Bodethi Falhurah Huttas Meehun Ulhey Rashuge Falhu Hikkan Jehey: Raees Nasheed - Vaguthu\nމީހުން ދިރިއުޅޭ ރަށްރަށުގެ ބިމުގެ ދަތިކަން ދިމާވާއިރު އެ ރަށް ކައިރީ ފަޅުރަށްރަށް ހުއްޓަސް އާބާދުވާން ނެތް ކަމަށާއި، މީހުން ދިރިއުޅޭ ރަށުގެ ފަޅު ހިއްކަން ޖެހޭ ކަމަށް ވިދާޅުވެ ފަޅު ހިއްކުމުގެ މަޝްރޫއުތަކުގެ ދިފާއުގައި ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވާހަކަ ދައްކަވައިފިއެވެ.\nމީހުން ދިރިއުޅޭ ރަށްރަށުގެ ފަޅު ހިއްކާތީ ތިމާވެށި ރައްކާތެރި ކުރަން ވަކާލާތު ކުރާ ޖަމިއްޔާ ޖަމާއަތްތަކާއި، އާބަން ޕްލޭނިންގެ ތަޖުރިބާކާރުންގެ ފާޑުކިއުންތައް އަބަދުވެސް އޮވެއެވެ. އެއީ އެއިން ފަހުން ރަށުގެ ގުދުރަތީ ވެއްޓަށް އަންނަ ގެއްލުމަށް ރިއާޔަތްކޮށެވެ.\nރައްޔިތުންގެ މަޖިލީހުގެ ކޮމަންޑު ދާއިރާގެ ބައި އިލެކްޝަންގައި ވާދަކުރައްވާ އެމްޑީޕީގެ ކެންޑިޑޭޓް މުހައްމަދު ރާޝިދުގެ ކެމްޕޭން ޖަލްސާއެއްގައި ރައީސް ނަޝީދު ވިދާޅުވީ ކައިރީ ހުންނަ ފަޅުރަށްރަށަށް މީހުން ބަދަލު ކުރުމުގެ ވިސްނުމަށް ޖާގަ ދިނަސް އެއީ އަދި ވާން އޮންނަ ކަމެއް ނޫން ކަމަށެވެ.\nނަޝީދުގެ ނުކުތާއަށް ބާރު ދެއްވުމުގެ ގޮތުން އެމަނިކުފާނު އިޝާރާތް ކުރެއްވީ ޅ. މާފިލާފުއްޓަށެވެ. އެ ރަށަކީ އެހެން ރަށްރަށުން ގޯތި ނުލިބި ބަޔަކު ދިރިއުޅެން ފެށި ރަށެކެވެ. ނަމަވެސް ފަހުން ސަރުކާރުގެ ފްލެޓް ޕްރޮޖެކްޓްތަކުން ރާއްޖޭގެ އެކި ރަށްރަށުން ފްލެޓް ދިނުމުން އެ މީހުން އެ ރަށްރަށަށް ބަދަލުވީއެވެ.\n"ބައްލަވާ ޅ. މާފިލާފުށި، އެއީ ބިން ބޮޑު ރަށެއް، އެހެންވެ އެ ރަށުގައި މީހުން އާބާދު ކުރަން ސަރުކާރުތަކުން ވެސް، ތިން ހަތަރު ފަހަރު މަސައްކަތް ކުރި، އެ ކަމެއް ނުވި، އެ ކަމެއް ވާކަށް ނެތް،" ތިން އަހަރެއްހާ ދުވަހު ރާއްޖޭގެ ވެރިކަން ކުރެއްވި އެމްޑީޕީގެ ރައީސް ނަޝީދު ވިދާޅުވިއެވެ.\nތިމާވެށީގެ މައްސަލަތަކުގައި ބައިނަލް އަގްވާމީ އެކި ޕްލެޓްފޯމްތަކުގައި ވާހަކަ ވެސް ދައްކަވާފައި ހުންނެވި ނަޝީދު ރޭ ވިދާޅުވި ބައެއް ރަށްރަށުގައި ދިވެހިން ދިރިއުޅެން ފަށާފައިވަނީ ކައިރީ ހުރި މަސް ކަނޑުތަކަށް ބެލުމަށް ފަހު ކަމަށެވެ.\n"އެއީ ތޮބީއަތް، އެ ތޮބީއަތަކާއި ދެކޮޅު ވުމަކީ އެމްޑީޕީގެ ސިޔާސަތެއް ނޫން، މަތި ކޮމަންޑޫ ކައިރީ އަދި މާ ބޮޑު ފަޅު ރަށެއް އޮވެދާނެ، އެކަމަކު މި ކޮމަންޑޫގައި މީހުން އުޅެން ބޭނުންވޭ، މިއީ ދިވެހިންނަށް އެނގޭ ކަމެއް، ކޮން ރަށެއްގައިތޯ ރަށްވެހިކަން އާލާވާނީ،"\nކޮމަންޑޫ ދާއިރާގެ ބައި އިލެކްޝަންއާއި ދިމާކޮށް ސަރުކާރުން ވަނީ ގިނަ މަޝްރޫއުތަކެއް ވެސް އިއުލާން ކޮށްފައެވެ. އޭގެ ތެރެއިން އެއް މަޝްރޫއަކީ ކޮމަންޑޫ ކައިރީ އޮންނަ ފަޅުރަށް މަތި ކޮމަންޑޫގެ ފަޅުގެ ބޮޑު ބައެއް ހިއްކައި އެ ރަށާއި ކޮމަންޑޫ ބްރިޖްއަކުން ގުޅުވާލުމުގެ މަޝްރޫއެވެ. މަތި ކޮމަންޑޫގެ ރީތި ފަޅު ހިއްކަން އުޅޭތީ ވެސް ތިމާވެށީގެ ބައެއް ޖަމިއްޔާތަކުން ކަންބޮޑުވުން ފާޅުކޮށްފައިވެއެވެ.\nޖެނުއަރީ 24, 2022 14:27\nމީތަ ތިމާވެށީގެ މާމަ އަކީ؟ މީ ކޯންޗެކޭ ގޮވާ މީހެއް\nޖެނުއަރީ 24, 2022 14:28\nނުޖެހޭ.. އެއީ އިކޮނޮމިކަލް ޑިސިޝަނެއްނޫން. އެއީ ބާޒާރުގަ އަގު ހެޔޮކޮއް މޮޅު އެއްޗެއް ލިބެން އޮއްވާ އަގު ބޮޑުކޮށް އެޔައް ވުރެ ފެންވަރު ދެރަ އެއްޗެއް ގަތުންފަދަ ކަމެއް. ގުދްރަތީގޮތުން އެއްވެސް ފައިސާއެއް ޚަރަދުނުކޮއް ހިކިފައިވާ މޮޅު ބިންތައް ހުއްޓާ އަގު ބޮޑުކޮއް އެތައް މިލިޔަންޑޮލަރެއް ޚަރަދުކޮއްގެން ހަމަ އެވަރު ބިން ހިތްކުމުގެ މާނައަކީ ކޮބާތޯ؟ އޭއީވެސް އަދި ތިމާވެށި ހަލާކުކޮއްލައިގެން އެތައް ގެއްލުމެއް ފަރުތަކަށާއި ފަޅުތަކައް ދީގެން ހިއްކައިގެންނެވެ. އެމްޑީޕީއިން އެއްދުވަހު މާބޮޑައް ތިމާވެށި ވެގަނެގެން އުޅެއެޔައް ވަކާލާތުކޮށްކޮއްފަ އަނެއްދުވަހަ ސީދާ ތިމާވެށި ހަލާކުކުރާ އެންމެބޮޑު އެއްކަންތަކައް ހިތްވަރުލިބޭވާހަކަ މި ފެންނަނީ. ވީމާ ހަގީގަތުގައި އެއްވެސް ޕުރިންސިޕަލްއެއް ނުގެންގުޅޭކަމުގެ ހެކި މި ފެންނަނީ.\nޖެނުއަރީ 24, 2022 14:59\nއޯ.އެމް.ޖީ! ތިމާވެށީގެ ރައީސް ދެއްކެވި ވާހަކައެއްތޯ؟ ހައިރާންވެ އަންތަރީސްވެއްޖެ.\nޖެނުއަރީ 24, 2022 15:03\nކިހިނެތް މިވީ ޖަޒީރާ ވަންތަރާއްޖެ އަށްކުއްލިއަކަށް! ރައީސް ޔާމީންގެ ކޮންކްރީޓް ތަރައްޤީއޭ. އެއީ ތަރައްޤީއެއް ނޫނޭ. މީހުން ތޮށް ޖައްސަނީއޭ. ބަލަ.މިވީ ކިހިނެތް. ތިމީހުނާ ޖެހުނީމަ ހަމަ ފަޅު ހިއްކަންވެސް، ކަނޑު ހިއްކަންވެސް ހަަމަ ބަރާބަރު.\nޖެނުއަރީ 24, 2022 18:31\nއައްޑޫ ސިޓީ ކޮއްޓޭ އާއި ޖެހެންދެކަށް ހިއްކާފަ ރައްޔިތުންނަށް ބިން ދޫކޮށް ބަލަ. ވަންނާނެ ތަނެއް ނެއް ކިތަށް މީހުން އައްޑޫގަ އެބަތިބިތޯ.\nޖެނުއަރީ 24, 2022 19:49\nތިޔައީ ހައަނގައިންވާހަކަދައްކާ ދެއުޅި އެއްނުވާ އިންސާނެއް ތިމީހާ ދައްކާ ވާހަކަ އަޑުއަހަން ހެޔޮވެސްނުވާނެ!\nޖެނުއަރީ 24, 2022 23:14\nޖެނުއަރީ 25, 2022 00:20\nދެއަނގާގެ ގުއިގުދާނު ރައީސް! ޅ. މާފިލާފުށީގައި މީހުން އާބާދުކުރާކަށް ނޫން މައުމޫނު އެކަން ކުރީ! ވެރިކަމާގެން ބޫތު ކާގެން! އަމިއްލަ އެދުމާގެން! ކަލޭވެސް ބޮޑުވަޒީރުކަމާއި ވެރިކަމާގެން ބޫތު ކާގެން ދެއުޅިއެއްނުވާ ކޮސް އަނގަތަޅަމުން ރައްޔިތުންނަށް ހީލަތާއި މަކަރާ އޮޅުވާލުންތައް ގިނަވެ ދެކެވޭ ނުކެދެކެވޭ ވާހަކަދައްކާ ގޮތްހުސްަވީ ! ކޮބާ މި5އަހަރު ތިޔަ ކުރިކަމެއް؟؟؟؟؟ ވައްކަމާއި ގައުމުވިއްކުން! ގައުުމުގެ އެންމެ މަތީ ބާރުތައް އަނގަބަންދުކޮށް ތަޅު އަޅުވާ ގެން ބޮޑު މުސާރާނަގާގެން އަނގަހޭވުން! އިސްތިއުފާދީފައި ބޭރު ކަރައަކަށްދޭ!\nޖެނުއަރީ 25, 2022 07:19\nމިއަދު ތިމާވެށީގެ އައްޕަ ކީކޭމިކިޔަނީ ، އަސްލު މީކާކުކަން ، މީނަގެ ބަސްމަގުން ދަންނަންވެއްޖެ\nޖެނުއަރީ 25, 2022 08:02\nކަލޭތީ މިގައުމަށް ދިމާވި ބޮޑު މުސީބާތެއް. ކަލޭގެ ސުންޕާކަމުން މިގައުމު މިހާ ފަހަތައް ދާން މިޖެހުނީ


Shahu ge "E reyah fahu" baazaarah\nޝަހޫގެ "އެ ރެއަށްފަހު" ބާޒާރަށް\nރޭޑިއޯ ޑްރާމާ ލިޔުންތެރިޔާ ޝަހުދާ މަހުމޫދު (ޝަހޫ) ގެ "އެ ރެއަށްފަހު" ވާހަކައިގެ ބޭރުގަނޑު: ވާހަކަ މިހާރު ވަނީ ބާޒާރަށް ނެރެފައި\nރޭޑިއޯ ޑްރާމާ ލިޔުންތެރިޔާ ޝަހުދާ މަހުމޫދު (ޝަހޫ) ގެ ވާހަކަ ފޮތް، "އެ ރެއަށްފަހު" ބާޒާރަށް ނެރެފި އެވެ.\nމިއީ އެއް ފޮތަކަށް ޗާފު ކޮށްގެން ނެރުނު ޝަހޫގެ ފުރަތަމަ ވާހަކަ އެވެ. "އެ ރެއަށްފަހު" މިއީ ބިރުވެރި ވާހަކައެކެވެ.\nމިހާތަނަށް ވިއްސަށްވުރެ ގިނަ ރޭޑިއޯ ޑްރާމާ ލިޔެފައިވާ ޝަހޫގެ ވާހަކަ "އެ ރެއަށްފަހު" ވިއްކަން ފަށާފައިވާއިރު އޮންލައިންކޮށް މެސެޖްކުރާ ފަރާތްތަކަށް ވާހަކަ ފޮތް ޑެލިވަރީ ކޮށްދޭ އިންތިޒާމެއް ވެސް ހަމަޖައްސާފައި ވެއެވެ.\nޝަހޫ ބުނި ގޮތުގައި އޭނާގެ ވާހަކަފޮތް ވިއްކަން ފެށުމާއެކު މިހާރުވެސް ކިޔުންތެރިން އޯޑަރު ދޭން ފަށާފައިވާ ކަމަށެވެ. އަދި ބުނީ އާންމުންގެ ތަރުހީބު ވެސް ވާހަކައަށް އެބައޮތް ކަމަށެވެ.\nޝަހޫ، އޭނާގެ ފުރަތަމަ ވާހަކަ ފޮތް ހާއްސަކޮށްފައި ވަނީ އޭނާގެ މަންމައަށެވެ.\n"މަންމަގެ ވަރަށް ބޮޑު ހުވަފެނެއް ހަގީގަތަކަށް މިވީ! ރޭޑިއޯއަށް އަޅުގަނޑު ތައްޔާރުކުރާ ވާހަކަތައް މަންމަ އަޑުއަހާނެ. އަދި ވަރަށް ހިތްވަރުދީ ހަދާނެ... ވާހަކައެއް ލިޔެ ފޮތެއްގެ ގޮތުގައި ނެރެން ވެސް އެދޭ. އެހެންވީމަ މަންމަގެ ބާރުއެޅުންތަކުން ހިތްވަރު ލިބިގެން މި މަސައްކަތް ފެށުނީ." ޝަހޫ ބުންޏެވެ. "ވާހަކަ ލިޔަން ފެށުނީ އަންނަ ޔާލުތައް އާއިލާގެ ކުދިންނާ ހިއްސާކުރަން ފެށުމުން އެކުދިން ބުނި ބުނުމެއްގެ މައްޗަށް. އެހެންވީމަ ފުރަތަމަ ފަހަރަށް ވާހަކަ ފޮތެއް ނެރެވޭ ހިސާބަށް އާދެވުމުން އެހީތެރިވި އެންމެންނަށް ޝުކުރިއްޔާ!"\nރޭޑިއޯ ޑްރާމާ ލިޔުންތެރިޔާ ޝަހުދާ މަހުމޫދު (ޝަހޫ)\nދެހާސް ބާރަ ވަނަ އަަހަރު ވާހަކަ ލިޔަން ފެށި ޝަހޫގެ ފުރަތަމަ ވާހަކައަކީ "ސިއްރު" ގެ ނަމުގައި ލިޔުނު ވާހަކަ އެވެ. އެ ވާހަކަ ވަނީ ކެޕިޓަލް ރޭޑިއޯއިން ރޭޑިއޯ ޑްރާމާއެއްގެ ގޮތުގައި ގެނެސްދީފަ އެވެ. ޝަހޫގެ ރޭޑިއޯ ޑްރާމާތައް ކެޕިޓަލް ރޭޑިއޯ، ވީއެފްއެމް އަދި ދިވެހި އެފްއެމުން ގެނެސްދިނެވެ. މިހާރުވެސް ދިވެހި އެފްއެމްގައި އާރްޖޭއެއްގެ ގޮތުގައި އޭނާ މަސައްކަތް ކުރެ އެވެ.\nއިޝާން ލަވަ ކިޔުން ހުއްޓާލައިފި\nމީހުން ހެއްވާލެވޭނެތަ؟ މިއޮތީ ފުރުސަތެއް!\nސީޒަންގެ "އަނދިރިކަން": މިއަދު ޓިކެޓް ވިއްކަން ފަށާނެ


Rashford hat-trick United ah bodu molheh\nޔުނައިޓެޑަށް ހެޓްރިކް ހެދި ރަޝްފާޑް (ކ) ގައި\nބަދަލު ކުޅުންތެރިޔެއްގެ ގޮތުގައި މާކާސް ރަޝްފާޑް ކުޅެން ނުކުމެ ހެދި ހެޓްރިކާއެކު، މެންޗެސްޓާ ޔުނައިޓެޑުން ރެޑްބުލް ލައިޕްޒިގް 5-0 ން ބަލި ކޮށްފި އެވެ.\nރަޝްފާޑް ކުޅެން ނުކުތީ ބަދަލު ކުޅުންތެރިޔެއްގެ ގޮތުގައި މެޗުގެ ބޮޑުބައެއް ކުޅެވުނު ފަހުންނެވެ. އެހެންނަމަވެސް ރެޑްބުލް ލައިޕްޒިގްގެ މައްޗަށް ތަފާތު ބޮޑުކޮށް މޮޅުވުމުގައި އެންމެ މުހިންމު ދައުރެއް އަދާ ކުރީ އޭނާ އެވެ.\nތަނަވަސްކަން ނެތް އާއިލާތަކުގެ ކުދިންނަށް އިނގިރޭސި ސަރުކާރު މެދުވެރިކޮށް ފުލް މީލް ފޯރު ކޯށްދިނުމަށް އިނގިރޭސި ސަރުކާރަށް ގޮވާލައި އެ މައްސަލަ ގައުމީ ފެންވަރުގައި ސަމާލުކަމަށް ގެނައުމުން ރަޝްފާޑްގެ އިންސާނިއްޔަތު ކަމަށް ތައުރީފް ދަނީ އޮހެމުންނެވެ. ރޭގެ މެޗުގެ ދަނޑު މަތީގައިވެސް އޭނާގެ ފަރާތުން އެކަން ފެނުނެވެ. އޭނާއަށް ހެޓްރިކް ހެދެން ފުރުސަތު އޮތްވައި، ޔުނައިޓެޑަށް ލިބުނު ޕެނަލްޓީ އޭނާ ދިނީ ލަނޑެއް ނުޖިހި ހުރި އޮންތޮނީ މާޝިއަލް އަށެވެ. ނަމަވެސް އޭގެ ހަތަރު މިނެޓް ފަހުން މާޝިއަލް ތަނަވަސް ކޮށްދިން ފުރުސަތަކުން މާރަޝްފާޑް ހެޓްރިކު ހެދި އެވެ.\nމޭސަން ގްރީންވުޑްގެ ބަދަލުގައި ރަޝްފާޑް ކުޅެން ނުކުތީ މެޗުގެ 63 ވަނަ މިނެޓްގަ އެވެ. އޭރު ޔުނައިޓެޑަށް ޖެހިފައި އޮތީ އެއް ލަނޑެވެ. ފުރަތަމަ ހާފުގައި ގްރީންވުޑް އެ ލަނޑު ކާމިޔާބު ކުރީ ޕައުލް ޕޮގްބާ ތަނަވަސް ކޮށްދިން ފުރުސތަކުންނެވެ. ރަޝްފާޑް ކުޅެން ނުކުތްތާ 10 ވަރަކަށް މިނެޓް ތެރޭ އޭނާ ވަނީ ޔުނައިޓެޑްގެ ދެ ވަނަ ލަނޑު ބުރުނޯ ފެނާންޑޭޒް ތަނަވަސް ކޮށްދިން ފުރުސަތަކުން ކާމިޔާބު ކޮށްފަ އެވެ. އޭގެ ހަތަރު މިނެޓް ފަހުން އޭނާގެ ދެ ވަނަ ލަނޑު ރަޝްފާޑް ކާމިޔާބު ކުރި އެވެ.\nމިދިޔަ ހަފުތާގައި، ޔުނައިޓެޑް އަތުން އަމިއަލަ ދަނޑުގައި ބަލިވި ޕީއެސްޖީ ވަނީ އިސްތަންބޫލް ބަޝްކްޝިއާ ދެކޮލަށް ކުޅުނު މެޗު 2-0 ން ކާމިޔާބު ކޮށްފަ އެވެ. ޕީއެސްޖީގެ ދެ ލަނޑުވެސް ކާމިޔާބު ކުރީ މޮއީސް ކީން އެވެ.\nމިދިޔަ ހަފުތާގައި ޔުނައިޓެޑާ ދެކޮޅަށް ނުކުމެ މެޗުން މޮޅު ނުވެވުނު ޗެލްސީ ނުކުތީ ރަޝިއާގެ ދެކުނުގައި އޮންނަ ކްރަސްނޯޑާގެ އެފްްސީ ކްރަސްނޯޑާ އާ ދެކޮޅަށެވެ. ކްރަސްނޯޑާގެ ސްޓޭޑިއަމްގައި ތިބި 11000 ސަޕޯޓަރުން ޗެލްސީންއިން ހިމޭން ކޮށްލިއިރު ދަނޑުގައި މެޗު ބަލަން ހުރި ޗެލްސީގެ އޯނަރު ރޯމަން އޮބްރިހިމޮވިޗްގެ މޫނު މައްޗަށް ހިނިތުންވުން ގެނެސްދިނެވެ.\nއަބްރޮހިމޮވިޗް ކުރި އިންވެސްޓްމެންޓްގެ ފައިދާ އޭނާގެ ކުރިމަތީގައި ފެނެިގެންދިޔަ އެވެ. ޗެލްސީގެ ގޯލްތަކުގައި ޗެލްސީގެ މުޅި އެޓޭކިން ލައިންގެ ކުޅުންތެރިންގެ ހިއްސާ އޮތެވެ. މެޗުގެ 37 ވަނަ މިނެޓްގައި ކެލަމް ހޮޖްސަން އޮޑާއީ ލަނޑު ކާމިޔާބު ކުރީ ކައި ހަވާޓްޒް ތަނަވަސް ކޮށްދިން ފުރުސަތަކުންނެވެ. ދެ ވަނަ ލަނޑު ޓިމޯ ވާނާ ކާމިޔާބު ކުރީ 76 ވަނަ މިނެޓްގައި ލިބުނު ޕެނަލްޓީ އަކުންނެވެ. އޭގެ ތިން މިނެޓް ފަހުން ހަކީމް ޒިޔެޝް ވަނީ، ވާނާ ތަނަވަސް ކޮށްދިން ފުރުސަތަކުން އޭނާގެ ފުރަތަމަ ލަނޑު ޗެލްސީގެ ޓީމަށް ކާމިޔާބު ކޯށްދީފަ އެވެ. މެޗުގެ 90 ވަނަ މިނެޓްގައި ކްރިސްޓިއަން ޕްލިސިކް ވަނީ ޓަމީ އަބްރަހަމް ތަނަވަސް ކޮށްދިން ފުރުސަތަކުން ލަނޑު ކާމިޔާބު ކޮށްފަ އެވެ.\nއެ ގުރޫޕްގައި ހިމެނޭ ސެވިއްޔާ ވަނީ ފްރާންސްގެ ރެން އާ ދެކޮލަށް ކުޅުނު މެޗު 1-0 ން ކާމިޔަބު ކޮށްފަ އެވެ. ސެވިއްޔާގެ ލަނޑު ކާމިޔާބު ކުރީ ލޫކް ޑިޔޯންގް އެވެ. އެ ގުރޫޕްގައި ސެވިއްޔާ އާއި ޗެލްސީއަށްވެސް ޕޮއިންޓް ލިބިފައި ވަނީ އެއްވަރަކަށެވެ. ދެ ޓީމަށްވެސް ހަތަރު ޕޮއިންޓެވެ. ޗެލްސީއަށް ކުރި ލިބެނީ ލަޏޑުގެ ތަފާތުންނެވެ.\nޗެލްސީ ޗެމްޕިއަންސް ލީގް މެންޗެސްޓާ ޔުނައިޓެޑް\nޔުނައިޓެޑް ތިން ވަނައަށް ޗެލްސީ ހަތަރަަކަށް


Raees Yameen azulukuran 57 Vote hama eh nuvaane: PPM | Mihaaru\nޕީޕީއެމުން ބޭއްވި ޖަލްސާއެއްގައި ރައީސް ޔާމީނާއި އެ ޕާޓީގެ ލީޑަޝިޕްގެ އިސް ބައެއް ބޭފުޅުން ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nރައީސް ޔާމީން އަޒުލުކުރަން 57 ވޯޓު ހަމައެއް ނުވާނެ: ޕީޕީއެމް\n08 މާޗް 2018 - 14:57 39 comments\nގާނޫނުއަސާސީގައި ބުނެފައިވާ ގޮތުގައި ރައީސުލްޖުމްހޫރިއްޔާ މަގާމުން ވަކިވާނީ މަޖިލީހުގެ ޖުމްލަ މެމްބަރުންގެ ތިން ބައިކުޅަ ދެބައިގެ އަޣުލަބިއްޔަތުން އެ ގޮތަށް ފާސްކޮށްފި ނަމަ އެވެ. އެއީ، މަޖިލީހުގެ މިހާރުގެ މެމްބަރުންގެ އަދަދުން ބަލާއިރު، 57 މެމްބަރުންގެ ވޯޓެވެ. ޕީޕީއެމް/އެމްޑީއޭ އަށް މި ވަގުތު 41 ވޯޓު ލިބޭ އިރު، އިދިކޮޅު ފަރާތްތަކަށް ލިބެނީ 44 މެމްބަރުންގެ ވޯޓެވެ.\nޕީޕީއެމްގެ އޮފީހުގައި ބޭއްވި ނިއުސް ކޮންފަރެންސެއްގައި އެ ޕާޓީގެ ނައިބު ރައީސް އަބްދުއްރަހީމް އަބްދުﷲ ވިދާޅުވީ "ކައްޕި"އާ އެކު ކުރަމުން އަންނަ ދަތުރު ކާމިޔާބު ކަމާ އެކު ނިންމާފައި ދެ ވަނަ ދަތުރެއް މި އަހަރުގެ ނޮވެމްބަރު މަހުގައި ފައްޓާނެ ކަމަށެވެ. އަބްދުއްރަހީމް ކައްޕިއެއްގެ ލަގަބު ދެއްވީ ރައީސް ޔާމީނަށެވެ.\nއަބްދުއްރަހީމް ވިދާޅުވީ ރައްޔިތުންގެ މަޖިލީހުގެ ތެރެއިން ވެރިކަން ބަދަލު ކުރުމުގެ ފުރުސަތު އިދިކޮޅު ފަރާތްތަކަށް ނުދޭނެ ކަމަށާއި އެކަން ކުރިޔަ ނުދޭން، ޕީޕީއެމްގެ ޕާލަމެންޓްރީ ގްރޫޕުން އޮތީ ފާރަލައިގެން، ތައްޔާރަށް ކަމަށެވެ. އަދި ޕީޕީއެމުން ތައްޔާރުވަނީ ރިޔާސީ އިންތިހާބު ކާމިޔާބު ކުރުމަށް ކަމަށާއި އިދިކޮޅު ފަރާތްތަކުން އިންތިހާބާ ދޭތެރޭ ނުވިސްނަނީ ކާމިޔާބުނުވާނެ ކަން ޔަގީންވާތީ ކަމަށް އޭނާ ވިދާޅުވި އެވެ.\nރައީސް އަބްދުﷲ ޔާމީނަކީ "މުރަނގަ ގަސްދޮށު މާލިމީ" ކަމަށް ކުރީގެ ރައީސް މުހައްމަދު ނަޝީދު ވިދާޅުވެފައިވާތީ އެ ކަމަށް ރައްދު ދެއްވައި އަބްދުއްރަހީމް ވިދާޅުވީ، ރައީސް ޔާމީނަކީ "ފަޅުތަކާއި ގިރިތައް ރަނގަޅަށް ދެނެވަޑައިގެން ހުންނެވި ކުޅަދާނަ މާލިމީއެއް" ކަމަށެވެ.\n"ރައީސް ނަޝީދު ދުއްވި އޮޑި ފަރަށް އަރައިގެން ދިޔަ ގޮތަށް އަޅުގަނޑުމެންގެ އޮޑި ފަރަކަށް ނާރާނެ،" ނަޝީދު ދެއްކެވި ވާހަކަ އަށް ރައްދު ދެއްވައި އަބްދުއްރަހީމް ވިދާޅުވި އެވެ.\nއޭނާ ވިދާޅުވި ގޮތުގައި ފުލުހުންނާއި ސިފައިންގެ ރުހުން ހޯދަން ނަޝީދު ވާހަކަތަކެއް ދެއްކެވި ނަމަވެސް ސަލާމަތީ ޚިދުމަތްތަކުން އެ ވާހަކަތައް ގަބޫލެއް ނުކުރާނެ އެވެ. ނަޝީދަކީ ފުލުހުންނާއި ސިފައިންގެ ތާއީދު އޮތް ބޭފުޅެއް ނޫން ކަމަށް ވެސް އޭނާ ވިދާޅުވި އެވެ.\nއިދިކޮޅު ފަރާތްތަކުން ޖުޑިޝަރީ ތެރެއިން ރޭވި ބަޣާވާތް ނާކާމިޔާބު ކޮށްލެވުނީ ރައީސް ޔާމީންގެ ލަފާފުޅުގެ މަތިން ފުލުހުންނާއި ސިފައިން އަމަލު ކުރުމުގެ ސަބަބުން ކަމަށް ވެސް އަބްދުއްރަހީމް ވިދާޅުވި އެވެ. އަދި ވަޒީރުން ތިއްބެވީ މަގާމުން އިސްތިއުފާ ދެއްވާ ގޮތަށް ނޫން ކަމަށް ވެސް އޭނާ ވިދާޅުވި އެވެ.\n"ރައީސް ޔާމީނާއެކު ސާބިތުވެގެން މިތިބީ ދިވެހި ގައުމުގެ ހައްގުގައި، މާތްވެގެންވާ އިސްލާމް ދީނުގެ ހައްގުގައި. ރައީސް ޔާމީން އެ ކުރައްވާ މަސައްކަތް އަޅުގަނޑުމެން ހިތާއި ރޫހުން ގަބޫލު ކުރާތީ. އެހެންވެ، އޮޅުވާލުމުގެ ގޮތުން ވާހަކަ ދައްކާނެ ކަމެއް ނެތް،" އަބްދުއްރަހީމް ވިދާޅުވި އެވެ.\nވިލިމާލެ ދާއިރާގެ މެމްބަރު އަހްމަދު ނިހާން ވިދާޅުވީ ރައީސް ޔާމީން މަގާމުން ދުރުކުރަން މަޖިލީހުގެ ތެރެއިން އިދިކޮޅު ފަރާތްތަކުން ގިނަ މަސައްކަތްތަކެއް ކޮށްފައިވާ ކަމަށެވެ. އެކަމަކު އެއްވެސް ކަމެއް ކާމިޔާބު ނުވި ކަމަށާއި ކުރިއަށް އޮތް ތަނުގައި ވެސް "ބަޣާވާތް" ކާމިޔާބު ނުވާނެ ކަމަށް އޭނާ ވިދާޅުވި އެވެ.\n"ސިފައިންނާއި ފުލުހުން ގައުމާއި ދީނަށްޓަކައި ކުރި ހުވާ ހަނދާން ހުރިހާ ހިނދަކު، ކެނެރީގޭ ނަޝީދު ދައްކާ ވާހަކައެއް ގަބޫލެއް ނުކުރާނެ،" ނިހާނު ވިދާޅުވި އެވެ.\nޓޫރިސްޓުން ރާއްޖެ އަޔަ ނުދިނުމަށް ބަޣާވާތުގެ އަހުލުވެރިން ބޮޑެތި މަސައްކަތްތަކެއް ކުރި ނަމަވެސް، އެކަން ކާމިޔާބުނުވާ ކަމަށް ނިހާނު ވިދާޅުވި އެވެ. އަދި ރާއްޖޭގެ ގިނަ ރިސޯޓުތަކެއް މިހާރު ވެސް ފުލްވެފައިވާ ކަމަށާއި ރާއްޖެ އިން ބޭރުގައި ބަޣާވާތުގެ ބައިވެރިން ބަލިވަމުން އަންނަ ކަމަށް ވެސް އޭނާ ވިދާޅުވި އެވެ.\nއިތުރު ލިޔުންތައް ޕީޕީއެމް ރައީސް އަބްދުﷲ ޔާމީން ޕީޕީއެމް ޕާލަމެންޓްރީ ގުރޫޕް ރައްޔިތުންގެ މަޖިލިސް ކުރީގެ މެމްބަރު އަބްދުއްރަހީމް އަބްދުﷲ


Covid-19: Ithuru 20,000 Meehun Fassive, Nurahkaa List In UK2Dharaja Macchah - Vaguthu\nކޮވިޑް-19: އިތުރު 20,000 މީހުން ފައްސިވެ، ނުރައްކާ ލިސްޓުން އިނގިރޭސިވިލާތް ދެ ދަރަޖަ މައްޗަށް\nހަލުވިކަމާއެކު ފެތުރެމުންދާ ނުރައްކާތެރި ކޮވިޑް-19 އަށް އިނގިރޭސިވިލާތުން އިތުރު 20,000 އަށްވުރެ ގިނަ މީހުން ފައްސިވެ، ދުނިޔެއިން9ވަނައަށް އެންމެ ގިނަ ބަޔަކު ފައްސިވި ޤައުމަކަށް ވެއްޖެ އެވެ.\nއިއްޔެ އާއި ހަމައަށް އިނގިރޭސިވިލާތް އޮތީ ދުނިޔެއިން 11 ވަނައަށް އެންމެ ގިނަ ބަޔަކު ފައްސިވި ޤައުމެއްގެ ގޮތުގައެވެ. ނަމަވެސް ދެ ދަރަޖަށް މައްޗަށް ޖެހި، ކުރިން9ވަނަ އާއި 10 ވަނައަށް އޮތް މެކްސިކޯ އަދި ޕެރޫއަށްވުރެ ފައްސި ވޭދަނަ (ޕޮޒިޓިވް ކޭސް) އިތުރުވެ އިނގިރޭސިވިލާތަށް ވަނީ ނުރައްކާ ބޮޑުވެފައެވެ.\nކޮވިޑް-19 ގެ މަޢުލޫމާތުތައް ހާމަކުރާ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު އިނގިރޭސިވިލާތުން އިއްޔެ އެކަނިވެސް އިތުރު 20,890 މީހަކު އަލަށް ފައްސިވެފައި ވެއެވެ. މިއީ މިހާތަނަށް އެޤައުމުން އެއްދުވަހެއްގައި ފަސްވަނައަށް އެންމެ ގިނަ ބަޔަކު ފައްސިވި ފަހަރެވެ. މިއާއެކު އެޤައުމުން މި ބަލި ޖެހުނު މީހުންގެ ޖުމްލަ އަދަދު މިހާރު 894,690 އަށް އަރައެވެ.\nއިނގިރޭސިވިލާތުގައި ކޮވިޑް-19 ފެތުރޭ މިންވަރު އިންތިހާއަށް އިތުރުވެފައި ވާއިރު، އެޤައުމުން މި ބަލީގައި މަރުވާ މީހުންގެ އަދަދުތަކަށްވެސް ހިފެހެއްޓުމެއް ނާދެއެވެ. މިގޮތުން އިއްޔެވެސް އިތުރު ސަތޭކައަށްވުރެ ގިނަ މީހުން ހިމެނޭހެން މިހާތަނަށް 44,998 މީހަކު ކޮވިޑް-19 ޖެހިގެން އެޤައުމުން މަރުވެފައިވެއެވެ.\nމުޅި ދުނިޔެއަށް ނުރައްކާ ކުރިމަތިކުރަމުންދާ ކޮވިޑް-19 ގެ ބަލިމަޑުކަމުގެ ހާލަތު، އިނގިރޭސިވިލާތް ހިމެނޭހެން ގިނަ ޤައުމުތަކަށް ގޯސްވަމުން އަންނައިރު، މި ހާލަތަށް ބަދަލެއް އަންނާނީ ވެކްސިނެއް ބޭނުންކުރެވެން ފެށުމުން ކަމަށް ސިއްޙީ ތަޖުރިބާކާރުން ވިދާޅުވެއެއެވެ.


SunOnline: Kurendhoo ge narudhamaa masahkaiy nimi, test kurany\nކުރެންދޫ ނަރުދަމާގެ މަސައްކަތް ނިމި، ޓެސްޓް ކުރަނީ\nއަހުމަދު ޖައިޝަން 23 Jul 2020, 21:33\nޅ. ކުރެންދޫ --- ފޮޓޯ : ޕިންޓްރެސްޓް\nމާލޭ ވޯޓާ އެންޑް ސުވަރޭޖް ކޮމްޕެނީ ޕްރައިވެޓް ލިމިޓެޑް (އެމްޑަބްލިއުއެސްސީ) އިން ޅ. ކުރެންދޫގައި ގާއިމުކުރާ ނަރުދަމާ ނިޒާމުގެ މަސައްކަތް ނިމި އެ މަސައްކަތް ޓެސްޓް ކުރަން ތައްޔާރުވެއްޖެ އެވެ.\nއެމްޑަބްލިއުއެސްސީއިން ބުނެފައިވަނީ ކުރެންދޫ ނަރުދަމާ ނިޒާމުގެ މަސައްކަތުގެ 99 ޕަސެންޓް މިހާރު ނިމިފައިވާ ކަމަށެވެ. މިހާރު އޮތީ ޓެސްޓް ކުރުމުގެ މަސައްކަތަށް ވީއިރު އެ ނިޒާމު ޓެސްޓުކޮށް ކޮމިޝަން ކުރުމަށްޓަކައި ހައުންސިން މިނިސްޓްރީއަށް މިހާރު އެދިފައިވާ ކަމަށް އެމްޑަބްލިއުއެސްސީއިން ބުނެއެވެ.\nއެ މަޝްރޫއުގެ ދަށުން ކުރެންދޫގެ ނަރުދަމާ ނިޒާމުގެ މައި ނެޓްވޯކް ގާއިމުކޮށް 366 ގެއެއްގައި ޖަންގްޝަން ބަހައްޓައި އެ ގެތަކަށް ވަނީ ނަރުދަމާ ކަނެކްޝަން ގުޅައިދީފައި ކަމަށް އެމްޑަބްލިއުއެސްސީއިން ބުނެފައިވެއެވެ.\nކުރެންދޫ ނަރުދަމާ ނިޒާމުގެ މަސައްކަތް އަމަލީ ގޮތުން ފަށާފައިވަނީ 2018 ވަނަ އަހަރުގެ ސެޕްޓެމްބަރު 20 ގައެވެ.\nއެ މަޝްރޫއުގެ ދަށުން 6،000 މީޓަރުގެ ނަރުދަމާ މައި ނެޓްވޯކްއާއި 720 މީޓަރުގެ ޕަންޕިން ލައިންއެއް ވަނީ ގާއިމުކޮށްފައެވެ. އޭގެއިތުރުން ދެ ޕަމްޕިން ސްޓޭޝަނާއި ސީ އައުޓްފޯލް އަދި އިދާރީ ބިލްޑިން އެއްވެސް ވަނީ ގާއިމުކޮށްފައެވެ.\nމިނިސްޓްރީގެ ފަރާތުން އެމްޑަބްލިއުއެސްސީ އާ ހަވާލުކޮށްގެން ކުރިއަށް ގެންދާ މަޝްރޫއަކީ 29.4 މިލިއަން ރުފިޔާގެ މަޝްރޫއެއް ކަމަށް އެމްޑަބްލިއުއެސްސީއިން ބުނެއެވެ.\nގޮއިދޫގެ ފެނާއި ނަރުދަމާ ނިޒާމުގެ މަސައްކަތް ފަށައިފި\nކިނޮޅަހުގެ ފެނާއި ނަރުދަމާގެ މަސައްކަތް ފަށައިފި\nހިންގުމުގެ ހަރަދު ކުޑަކޮށް އެމްޑަބްލިއުއެސްސީ އިން ކާމިޔަބު


ހުޅުމާލެ ހޮސްޕިޓަލުގެ އިންޖީނުގެއިން ފެށިގެން ހޮސްޕިޓަލުގެ މެއިން ބިލްޑިންގްއާއި ހަމައަށް، 110މީޓރުގެ ކަރަންޓު ކޭބަލެއް ވަޅުލާނެ ފަރާތެއް ހޯދަން ބޭނުންވެއެވެ.\n20 ޖެނުއަރީ 2020 ވަނަ ދުވަހުގެ ހެނދުނު 10:00 ގައި މަޢުލޫމާތު ދިނުމުގެ ބައްދަލްވުމެއް ހުޅުމާލެ ހޮސްޕިޓަލް ގެ މީޓިންގ ރޫމުގައި އޮންނާނެއެވެ. ޝައުޤުވެރިވެލައްވާ ފަރާތްތަކުން ގަޑިއަށް ހާޒިރު ވަޑައިގެން މަޢުލޫމާތު ސާފުކުރެއްވުން އެދެމެވެ.\n23 ޖެނުއަރީ 2020 ވަނަ ދުވަހުގެ ހެނދުނު 10:00 ގައި ބިޑު ހުށަހެޅުން ހުޅުމާލެ ހޮސްޕިޓަލް ގެ މީޓިންގ ރޫމުގައި އޮންނާނެއެވެ.\nމަޢުލޫމާތު ސާފުކުރަން އޮންނަ ގަޑިއަށް ހާޒިރުނުވާ ފަރާތްތަކަށް އަންދާސީ ހިސާބު ހުށަހެޅުމުގެ ފުރުޞަތު ނޯންނާނެ ވާހަކައާއި، އަންދާސީ ހިސާބު ހުށަހެޅުމަށް ކަނޑައެޅިފައިވާ ސުންގަޑިއަށްފަހު އަންދާސީ ހިސާބު ބަލައިނުގަނެވޭނެވާހަކަ ދެންނެވީމެވެ. އަންދާސީ ހިސާބު ހުށަހަޅާނީ މިހޮސްޕިޓަލުންދޭ މައުލޫމާތު ޝީޓާއި އެއްގޮތަށެވެ.\nއިތުރު މަޢްލޫމާތު ހޯދެވުމަށް ގުޅުއްވާނީ:\nފޯން: 3350111 / 3350147\nސުންގަޑި: 20 ޖަނަވަރީ 2020 1000


Dho?! Social Media in: Reethi photo thah\nސޯޝަލް މީޑިއާ އިން: ރީތި ފޮޓޯތައް\nކޮންމެ ދެ ހަފުތާއަކުން ގެނެސްދޭ "ދޯ" ގެ އެންމެ ރީތި ފޮޓޯތަކަށް ވާދަކުރުމަށް، ސޯޝަލް މީޑިއާ އަށް ފޮޓޯ ދޫކޮށްލާއިރު ReethiDho# މި ހޭޝްޓެގު ބޭނުންކުރާށެވެ. މި ގެނެސްދެނީ މިދިޔަ ދެ ހަފުތާގައި އެންމެ އާންމުވި އަދި އަހަރެމެންނަށް އެންމެ ރީތި ކަމަށް ފެނުނު ފޮޓޯތަކެވެ.\nފޮޓޯ: ނިޔާޝް ނިޒާރް\nއައްޑޫ ނޭޗާ ޕާކުގައި އޮންނަ ކޯއްޓޭ އިން ފެނުނު ގްރީންސީ ވެލައެކެވެ. ފޮޓޯ ނެގި ނިޔާޝް ބުނީ މި ވެލާ މިހާރު 15 ވަރަކަށް ފަހަރު އޭނާއަށް ފެނިއްޖެ ކަމަށެވެ. މިއީ އެހެން ފެނުނު ފަހަރެއްގައި ނެގި ފޮޓޯއެކެވެ.\nފޮޓޯ: އަލީ އިބްރާހިމް\nއިއްޔެ ސޯޝަލް މީޑިއާގައި މި ފޮޓޯ ވަރަށް ވައިރަލްވި އެވެ. އަލީ އިބްރާހިމްމެން މަހަށް ގޮސް ހިފި ރެހިތަކެއްގެ މި ފޮޓޯއާއެކު، ރެހި ތެއްލާފައި ހުރި ފޮޓޯއެއް ވެސް ފޭސްބުކަށް ލިޔެ އެވެ. ދިވެހި ކެއުމުގައި ތެއްލި ރެއްސަކީ ވެސް ވަރަށް މުހިންމު އަދި މީރު އެކައްޗެވެ.\nމި ފެންނަނީ ށ.ފުނަދޫގެ ކުޅި އެވެ. އަދި ކުޅި ތެރޭގައި ރިޔަލު ދޯންޏެއް ވެސް އެބަ އޮތެވެ. ރަށުގެ ދިގަށް މި ކުޅި އޮންނަނީ އެ ރަށުގައި މީހުން ދިރިއުޅޭ ފަރާތް ނޫން އަނެއް ފަރާތުގަ އެވެ.\nފޮޓޯ: ނައުޝާދު އަބްދުލް ރައްޒާގު\nމި ފެންނަ ތަނަކީ ވާވު އަތޮޅުގެ ރަމްޒެކޭ ވެސް މިހާރު ބުނެދިވާނެ އެވެ. އެ އަތޮޅަށް ދަތުރުކުރާ ދިވެހިންނާއި ފަތުރުވެރިންގެ މެދުގައި ވެސް އެންމެ މަގުބޫލު އެއް މަންޒިލަކީ މިއެވެ. ވ.ކެޔޮދޫއާ ވަރަށް ކައިރީގައި އޮންނަ މި ތަނަކީ އަހަރުތަކެއް ކުރިން ފެތުނު ބޯޓެއް އޮންނަ ތަނެކެވެ. ނައުޝާދު މި ފޮޓޯ ނެގީ ޓޫރިޒަމް ދުވަހު އެ ރަށުގައި ބޭއްވި އިވެންޓަކަށް ފަހު އެވެ.\n"ބޮޑުވެގެން ވާން ބޭނުމީ ކޮން ކަހަލަ މީހަކަށް؟"\nމައިންބަފައިން، ދަރިން ސުކޫލަށް ފޮނުވާ ފުރަތަމަ ދުވަހުން ފެށިގެން މަތީ ތައުލީމާ ހަމަޔަށް ދަންދެން މުދައްރިސުން އެ ކުދިންނާ ކުރާ އެއް ސުވާލަކީ ބޮޑުވެގެން ވާން ބޭނުމީ ކޮން ކަހަލަ މީހަކަށްތޯ އެވެ. ނަމަވެސް ކިޔަވާ ނިމުމުން، ވާން ބޭނުންވާ މީހަކަށް ނުވަތަ ކުރިއަށް ދާން ބޭނުންވާ ދާއިރާ އިހުތިޔާރު ނުކުރެވި، ބައެއް ކުދިންނަށް މައިންބަފައިން ބުނާ ދާއިރާއެއްގައި އުޅެންޖެހެ އެވެ.\n"ކޮންމެ ކުއްޖަކީ ޑޮކްޓަރަކަށް ނުވަތަ ވިޔަފާރިވެރިއަކަށް ވާން ޖެހޭ ކުއްޖެއް ނޫނެކެވެ. އަމިއްލަ އަށް ކުރިއަށް ދާން ބޭނުންވާ ރޮނގަކުން ކުރިއަށް ދިއުމަކީ ކޮންމެ ކުއްޖެއްގެ ވެސް ހައްގެކެވެ. އެހެންކަމުން ޓީޗަރުން، މައިންބަފައިންނާއި މި ސުވާލު ނުކުރަނީ ކީއްވެ ހެއްޔެވެ؟" އިއްޔެ ފާހަގަކުރި ޓިޗާރުންގެ ދުވަހު، މި ފޮޓޯ އިން ނައުޝަމް ދޭން ބޭނުންވި މެސަޖީ މި އެވެ.\nފޮޓޯ: ނޫނު ފޮޓޯ\nއުމުރުން ދުވަސްވީ މީހުންގެ ދުވަސް ފާހަގަކުރީ މިދިޔަ ހަފުތާގަ އެވެ. މިއީ އެ ދުވަހުގެ މުނާސަބަތުގައި ނޫނު ފޮޓޯ އިން ޕޯސްޓުކުރި ފޮޓޯއެކެވެ.\n"މިއަދު މި ފާހަގަކުރާ ބައިނަލްއަގުވާމީ އުމުރުން ދުވަސްވީ މީހުންގެ ދުވަހު، އަހަރަމެންގެ މުޖުތަމައުއަށް އެމީހުން ކޮށްދީފައިވާ ހުރި، އަގުހުރި މަސައްކަތުގެ އަގު ވަޒަންކުރަމާ،" މީގެ ކެޕްޝަންގައި ލިޔެފައި އޮތެވެ.\nފޮޓޯގްރަފީ ސޯޝަލް މީޑިއާ


Kuni ukaanulevi anekkaaves maguthah gonduvanee | Mihaaru\nމަގެއްގެ މައްޗަށް ނެރެފައިވާ ކުނިތަކެއް: މަގުތަކުގައި ކުނި ގިނަ ވުމުގެ ޝަކުވާ އާއްމުން ކުރޭ-- މިހާރު ފޮޓޯ\n06 ޑިސެމްބަރ 2017 - 13:14\nމާލޭގެ ގޭގެއިން ކުނި އުކާލުމާ ވެމްކޯއިން ހަވާލުވިތާ ކުރީކޮޅު މި ޝަކުވާ ބޮޑުވި ނަމަވެސް ފަހުން އެ މައްސަލަ އޮތީ ވަރަށް ބޮޑަށް ހައްލުވެފަ އެވެ. ނަމަވެސް، އުކާލަން ނެރޭ ކުނި ނުގެންގޮސް ގިނަ ދުވަސް ވަންދެން މަގުމަތީގައި ހުންނަ ކަމުގެ ޝަކުވާ އަނެއްކާވެސް ވަނީ ބޮޑުވެފަ އެވެ.\nވެމްކޯއާ ހަވާލު ނުކޮށް އަމިއްލައަށް ކުނި އުކުމުގެ ފުރުސަތު އޮތް ނަމަވެސް އެކަން ކުރަން ޖެހެނީ ރަޖިސްޓްރީކޮށްގެން، ވަކި ހަމައެއްގެ މަތިންނެވެ.\n"މި ގޯޅީގެ ހުރިހާ ގެތަކުންހެން ވެސް ކުނިކޮތަޅުތައް ގެންގޮސް ބަހައްޓަނީ މަގުގެ ކަންމަތީގައި. ދެން ވެމްކޯއިން އަންނަންދެން އެހެން ހުންނާނީ،" މާފަންނު އަލަމާގޯޅީގައި އުޅޭ އަންހެނަކު ބުންޏެވެ.\nއަލަމާގޯޅި ކަންމަތީގައި ބަހައްޓާފައި ހުރި ކުނިތަކެއް-- މިހާރު ފޮޓޯ\nއޭނާ ބުނީ ކޮންމެ ދުވަހަކު ވެސް އެ ގޯޅި ކަންމައްޗަށް ކުނި ކޮތަޅުތައް އެއްކުރާއިރު، ވެމްކޯއިން އެތަނުން ކުނި ގެންދަނީ ދުވާލަކު ވަކި ވަރަކަށް ކަމަށެވެ. އެހެންވެ، އެތަނުން ކުނި ހުސްނުވާ ކަމަށް އޭނާ ބުންޏެވެ.\n"ބަދިގެ ތެރެއިން ނެރޭ ކުނިވާ ޒާތުގެ ކުނިވެސް އެތަނަށް ނެރެފައި ހުންނަނީ. އެ އެއްޗެހި ނުގެންގޮސް ގިނަ ދުވަސްވަންޏާ ކިހާ ނުބައި ވަހެއް ދުވާނެ. ވަރަށް މުޑުދާރުކޮށް މިތަން އޮންނަނީ،" އެ އަންހެން މީހާ ބުންޏެވެ.\n"މިހާރު"އާ ވާހަކަ ދެއްކި އެހެން މީހަކު ބުނީ ވެމްކޯއިން ގަވައިދުން ކުނި އުކަން ނާންނަ މައްސަލަ އަދިވެސް ބޮޑު ކަމަށެވެ. އެހެންވެ، ނުބައިވާ ޒާތުގެ ކުނި ގޭތެރޭގައި ބަހައްޓަން ނުކެރިގެން މަގުމައްޗަށް ނެރެން މަޖުބޫރުވާ ކަމަށް އޭނާ ބުންޏެވެ.\n"ޖެހިޖެހިގެން ހުރެދާނެ ދެ ދުވަސް ވެސް ކުނި އުކަން ނައިސް. މިގެއަކު ކުނި އުކައިދޭނެ މީހަކު ނުހުރޭ. އެހެންވެ، ނުބައިވާ ކުނި ގޭތެރޭގައި ބަހައްޓަން ނުކެރިގެން މަގުމައްޗަށް ނެރެނީ،"\nވެމްކޯއިން ވެސް ވަނީ ކުނި އުކާލުމާ ގުޅޭ ޝަކުވާތައް ފަހަކަށް އައިސް އިތުރުވެފައިވާކަން ފާހަގަކޮށްފަ އެވެ. އެކަމަކު އެތަނުގެ މައުލޫމާތުތަކުން ދައްކާ ގޮތުގައި ކުނި އުކާނުލެވެނީ، ހިދުމަތް ދެމުންދާ ގެތަކުގެ ތެރޭން ތިން ޕަސެންޓު ގެއިންނެވެ.\nމަގުމަތީގައި ބަހައްޓާފައި ހުރި ކުނިތަކެއް\nވެމްކޯގެ އޮފިޝަލަކު ވިދާޅުވީ ކުނި އުކާލުމާ ގުޅޭ ޝަކުވާތައް އަބަދުވެސް ލިބޭ ކަމަށާއި އެކަމަކު ވޭތުވެ ދިޔަ ދެ ހަފުތާ އެކަން އިތުރުވެފައިވާ ކަމަށެވެ. އަދި ބޮޑަށް އެހެން ދިމާވީ މި ފަހުން ކުރި ވިއްސާރައާ ގުޅިގެން ކަމަށް އޭނާ ވިދާޅުވި އެވެ.\n"އެއްގޮތަކަށް ވެސް މުވައްޒަފުން މަދުވެގެން ހިދުމަތް ނުދެވެނީކީ ނޫން. އެކަމަކު މި ވިއްސާރައާ ގުޅިގެން ބައެއް ގެތަކަށް ހިދުމަތް ފޯރުކޮށް ނުދެވި ހުރެދާނެ. އަދި މިއީ ބަންދުތެރެ ކަމަށް ވުމުން ގެތަކަށް ގޮސް ކުނި ނެގުމުގައި ދަތިތަކެއް އެބަހުރި،" އޮފިޝަލް ވިދާޅުވި އެވެ.\nއޭނާ ވިދާޅުވީ އާއްމުންގެ ޝަކުވާތަކަށް ބަލައި، ހިދުމަތް އިތުރަށް ރަނގަޅު ކުރުމަށް މަސައްކަތް ކުރަމުން އަންނަ ކަމަށެވެ.\nމާލޭގެ އިތުރުން ހުޅުމާލެ އާއި ވިލިމާލޭގައި ވެސް ވެމްކޯއިން ހިދުމަތް ދެމުން އަންނައިރު ކުނި އުކާލުމަށް މިހާތަނަށް 17،180 ގޭބިސީއަކުން އެ ކުންފުނީގައި ވަނީ ރަޖިސްޓްރީކޮށްފަ އެވެ. އަދި އަމިއްލައަށް ކުނި އުކާލަން 1،100 އަށް ވުރެ ގިނަ މީހުން ރަޖިސްޓަރީކޮށްފައިވެ އެވެ.\nކަލޭމެން މާލެ ސާފުކުރާށޭ ކިޔާފަ މީހުން ލައިގެން ލޮލުގަ އަޅުވަނީ އަނދުން މިހާރުވެސް ނިކަން ބަލާބަލަ ކުރިކީލަމަގު އޮތްހާލަތު.. މީން ޒަމާނަކު ނެތް ސާފުކޮށްފަ.. މިހެންބުނީމަ ޝައްކުވަންޏާ އައިސް ބަލާބަލަ.. ނުވަންޏާ ކުންފުނި އުވާލާފަގޮސް ގޭގަތިބެބަލަ..\nވެމްކޯއިން މިމަސައްކަތް ފެށިއިރު މިއީ ދާއިމީގޮތެއްގައި، ޚިދުމަތުގެ ފެންވަރު ފުރިހަމަކޮށްކުރެވިދާނެކަމެއްތޯ ނުވަތަނޫންތޯ އެކަށީގެންވާގޮތެއްގައި ކޮށްފައިނުވޭ. ފާޚާނާތަށިމަތީގައި އިންދާ އަންންމޮޅުޚިޔާލެއްގެ މައްޗަށް ކަންކަންކުރީމާ ވާނެގޮތްމިވަނީ. ދިވެހިން ލައިގެން ކަންކަންކުރަން އުޅުނީމާ ވާނެއެތިމިވަނީ. ކޮންމެމަހަކު އާމޫނުތަކެއް. ބަދަލުނުވަނީ ބިދޭސީންގެ މޫނުތައް. އަޅުގަނޑުގެ ބައިންކުނިއުކަންއަންނަނީ ކުރީދުވަހު ނައީމާ ޖެހިގެންއަންނަދުވަހު ވެމްކޯއަށް ދެތިންފަހަރު ގުޅައިގެން. އެކަމކު ފީ ހަމަ 150.00ރ.\nމާދަމާ ވެރިމީހަ ޕޯޑިއަމައް އަރާފަ މީ ލިޓިލް ސިންގަފޫރޭ މިތާ ކުނިއުކާލުމުގެ ހިދުމައް އަޅުގަނޑުގެ ސަރުކާރުން ދުނިޔޭގެ ކުނިމެނޭޖުރުމުގެ ނާމޫނާ ގައުތައް ކަމައްވާ ޖަރުމަން، ޒުއިސަލޭންފަދަ ގައުތަކައްވުރެ ފެންވަރު ރަނގަޅުވާނޭ ބުނީމަ ދެއަތް ފޫދާދެއް އަތްޖެހީމަ ތިކަން ހައްލުވީ\nމިހާރު ޚިދުމަތް ދޭގޮތާމެދު ހިތްހަމައެއް ނުޖެހޭ. ކުނި އުކަން ނާންނާތީ ކޮންމެ ހަފްތާއަކުހެން ޖެހޭ ގުޅައިގެން ޝަކުވާ ކުރަން. ކުނި ބަލައި އައިސް އެބަދޭ ހުސްފުޅިތައް ބަހައްޓާފައި ކިތަންމެ ފަހަރަކު. ދެންޖެހޭ މައްސަލައަކީ މިގޭ ގޯޅި ކަންމަތީގައި މުޅި ހިސާގަނޑު މީހުން ކުނިކޮތަޅު ބެހެއްޓުން. މީގެ ތެރޭގައި ހިމެނޭ ކުއްޔަށް އުޅޭ ބޭރުމީހުންވެސް. ރަޖިސްޓްރީ ނުވެ ކުނި އުކާލެވޭތީ އެހެން ހަދަނީ. ވެމްކޯއިން އައިސް ކުނި ނަގަނީ ވަކި ވަރަކަށް. 24 ގަޑިއިރު ނުދޭ އެތަނުން ކުނި ހުސްވާ. ގެއަށް ވަދެ ނިކުމެވާ ގޯޅީގައި ކުނިވަސްދުވާ ކުނި ހުންނާތީ ވަރަށް އުނދަގޫވޭ. މިކަން ކުރަނީވެސް ވެމްކޯއިން ކަންކުރާގޮތުން. އެގޮތަށް ބަހައްޓާ ތަންތަނުން ކުނި ނުނަގާނެކަން އަންގަބަލަ. މިކަން ބޮޑު ޢާއްމު އުނދަގުލަކަށް ވެއްޖެ. ރަޖިސްޓްރީވެގެން ފައިސާދީގެން މިކަން ކުރުމުގެ ބޭނުންކޮބާ؟ ވެމްކޯއަށް ސިޓީވެސްލައިފިން މިމައްސަލާގައި. އަޅާވެސް ނުލި.\nކުނިނަގަން ގޭގެއަށް ދިއުމުގައިވެސް މިވެރިން މިހާރު ފަރުވާކުޑަވެއްޖެ. ކޮންމެ ދުވަހަކު ކުނިނަގަން ދާން އޮންނައިރު މިހާރު ގިނަދުވަސްދުވަހު ދަނީ ދެދުވަހުން އެއްދުވަހު. މިވެރިންނަށް މިކަން ކުރެވިދާނެ ކަމަކަށް ނުފެނޭ. އަނެއްކަމަކީ ކުނި ގެންދާއިރު ގޭގެ ސިޑިމައްޗަށާއި، ދޮރުމައްޗަށް ކުނި ކޮތަޅުތައް ބަންޑުންކޮށްފަ ހުރުމާއި، އެތަންތަން ސާފުނުކޮށް ދިއުން ވަރަށް ބޮޑަށް ޢާންމުކަމަކަށް ވަނީ ވެފައި.\nމިލިއުމުގައި ބުނާ ގޮތަށް ކީއްކުރަންތަ ގޯޅި ކަނަށް ކުނި ޖަމާކުރަންވީ؟ ވެމްކޯއިން އެހެން ހަދަން ބުނާނަމަ އެއީ ވަރަށް ގޯސްކޮށް ބުނާބުނުމެއް. ކުނިކޮތަޅު ނެރޭ ގޭގޭ މީހުންވެސް ވެއްޖެދޯ ދޮރުބޭރުގަ ކޮތަޅު ބެހެއްޓުމުގެ ބަދަލުގަ ތަންކޮޅެއް ޒަމާނީކޮށް ޑަސްބިނެއް ގަނެފަ އެއަށް ކޮތަޅު ލާ މަތިޖަހާފަ ބަހައްޓަން އާދަކުރަން. ރަގަޅަށް ކޮތަޅު ބަނދެފަ މަތިޖެހި ޑަސްބިނަކަށް ލާނަމަ 1 ދުވަހު ކުނި ނުގެންދެވުނަސް އެހާ ވަހެއްނުހުންނާނެ.\nކަލޭ އުކައި ދެންވީނު\nއަހަރެމެން މިއުޅެނީ ސިންގަޕޫރުގަ ޔޯ ސިންގަޕޫރުގަ އޮވޭތަ ކޮނެމެ ގެއެއްގަ ޕަލެޓް ގަނޑެއް ގަެ ދޮރުމަތީ ބާއްވާފަ ކާނުތައް ހުރީފުރިފަ ކުނި އުކިދާނެ ކަމަށް ބުނެ އެޚިދުމަތް މޮންދު އަތުން ޖަހައިގަތީ 100ރުފިޔާއަށް ގެއަކުން އުކި ކުނި 150 އަށް ވިމްކޯ އަށް ވީމަ ބަދަލްވި ވާނޭ ކިޔާ ކުރިމަތިލީ އެކަމަކު ނުވިއެްނުން އިސްތިއުފާ މިއީ ހަމަ ދޭ އަނިޔޢެއް\nވެމްކޯއިން ކުނީގެ ކަންތައް ފެށިފަހުން މާލޭގެ ގޭބިސީ ތަކުގެ މީހުނަށް ކުންޏަކީ އުދަގުލަކަށް ވެއްޖެ! އެމީހުން އަންނަނީ އަންނާނެ އިރަކުން. ސަރަހައްދަކަށް ހުންނަ ސުޕަވައިޒަރަކު ދުވަސްކޮޅަކުވެސް ނުހުރޭ. ކުނި ނުގެންގޮސްގެން އަބަދުވެސް ޖެހެނީ ގުޅަން! ބުރި ބުރިއަށް ހުންނަ އުސްއިމާރާތް ތަކުން ބާލާ ކުނި މަގުމައްޗައް ޖަމާކޮށްފަ ބަހައްޓަނީ ދެން ބުޅާތައް އައިސް ކޮތަޅުތައް ފަޅަނީ! މަހާ ޑަސްބިންތައް މަގުތަކުގެ ޓްރެފިކް ހުއްޓުވާ! ބަންގާލީން ބައިސްކަލްގަ މިކަން ކުރިއިރު މަގުމަތީ ވީ އުދަގުލަލަށްވުރެ މިހާރު މާއުދަގޫ ބޮޑު. ހުރިހާ ވަގުތެއްގާވެސް ކުނިލޯރިތައް މަގުތައް މަތީގަ!\nދިވެހިންނަކީ ހާދަ ގޮނޑު ބައެކޭ..


Sheereen maruvee kihinei kan neyngey kama Najah bunefi - One Online\nމުހައްމަދު ނަޖާހު އާއި މަރިޔަމް ޝީރީން.\nޝީރީން މަރުވީ ކިހިނެއްކަން ނޭނގޭ ކަމަށް ނަޖާހު ބުނެފި\nގެއްލިގެން ހޯދަމުން ދަނިކޮށް ކޮންސްޓްރަކްޝަން ސައިޓެއްގެ ތެރެއިން ފެނުނު މަރިޔަމް ޝީރީން މަރުވީ ކިހިނެއްކަން ނޭނގޭކަމަށް ޝީރީންގެ މަރާ ގުޅިގެން 12 އަހަރުގެ ޖަލު ހުކުމެއް ތަންފީޒު ކުރަމުން އަންނަ މުހައްމަދު ނަޖާހު ބުނެފިއެވެ.\nޝީރީންގެ މަރާ ގުޅިގެން ނަޖާހުއަށް ކުރި ގަސްދުގައި މީހަކު މަރާލި ކަމުގެ ދައުވާ ސާބިތު ނުވާ ކަމަށް 2015 ވަނަ އަހަރު ކްރިމިނަލް ކޯޓުން ވަނީ ހުކުމް ކޮށްފައެވެ. އެ ހުކުމް ދައުލަތުގެ ފަރާތުން ވަނީ ހައި ކޯޓުގައި އިސްތިއުނާފު ކޮށްފައެވެ. ހައި ކޯޓުން އެ މައްސަލަ ބެލުމަށްފަހު ނިންމީ ގަސްދަކާ ނުލައި މީހަކު މަރާލި ކަމުގެ ކުށް ނަޖާހުގެ މައްޗަށް ސާބިތުވާތީ 12 އަހަރަށް ޖަލަށް ލުމަށެވެ. ހައި ކޯޓުގެ ހުކުމާމެދު ހިތްހަމަނުޖެހުމުގެ ސަބަބުން އެ ހުކުމް ނަޖާހުގެ ފަރާތުން ވަނީ ސުޕްރީމް ކޯޓުގައި އިސްތިއުނާފުކޮށްފައެވެ.\nސުޕްރީމް ކޯޓުން އެ މައްސަލައިގެ އަޑުއެހުންތައް ބާއްވައި މިއަދު އޮތީ ދައުލަތުންނާއި ނަޖާހުގެ ފަރާތުން ހުލާސާ ބަޔާން އިއްވުމެވެ.\nނަޖާހުގެ ވަކީލު އަހުމަދު ޝިފާއު ހުލާސާ ބަޔާން އިއްވަމުން ވިދާޅުވީ، ޝީރީން މަރުވެފައިވަނީ ކިހިނެއް، ކޮން އަނިޔާތަކެއް ލިބިގެންކަން ސާފު ނުވާ ކަމަށެވެ. އެހެންވެ, ޝީރީން މަރުވީ ނަޖާހުގެ ސަބަބުން ކަމަކަށް ކަނޑަ ނޭޅޭނެ ކަމަށެވެ.\nޝިފާއު އިތުރަށް ވިދާޅުވީ، ހަައި ކޯޓުން 12 އަހަރުގެ ޖަލު ހުކުމެއް ނަޖާހުގެ މައްޗަށް އިއްވުމަކީ ސަޕްރައިޒެއް ކަމަށެވެ. އެއީ އެއީ ގަސްދަކާ ނުލައި މީހަކު މަރާލުމުގެ ދައުވާއަށް ދައުވާ ބަދަލުކޮށް ކުއްލިއަކަށް ހުކުމެއް އިއްވީ އެކަމަށް ޖަވާބުދާރީވާން ކޯޓުގައި ފުރުސަތު ނުލިބި ކަމަށެވެ. ގަސްދު މަރާ ގުޅޭ ގޮތުން ޝަރީއަތް ހިންގައި, އެ ކުށް ސާބިތު ކުރުމަށް ހެކި ވަޒަން ކުރުމަށްފަހު, ދައުވާ ބަދަލުކޮށް އެހެން ކުށަކަށް އަދަބު ދެވިގެން ނުވާނެ ކަމަށް ޝިފާއު ވިދާޅުވި އެވެ.\nދައުލަތުގެ ފަރާތުން އެ ވާހަކަތަކަށް ރައްދު ދެއްވައި ވިދާޅުވީ ދައުވާގެ ސިފަ ބަދަލުކޮށްފައިވަނީ ރަނގަޅަށް ކަމަށެވެ. ގަސްދު މަރުގެ ކުށް ސާބިތު ނުކުރެވޭ ހާލަތުގައި ގަސްދަކާ ނުލައި މަރާލުމުގެ ކުށް, އެވަރަށް ހެކި ލިބިފައި ވާނަމަ ސާބިތު ކުރެވިދާނެ ކަމާއި އެއީ އަމަލު ކުރަމުން އަންނަ ގޮތް ކަމަށް ދައުލަތުން ވިދާޅުވިއެވެ. ޝީރީން މަރާލީ ގަސްދުގައި ކަން ސާބިތު ނުވި ނަމަވެސް, އޭނާ މަރުވީ ނަޖާހުގެ ފަރާތުން ލިބުނު އަނިޔާތަކެއްގެ ސަބަބުންކަން ސާބިތު ކުރެވޭ މިންވަރަށް ކާފީ ހެކި މައްސަލައިގައި ލިބިފައިވާ ކަން ދައުލަތުން ފާހަގަކޮށް ވިދާޅުވީ ނަޖާހުގެ މައްޗަށް ތައުރީޒީ އަދަބެއް އިއްވާފައިވަނީ ރަނގަޅަށް ކަމަށެވެ.\nފަނޑިޔާރުންގެ ބެންޗުން ވަނީ ނަޖާހުއަށް ވާހަކަ ދެއްކުމުގެ ފުރުސަތު ވެސް ދެއްވައިފައެވެ. ނަޖާހު ވާހަކަ ނުދައްކައި ހުރުމުން ފަނޑިޔާރުންގެ ބެންޗުން ވިދާޅުވީ ދެން އޮންނާނީ މި މައްސަލައިގެ ހުކުމް އިއްވުން ކަމަށް ވުމުން މިއީ ދިފާއުގައި ވާހަކަ ދައްކަން ލިބޭނެ ފަހު ފުރުސަތު ކަމަށެވެ.\nދިފާއުގައި ވާހަކަ ދައްކަން ލިބުނު ފަހު ފުރުސަތުގައި ނަޖާހު ބުނީ، ޝީރީން މަރުވީ ކިހިނެއް ކަން ނޭނގޭ ކަމަށާއި ތަހުގީގު މަރުހަލާގައި ހަނު ހުރީ ފުލުހުން ބޭނުންވާ ގޮތަކަށް ބަޔާން ދޭން ޖެހުމުން ކަމަށެވެ.\n"އަޅުގަނޑު ބުނެލަން މި މައްސަލައިގައި ބޭނުންވަނީ މަރިޔަމް ޝީރީން މަރުވެފައިވާ ގޮތް އަޅުގަނޑަކަށް އެއްގޮތަކަށް ވެސް އެނގިފައެއް ނުވޭ. އަޅުގަނޑު ޝީރީނާ އެކު ރައްޓެހިވެގެން ކޮޓަރިއެއްގައި އުޅެފައިވާތީވެ މި މައްސަލައިގައި އަޅުގަނޑު ހައްޔަރުކޮށްފައި ވަނީ އެ ފަރާތުން ބޭނުންވީ ވަކި ގޮތަކަށް ބަޔާން ދޭން، އެގޮތަށް ވާތީ އަޅުގަނޑު ހަނު ހުންނަން ޖެހުނީ" ނަޖާހު ބުންޏެވެ.\nމި މައްސަލަ ބައްލަވާ ފަނޑިޔާރުންގެ ބެންޗުގައި ތިއްބަވަނީ ފަނޑިޔާރު އައިޝާ ސުޖޫން، ފަނޑިޔާރު ޑރ. މުހައްމަދު އިބްރާހިމް، ފަނޑިޔާރު މަހާޒު އަލީ، ފަނޑިޔާރު އަޒްމިރަލްދާ ޒާހިރު އަދި ފަނޑިޔާރު ފަނޑިޔާރު ހުސްނުއްސުއޫދުއެވެ. ރިޔާސަތު ބަލަހައްޓަވަނީ ފަނޑިޔާރު ހުސްނުއްސުއޫދުއެވެ\nގުޅޭ ޓެގު ސުޕްރީމް ކޯޓް ޕީޖީ އޮފީސް މަރުގެ މައްސަލަތައް ހައިކޯޓު މަރު


އުލިގަމު ސްކޫލް، ހއ. އުލިގަން\nއެކްޓިވިޓީ ޔުނީފޯމު ތައްޔާރު ކޮށްދޭނެ ފަރާތެއް ހޯދުމަށް\nމި ސްކޫލަށް 2020 ވަނަ އަހަރަށް ބޭނުންވާ އެކްޓިވިޓީ ޔުނީފޯމު ތައްޔާރުކޮށްދޭނެ ފަރާތެއް ހޯދުމަށް ބޭނުންވެއެވެ. އަދި މި މަސައްކަތަށް ޝައުގުވެރިވެލައްވާ ފަރާތްތަކަށް ކޯޓޭޝަން ހުށަހެޅުމަށް ދަޢުވަތު އަރުވަމެވެ.\nމި ބީލަމުގައި ބައިވެރިވެލައްވަން އެދޭ ފަރާތްތަކުން، 2019 މެއި 13 ވާ ހޯމަ ދުވަހުގެ 12:00 ގެ ކުރިން އުލިގަމު ސްކޫލަށް ކޯޓޭޝަން ހުށަހެޅުއްވުން އެދެމެވެ. ކޯޓޭޝަންގައި ޔުނީފޯމު ތައްޔާރުކޮށްދޭ ސައިޒުތަކާއި، އެ ސައިޒުތަކުގެ ޔުނީފޯމު ތައްޔާރު ކޮށްދޭ ރޭޓުތައް ބަޔާންކުރަންވާނެއެވެ. ކޯޓޭޝަން ފޮނުއްވާނީ އުލިގަމު ސްކޫލުގެ އީމެއިލް އެޑްރެސް [email protected] އަށެވެ.\nޔުނީފޯމު ތައްޔާރުކުރަންޖެހޭ ގޮތާއި، މަސައްކަތާ ގުޅޭ އިތުރު މަޢުލޫމާތު މި އިޢުލާނާއެކު ގެޒެޓް ކުރެވިފައި ވާނެއެވެ.\n07 މޭ 2019\nޕަބްލިޝްކުރި ތާރީޚު: 07 މޭ 2019\nޕަބްލިޝްކުރި ގަޑި: 1218\nސުންގަޑި: 13 މޭ 2019 1200\n- ޔުނީފޯމުގެ ޑިޒައިނާއި އިތުރު މަޢުލޫމާތު


Boatun 115 Kilo drug fenunu, Meehun drug ah positive: Police\nބޯޓުން 115 ކިލޯ ޑްރަގް ފެނުނު، މީހުން ޑްރަގަށް ޕޮޒިޓިވް: ފުލުހުން\nއިންނަފިނޮޅު ފަރަށް އެރި ބޭރުގެ ބޯޓުގައި ރޯކޮށްލާފައި: މި ބޯޓުން ގިނަ އަދަދެއްގެ މަސްތުވާތަކެތި ފެނުނު. -- ފޮޓޯ: ކިޔުންރެރިއެއް\nހއ. އުލިގަމު ކައިރީގައި އޮންނަ އިންނަފިނޮޅު ފަރަށް އެރި އީރާނު ބޯޓުން މިހާތަނަށް 115 ކިލޯގެ މަސްތުވާތަކެތި ފެނިފައިވާ ކަމަށް ފުލުހުން ބުނެފި އެވެ. އަދި އޭގައި ތިބި އަށް މީހުން ވެސް މަސްތުވާތަކެއްޗަށް ޕޮޒިޓިވްވެފައިވާ ކަމަށް ފުލުހުން ވަނީ ބުނެފަ އެވެ.\nއެ އަށް މީހުން މިހާރު ފުލުހުންގެ ބެލުމުގެ ދަށުގައި ތިބިއިރު އެއީ އީރާންގެ ހަތް މީހަކާއި ޕާކިސްތާނު މީހެކެވެ.\nފަރަށް އެރި ބޯޓުން ފެނުނު މަސްތުވާތަކެއްޗާ ގުޅޭ ގޮތުން މައުލޫމާތު ދިނުމަށް މިއަދު ފުލުޖުންނާއި ސިފައިން ގުޅިގެން ބޭއްވި ނޫސްވެރިންގެ ބައްދަލުވުމުގައި ފުލުހުންގެ ތަރުޖަމާނު އަހުމަދު ޝިފާން ވިދާޅުވީ، ފަރަށް އެރި ބޯޓުން ފަސް ރަށަކަށް މަސްތުވާތަކެތި ލައްގާފައިވާ ކަމަށެވެ.\nއެގޮތުން 15.8 ކިލޯގެ މަސްތުވާތަކެތި އުލިގަމަށް ލައްގާފައިވާއިރު މޮޅަދޫއަށް 300 ގްރާމް ލައްގާފައިވާ ކަމަށެވެ. އިހަވަންދޫއަށް 380 ގްރާމް މަސްތުވާތަކެތި ލައްގާފައިވާ ކަމަށެވެ. އޭގެއިތުރުން ދެ ފަޅު ރަށަކަށް 4.2 ކިލޯގެ މަސްތުވާތަކެތި ލެއްގި ކަމަށެވެ. ލެއްގި މަސްތުވާތަކެއްޗަށް ބަލާއިރު 115 ކިލޯގެ މަސްތުވާތަކެތިކަން ޝިފާން ފާހަގަކުރެއްވި އެވެ.\nފުލުހުން އެތަނަށް އެޓެންޑްކުރިއިރު ވެސް ބޯޓުގައި ރޯވެ އަނދަމުންދާ ކަމަށާއި ބޯޓުގައި ރޯކޮށްލާފައިވުމުން އޭގައި ހުރި މަސްތުވާތަކެތީގެ ސީދާ އަދަދު އަދިވެސް ބުނަން ދަތި ކަމަށް ޝިފާން ވިދާޅުވި އެވެ. ޝިފާން ވިދާޅުވީ، މަސްތުވާތަކެތި ލައްގާ ރަށްރަށުގައި ފުލުހުން ހަރަކާތްތެރިވަމުންދާ ކަމަށެވެ. އެތަކެތި ރަށްރަށަށް އަރުވައި ބޭނުން ކުރުމުގެ ފުރުސަތު ނުދޭނެ ކަމަށެވެ.\nޝިފާން ވިދާޅުވީ، އެ މަސްތުވާތަކެއްޗަކީ ރާއްޖެއަށް ގެނައި މަސްތުވާތަކެތި ކަމަށް ނުބެލެވޭ ކަމަށެވެ. ނަމަވެސް އެ މަސްތުވާތަކެތި ގެންދިޔަ ތަނެއް ޝިފާން ވިދާޅުވެއް ނުވި އެވެ. އެ މައްސަލަ މިހާރު ވެސް ސީރިއަސް މައްސަލައެއްގެ ގޮތުގައި ތަހުގީގު ކުރަމުންދާކަން ވެސް ފާހަގަކުރެއްވި އެވެ.\nމިފަދަ ކަންކަން ދެން އިތުރަށް ނުވާނެ ގޮތަށް ކަންކަން ތަހުގީގުކޮށް ފިޔަވަޅު އަޅާނެ ކަމަށް ވެސް ޝިފާން ވިދާޅުވި އެވެ.\n"ޑްރަގް ފެނުނު ބޯޓް ރާއްޖެ އައި މިއީ ތިންވަނަ ފަހަރު"\nދެ ދޯންޏެއް ފަރަށް އަރައިފި


MDP Flag Man Ah Eheetherivumuge Masaiykaiy PNC In Fashaifi - Vaguthu\nއެމްޑީޕީގެ "ފްލެގް މޭން" އަށް އެހީތެރިވުމުގެ މަސައްކަތް ޕީއެންސީން ފަށައިފި\nއެމްޑީޕީގެ މުޒާހަރާތަކުގައި މީގެ ކުރިން ފެނުނު "ފްލެގް މޭން" އަށް އެހީވުމުގެ މަސައްކަތް އިދިކޮޅު ޕީއެންސީ ފަށައިފިއެވެ.\nއެމްޑީޕީގެ މުޒާހަރާތަކުގައި އެޕާޓީގެ ދިދަ އުފުލި އަހްމަދު އަބްދުއްޞަމަދު (ފްލެގް މޭން) ހާލުގައި ޖެހި މާރުކޭޓް ސަރަހައްދުގައި ސަލާންޖަހަން އިންނަ މަންޒަރު ފެންނަ ފޮޓޯތަކެއް އިއްޔެ މީސް މީޑިއާގައި ވަނީ ދައުރުވާން ފަށާފައެވެ.\nޕީއެންސީގެ ނައިބުރައީސް އިބްރާހިމް ޝުޖާޢު މިއަދު ކުރެއްވި ޓްވީޓެއްގައި ވިދާޅުވީ އެމްޑީޕީގެ ފްލެގް މޭން ހޯދުމުގެ މަސައްކަތް ފަށާފައިވާ ކަމަށާޢި އޭނާ އަކީ ހިތްވަރުގަދަ ފަހުލަވާނެ ކަމަށެވެ. "ފްލެގް މޭން އަށް އެހޯތެރިވެ ދިނުމަށް އަޅުގަނޑުމެން ތައްޔާރު." ޝުޖާޢުގެ ޓްވީޓްގައި ވެއެވެ.\nMDP Flag Man Hoadhumuge Masakaiy Alhugandumen ves Fashaifin.Flag Man akee Hivvarugadha Fahulavaaneh.Flag Man ah eheetherive dhinumah Alhugandumen Thayyaaru.☝? https://t.co/WaT2wjcP9z\n— Ibrahim Shujau? (@shuja3831) August 30, 2019\nއެމްޑީޕީގެ މުޒާހަރާތަކުގައި އެމްޑީޕީގެ ދިދަ ހިފައިގެން އެންމެ ކުރީގައި ހަރަކާތްތެރިވި "ފްލެގް މޭން" އަށް އަޅާލާނެ މީހަކު ނެތި ސަލާންޖަހަން މާރުކޭޓް ސަރަހައްދުގައި އިންނަ ފޮޓޯތަކެއް އާއްމު ވުމުން ޖެންޑާ މިނިސްޓްރީން ވެސް ވަނީ އޭނާ ހޯދުމުގެ މަސައްކަތް ފަށާފައެވެ.\nއޮގަސްޓް 31, 2019 19:46\nސާބަހޭ ޕީއެންސީ.. އެކްޓްވިސްޓުންގެ އަގު ވަޒަންކުރަން ނޭގޭބައެ މޑޕއަކީ ޕޕމ ޕނސ ނަމޫނާ ދައްކަދޭތީ އުފާވޭ..\nއޮގަސްޓް 31, 2019 20:56\nމިނިސްޓްރީއާއި އެހެން ބަޔަކު އޭނަ ހޯދަން އެހާ މަސައްކަތްތަކެއް ކުރަންޖެހޭތަ؟ އޭނަ އުޅެނީ ފިލައިގެންތަ؟ މާރުކޭޓް ކައިރީ ސަލާންޖަހަން އިންނަ ކަމަށް އެވަނީ އެތަނަށް ދިޔައިމަ އޭނަ ފެންނާނެ ނޫންތަ؟\nއޮގަސްޓް 31, 2019 22:35\nއޭ ގާއްޓޭ އެ ބޭބެ ބަލަހައްޓަ ދޭންވީނު ޕޯޕްގެ ފަހަތުގައި ހުރުމަމަށް ވުރެ މަާ ސަޅިވަާނެ ދަރުމަވެސް ލިބޭނެ\nސެޕްޓެމްބަރު 1, 2019 01:28\nޔާމީނު ހުރީ ކޮންޕާޓީއެއްގައި ތޯ ދިވެހި ރައްޔިތުން ބަލަންވީ މިހާރު .ބަލާފަ އެ ޕާޓީއަކަށް ވޯޓްދޭންވީ. ސާބިތުކަމާއެކީ ދެއްކެން އޮތީ މިފަހުގެ ތާރީޚްގައި ޔާމީނު ސަރުކާރުން ކޮއްފަ ހުރި ތަރައްޤީ. ޢިބްރާހިމް ނާސިރު ކަހަލަ ވެރިއެއްް ޔާމީނަކީ. ކަނޑުކޮހުން ވެރިންނަށް ލީމާ ޤައުމަށް ވާގޮތް އެބަފެނޭނު . ޖަޒީރާ ރާއްޖެ ކިއާފަ އެންމެން ހޮޅުއަށިތަކުގައި ހެދުނުއްސުރެ އިރުއޮއްސެންދެން ބައިތިއްބާއިގެން ދެކަނޑިއްކާ މުނޑެއް ދީފަ ހައްދާލެވޭ ބަޔަކަށް ހަދާފަ ބޭތިއްބުން އެމްޑީޕީ ގެ ވިސްނުމަކީ . އެ ޖަޒީރާ ރާއްޖެއަކަށް ދިވެހި ރައްޔިތުންނެއް ދެނެއް ނުގެންދެވޭނެ .ބާރު ސްޕީޑްގައި ދިވެހިން ދެން ދާނީ ކުރިއަށް އެ ސްޕީޑް ނެރެވޭނެ މީހަކީ އަދި އެ ޤާބިލް ކަން ހުރި މީހަކީވެސް ރައީސް ޔާމީން.


Tsunami gai gehlunu kujjaa fenunu kamah bunaathee fuluhun thahugeegu kuranee\nގެއްލުނު ކަމަށް ބުނާ ކުއްޖާ، އޭނާގެ މަންމަ ކަމަށް ބުނާ މީހާއާއެކު--\nސުނާމީގައި ގެއްލުނު ދަރި ފެނުނުކަމަށް ބުނާތީ ފުލުހުން ތަހުގީގުކުރަނީ\n03 އޮކްޓޯބަރ 2020 - 09:52:09\nމީގެ 16 އަހަރުކުރިން ކުރިމަތިވި ސުނާމީ ކާރިސާގައި ގެއްލުނު ދަރިފުޅު ފެނިފައިވާ ކަމަށް ސްރީލަންކާގެ އަންހެނަކު ބުނާތީ އެ މައްސަލައާ ގުޅިގެން ބަލަން ޖެހޭ ކަންކަން އެގައުމުގެ ފުލުހުން ބަލަން ފަށައިފި އެވެ.\nފުލުހުން ބުނީ ގެއްލިގެން އުޅޭ ފިރިހެން ކުއްޖާގެ މަންމައަކީ ތިމަންނާ ކަމަށް ބުނެ އެހެން އަންހެނަކު އެ އިދާރާއަށް ޝަކުވާ ހުށަހަޅާފައިވާ ކަމަށެވެ.\nއެން. އިންޝަން ނަމަކަށް ކިޔާ އަންހެނަކު މިވަނީ އެ ފިރިހެން ކުއްޖާއަކީ އޭނާގެ ފިރިހެން ދަރިފުޅުކަން ސާބިތުކޮށްދެވޭނެ ލިޔެކިޔުންތައް އެބަ ހުރި ކަމަށް ބުނެފަ އެވެ.\nއެކަމަކު މީގެ ދުވަސްތަކެއް ކުރިން އަބޫސާލީ ސިތީ ނަމަކަށް ކިޔާ އަންހެނަކު ވަނީ އުމުރުން ފަސް އަހަރުގައި ގެއްލުނު އޭނާގެ ފިރިހެން ދަރިފުޅު 16 އަހަރު ފަހުން ފެނިފައިވާ ކަމަށް ބުނެފަ އެވެ.\nއަބޫސާލީ ބުނީ އޭނާގެ ދަރިފުޅު ގެއްލުމުން އެކުއްޖާ ހޯދުމުގެ މަސައްކަތް ހުއްޓާނުލާކޮށްފައިވާ ކަމަށެވެ. އަދި ފަހުން، ހޮސްޕިޓަލަކުން ދަރިފުޅު ފެނުން ހަބަރު ލިބިގެން އެތަނަށް ވެސް ދިޔަ ކަމަށެވެ. އޭގެ ފަހުން 2016 ވަނަ އަހަރުގެ ތެރޭގައި ސްކޫލަކުން ދަރި ފެނުނު ހަބަރު އިވިގެން އެތަނަށް ވެސް ދިޔަ ކަމަށާއި އެކަމަކު ސްކޫލުގެ އިސްވެރިން އޭނާއާއި ދަރިފުޅު ބައްދަލުވިޔަދީފައި ނުވާ ކަމަށް ބުނެ އެވެ.\nއެގޮތުން ފަހުން ވަޒީފާގެ ފުރުސަތު ހޯދައިދޭނެ ކަމަށް ބުނެ ކުއްޖާއާ ބައްދަލުކުރި އެވެ. އަދި ކުއްޖާގެ ގައިގައިވާ އުފަން ލަށްތަކެއްގެ ވާހަކަ އަންހެން މީހާ ހިއްސާކުރުމާއެކު އެއީ މަންމަ ކަމަށް ގަބޫލުކުރެވި މަންމައާ ބައްދަލުވުމުން އުފާކުރާ ކަމަށް ކުއްޖާ ލަންކާގެ ނޫހަކަށް ބުނެ އެވެ.\nއެކަމަކު ކުއްޖާ ބަލާއި ބޮޑުކުރި އަންހެން މީހާ، އެއީ އޭނާގެ ދަރިއެއް ކަމަށް ބުނެ ފުލުހުންނަށް ޝަކުވާ ހުށަހެޅުމާއެކު އެކުއްޖާއަށް ވެސް މިވަނީ އޭނާގެ މަންމަކަމަށް ގަބޫލުކުރާނީ ކާކުތޯ ނިންމަން އުނދަގޫވެފަ އެވެ. އަދި އެކުއްޖާގެ އަސްލު މަންމައަކީ ކޮބާތޯ ބަލައިދޭން ކަމާއި ބެހޭ އިދާރާތަކުގައި އެދިފައިވާ ކަމަށް ބުނެ އެެވެ.\nއެހެންވެ އުމުރުން މިހާރު 21 އަހަރުގެ އެ ފިރިހެންގެ މަންމައަކީ ކާކުތޯ ބަލަން ޑީއެންއޭ ޓެސްޓްތަކެއް ހަދަން ފުލުހުން ނިންމާފައިވާ ކަމަށް ވެސް ބުނެ އެވެ.\n"ބިމަކީ އެޗްޑީސީގެ ތަނެއް، ގާނޫނީ ފިޔަވަޅު އަޅާނެ"\nނޫމަރާގެ ފަރަށް ލިބުނު ގެއްލުމުގެ ބަދަލަށް ބޮޑު ޖޫރިމަނާއެއް\nހުޅުމާލެ ރަޖިސްޓްރީ ސިޓީ ކައުންސިލުން ބާތިލް ކޮށްފި\nއެޗްޑީސީއަށް ސުޖާއު "ގޮން" ޖަހައިފި\nUligan Magistrate Court\nCivil and Marriage Usool


M.Athama Plaza ge veriyaa gaanoonee olhun bolhumehge thereygai\nމ.އަތަމާޕްލާޒާގެ ވެރިޔާ ޤާނޫނީ އޮޅުންބޮޅުމެއްގެ ތެރޭގައި!\nމ.އަތަމާޕްލާޒާއޭ ކިޔުނު ގޯތި ނީލަމުގައި ވިއްކާލުމަށް ސިވިލް ކޯޓުން އިޢުލާންކޮށްފައިވާއިރު، މިކަމުގައި އެންމެ ބޮޑަށް ކަންބޮޑުވުން ފާޅުކުރަމުންދާ އެއް ބޭފުޅަކީ މަޝްހޫރު ވިޔަފާރިވެރިޔާ އަދި ރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު ޢަބްދުﷲ ޖާބިރެވެ. އަތަމާޕްލާޒާގެ ވެރިފަރާތް އަދި މަލީޝާ ހައްޖު އެންޑް އުމްރާ ގްރޫޕްގެ ވެރިޔާ އިސްމާޢީލް ޢަބްދުއްލަޠީފް، އަމިއްލަ ފަރާތަކަށް ދަރާފައިވާ ދަރަނި އަދާކުރުމަށް އެގެ ވިއްކާލައިގެން ފައިސާ ޚަލާސްކުރުމަށް ވަނީ އެއްބަސްވެފައެވެ. ނަމަވެސް އެގޭގައި ދިރިއުޅުއްވަމުން ގެންދަވާ ޖާބިރު ގެންދަވަނީ އެއީ އެބޭފުޅާގެ ގެއެއްކަމަށާއި، އެގެ ވާނީ ފައިސާ ދީގެން ގަނެފައިކަމަށް ވިދާޅުވެފައެވެ.\nމިކަމަށް ބާރުދޭ ލިޔުންތަކެއްވެސް ޖާބިރުގެ ކުރީގެ އަނބިކަނބަލުން އަދި ކުރީގެ ބަންޑާރަ ނައިބު އަލްއުސްތާޛާ ފާތިމަތު ދިޔާނާ ސަޢީދު ވަނީ މީސް މީޑިއާގައި އާންމުކުރައްވާފައެވެ. އެ ލިޔުންތަކުން ފެންނަގޮތުގައި 2010 ވަނަ އަހަރުގެ އޮކްޓޯބަރ މަހުގެ 28ވަނަ ދުވަހުގައި މ.އަތަމާ ޕްލާޒާއޭ ކިޔާ 770 އަކަފޫޓުގެ އަމިއްލަ ބިމާއި، އެ ބިމުގައި 10 ބުރިއަށް ހަދާފައިވާ އިމާރާތާއި އަދި އެ އިމާރާތުގައި ހަރުކޮށްފައިވާ އެންމެހާ ތަކެތި އިސްމާޢީލް ވަނީ ޖާބިރަށް ވިއްކާލާފައެވެ. މި މުއާމަލާތުގެ ޖުމުލަ ފައިސާގެ އަދަދު ހާމަކޮށްފައިވާ ލިޔުމުން ފެންނަން ނެތަސް، އިސްމާޢީލަށް އެ ފައިސާ ލިބުނުކަމަށް އޭނާ އެއްބަސްވެފައިވާކަމަށް ބުނެ ސޮއިކޮށްފައިވާ ލިޔުންތަކެއްވެސް ދިޔާނާ ވަނީ ހާމަކުރައްވާފައެވެ.\nރާއްޖޭގެ ބައެއް މީޑިއާތަކާއި ވާހަކަދައްކަމުން ޖާބިރު ވިދާޅުވީ އޭނާ މ.އަތަމާ ޕްލާޒާ ގޯތި ގަނެފައިވަނީ ބޮޑު އަގެއްދީގެން ކަމަށާއި، އެގެ އޭނާގެ މައްޗަށް ރަޖިސްޓަރީވެފައި ނެތްނަމަވެސް އެއީ އޭނާގެ ތަނެއްކަމަށެވެ. އަދި އެ ގޯތި ވިއްކާލުމަށް ސިވިލް ކޯޓުން އިޢުލާންކުރީ އެކަން އެބޭފުޅާއަށް އެނގިވަޑައިގަތުމެއް ނެތިކަމަށްވެސް ވަނީ ފާހަގަކުރައްވާފައެވެ.\nނަމަވެސް "ވޮއިސް"އަށް މަޢުލޫމާތު ލިބިފައިވާ ގޮތުގައި، އިސްމާޢީލްގެ ސާބިތު ދަރަނީގެ މައްސަލައިގައި ޑީޖޭއޭއިން މީގެ ކުރިން ވަނީ އެގެ އަގުމަގުކޮށްފައެވެ. އެގޮތުން ފުރަތަމަ އެގެއަށް ވަނުމަށް ޖާބިރުގެ ފަރާތުން ޑީޖޭއޭގެ އަގުމަގު ކުރާ ކޮމެޓީއަށް ހުރަސް އަޅާފައިވާއިރު، ފަހުން އެގެއަށް އެ ކޮމެޓީން ވަދެ މަސައްކަތްތައް ކުރަންޖެހުނީ ފުލުހުންގެ އެހީތެރިކަމާ އެކުގައެވެ. އެއަށްފަހު އިސްމާޢީލްގެ މައްޗަށް އުފުލާފައިވާ ދަޢުވާގެ ތެރެއަށް ޖާބިރު ވަނީ ތަދައްޚުލް ކުރެވިފައެވެ.\nތަދައްޚުލްކުރުމަށްފަހު ކުރިއަށްގެންދިޔަ އަޑުއެހުމުގައި ޖާބިރު ވަނީ އިސްމާޢީލަށް އެއްފަހަރާ ފައިސާ ދެއްކުމަށްފަހު މ.އަތަމާޕްލާޒާ ގަނެފައިވާކަމަށް ބުނެފައެވެ. އަދި އެހެންކަމުން މިހާރު އެތަނަކީ އެބޭފުޅާގެ މުދަލެއްކަމަށް ގަބޫލުކުރާކަމަށް ޖާބިރުގެ ފަރާތުން ވަނީ ވިދާޅުވެފައެވެ.\nމިއަހަރުގެ ޖޫން3ވަނަ ދުވަހު ސިވިލް ކޯޓުން އާންމުކުރި ނިންމުމެއްގައި ބުނެފައިވާ ގޮތުގައި މި މައްސަލައިގައި އިސްމާޢީލާއި ވާހަކަ ދެއްކުމުގެ ފުރުޞަތު ޝަރީއަތުން ޖާބިރަށް ދިނުމުން، މ.އަތަމާޕްލާޒާއަށް އޭނާގެ ޙައްޤެއްވާކަމަށް ބުނުން ފިޔަވައި ޤާނޫނީގޮތުން ޙައްޤެއް ދަލާލާތުކުރާނެ އެއްވެސް ހެއްކެއް ހުށައަަޅާފައެއް ނުވެއެވެ. އަދި މިގެއަކީ އިސްމާޢީލް ޢަބްދުއްލަޠީފްގެ ނަންމަތީ ރަޖިސްޓަރީކޮށްފައިވާ ގޯއްޗެއްކަން ރަޖިސްޓްރީންވެސް އެނގެން އޮތްކަމަށް އެ ކޯޓުން ވަނީ ބުނެފައެވެ.\nއެހެންކަމުން އެ ގަޟިއްޔާގެ ތެރެއަށް ތަދައްޚުލްކުރެވިފައިވާ ޖާބިރު، ތަޚައްރުޖްކުރުމަށް ސިވިލް ކޯޓުގެ ގާޟީ މަރިޔަމް ވަހީދު ވަނީ ނިންމަވާފައެވެ. އެހެނަސް އުފެދޭ ސުވާލަކީ، ސިވިލް ކޯޓުގެ ޝަރީއަތުން ނިންމި ނިންމުމުގައި އެގޭގެ ވެރިއަކީ ޖާބިރުކަން ޤާނޫނީ ގޮތުން ދަލާލާތުކުރާނެ އެއްވެސް ހެއްކެއް އެބޭފުޅާ ހުށައަޅުއްވާފައި ނުވާކަމަށް ޖަހާފައި އޮތީ ކީއްވެގެންތޯއެވެ. ދިޔާނާ އާންމުކުރައްވާފައިވާ އެއްބަސްވުން ޖާބިރު ކޯޓަށް ހުށަނާޅުއްވާތީތޯއެވެ؟\nމަތީގައި ބަޔާންކުރެވިފައިވާ ފަދައިން ސިވިލް ކޯޓުން ނިންމުމަށްފަހު ފެނިގެންދިޔައީ މ.އަތަމާޕްލާޒާ ގޯތި ވިއްކާލުމަށް ދިވެހި ސަރުކާރުގެ ގެޒެޓްގައި އިޢުލާންކުރެވުނު ތަނެވެ. ސިވިލް ކޯޓުގެ ނަންބަރު 1365/Cv-C/2013 ޤަޟިއްޔާ އާއި ސިވިލް ކޯޓުގެ ނަންބަރު 2084/Cv-C/2017 ޤަޟިއްޔާގެ ޙުކުމް ތަންފީޛުކުރުމުގެ ގޮތުން ސިވިލްކޯޓުގައި ބަލަމުންދާ ސިވިލްކޯޓުގެ ނަންބަރު 3096/Cv-C/2020 ޤަޟިއްޔާއާއި ސިވިލްކޯޓުގެ ނަންބަރު 1079/Cv-C/2019 ޤަޟިއްޔާއާއި ގުޅިގެން، ހުޅުމާލެ. އާފީނިވިލާ / މާލެ އިސްމާޢީލް ޢަބްދުއްލަޠީފް ނަމުގައި ރަޖިސްޓްރީކޮށްފައިވާ މ. އަތަމާޕްލާޒާ އެވެކިޔާ އަމިއްލަ ބިމާއި އެބިމުގައިވާ ޢިމާރާތްތަކާއި ނުއުފުލޭ މުދާ ސިޓީލާ ނީލަމުގެ އުސޫލުން ވިއްކާލުމަށް ބޭނުންވާ ކަމަށެވެ.\n770 އަކަފޫޓުގެ މި ބިމުގައި9ބުރީގެ އިތުރުން ޓެރަހެއް ހުންނަ އިމާރާތެއް ހުރެއެވެ. މި ނީލަން ފެށޭ އަގަކީ 15,507,800 ރުފިޔާއެވެ.\nމ.އަތަމާޕްލާޒާގެ ޤާނޫނީ ވެރިޔަކީ ކޮބައިކަން އޮޅުންބޮޅުމެއްގެ ތެރޭގައި އޮތްއިރު، މި މައްސަލައަށް އެކަށީގެންވާ ޙައްލެއް އަވަސް މިނެއްގައި ނުހޯދިއްޖެނަމަ ޖާބިރުގެ އިތުރުން އެހެނިހެން ބައެއްގެ ޙައްޤުތަކެއްވެސް ގެއްލިގެން ދިއުމަކީ އެކަށީގެންވާ ކަމެކެވެ.


Ameeth ai Abdullah JP ah soikoffi | Mihaaru\nމެމްބަރު އަމިތާއި އަބުޅޯ ޖޭޕީއަށް ސޮއިކުރެއްވުމުގެ ރަސްމިއްޔާތުގައި އެ ޕާޓީގެ ލީޑަރު ގާސިމް ވާހަކަފުޅު ދައްކަވާއިރު، އެ ދެ މެމްބަރުން އެމަނިކުފާނުގެ އަރިހުގައި.---ފޮޓޯ: ހުސައިން ވަހީދު/މިހާރު\nމެމްބަރު އަމީތާއި އަބްދުﷲ ޖޭޕީ އަށް ސޮއިކޮށްފި\n26 ނޮވެމްބަރ 2018 - 21:14 32 comments\nރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު މުހައްމަދު އަމީތާއި ތިނަދޫ ދެކުނު ދާއިރާގެ މެމްބަރު އަބްދުﷲ އަހްމަދު ޖުމްހޫރީ ޕާޓީ އަށް މިރޭ ސޮއި ކުރައްވައިފި އެވެ.\nޖުމްހޫރީ ޕާޓީގެ އޮފީހުގައި މިރޭ ބޭއްވި ރަސްމިއްޔާތެއްގައި ސޮއިކުރެއްވި އެ ދެމެމްބަރުންނަކީ ވެސް ގޮނޑި ގެއްލިފައިވާ ކަމަށް އިލެކްޝަން ކޮމިޝަނުން ކުރިން ކަނޑައެޅި ދެ މެމްބަރުންނެވެ. ނަމަވެސް ސުޕްރީމް ކޯޓުން ފަހުން ވަނީ އެ މެމްބަރުންގެ ގޮނޑި ނުގެއްލޭ ކަމަށް ކަނޑައަޅާފަ އެވެ.\nޖުމްހޫރީ ޕާޓީއަށް އެ ދެމްމަބަރުން ސޮއިކުރެއްވީ އެޕާޓީގެ ލީޑަރު އަދި ރައްޔިތުންގެ މަޖިލީހުގެ ރައީސް ގާސިމް އިބްރާހީމްގެ ހާޒިރުގަ އެވެ. ސޮއި ކުރެއްވުމަށް ފަހު ފޯމް ހަވާލުކުރެއްވީ ވެސް ގާސިމާ އެވެ.\nގޮނޑި ގެއްލުނު ކަމަށް އީސީން ކަނޑައެޅި 12 މެމްބަރުންގެ ތެރެއިން ވަކި ޕާޓީއަކާ ގުޅިވަޑައިނުގެން މިހާރު ތިއްބީ ވިލިނގިލީ ދާއިރާގެ މެމްބަރު ސައުދު ހުސައިނާއި ފުވައްމުލަކު އުތުރު ދާއިރާގެ މެމްބަރު އަލީ ޝާހު އަދި ދިއްދޫ ދާއިރާގެ މެމްބަރު އަބްދުއްލަތީފު މުހައްމަދެވެ. ދެން ތިއްބެވި މެމްބަރުން މިހާރު ވަނީ ޖޭޕީއަށާއި އެމްޑީޕީއާ ގުޅިވަޑައިގެންފަ އެވެ.\nރަސްމިއްޔާތުގައި ވާހަކަފުޅު ދައްކަވަމުން ގާސިމް އިބްރާހީމް ވިދާޅުވީ ދެ މެމްބަރުން ސޮއި ކުރެއްވުމުން ދޭހަވަނީ ޖުމްހޫރީ ޕާޓީއާ މެދު ރައްޔިތުންގެ މެދުގަޔާއި މަޖިލީހުގެ މެމްބަރުންގެ ހިތްތަކުގައި ޔަގީންކަން އޮތް މިންވަރު ކަމަށެވެ. ވަރަށް ކުރުކޮށް ދެއްކެވި ވާހަކަފުޅުގައި ގާސިމް ދެން ކުރެއްވީ ސޮއިކުރެއްވި ދެ މެމްބަރުންނަށް ތައުރީފެވެ. އެ ގޮތުން އެ މެމްބަރުން ޕީޕީއެމުން ވަކި ކުރީ ނަހަމަޔާ ބޭއިންސާފާ ދެކޮޅަށް މަަސައްކަތް ކުރެއްވުމުން ކަމަށް ވިދާޅުވި އެވެ.\nމި ރޭ ސޮއިކުރެއްވި ދެ މެމްބަރުންގެ ތެރެއިން އަބްދުﷲ އަކީ ޖޭޕީގެ ޓިކެޓްގައި މަޖިލީހަށް އިންތިހާބުވެ، އެ އަށް ފަހު އޭރުވެރިކަން ކުރަމުން އައި ޕީޕީއެމް އަށް ސޮއިކުރެއްވި ބޭފުޅެކެވެ.\nއިތުރު ލިޔުންތައް އަބްދުﷲ އަހުމަދު މެމްބަރު މުހައްމަދު އަމީތު ޖުމްހޫރީ ޕާޓީ މެމްބަރު ގާސިމް އިބްރާހިމް (މާމިގިލި)


Ep.6— Goanaa | Safuhaa\nއެއާއިއެކު އެކުއްޖާގެ އަނގަމަތީގައި އެޅި އަތް ދަމައިގަނެވުނީ އަތުގެ ކުޑަ އިނގިއްޔަށް ވީ ތޫނު ތަދެއްގެ ސަބަބުން ސިހިފައެވެ. ތޫނު ދަތްތަކެއް ވައްދާލި ގޮތަށް ޔާކިންގެ އަތުން ލޭ އަރުވާނުލީ ހަމަކިރިޔާއެވެ. އެކުއްޖާ އުދުހިފައި ކަހަލަ ގޮތަކަށް ގޮސް ކާކޮޓަރީގެ އަނެއް ފަރާތު ބިތަށް ލެނގިލީ ދުއްވައިގަތް ބޮނޑީގައި ހޫނު ކޮފީތަށި ބަންޑުންކޮށްލާފައެވެ. ޔާކިން ލައިގެން ހުރި ސޯޓުގައި ކޮފީ ލައްތަކެއް ޖެހުނެވެ. ޔާކިން ހައިރާންވިއެވެ. މިހާ ތަފާތު އަންހެންކުއްޖަކު އޭނަގެ އުމުރު ދުވަހުވެސް ދެކެފައެއް ނުވެއެވެ. ކުޑަކޮށް ސިއްސުވާލީމަ ޝޮކަކަށްގޮސް މިވަރު އަރުވާލަން ހަމަ ޖެހޭ ހެއްޔެވެ؟\n"ތިއީ ކާކުތަ؟ ނަސީބެއްނު އެހެން ތަނެއްގައި ދަތް ނޭޅިކަން......" ޔާކިން ނިކަން ފަރުވާތެރި ކަމާއިއެކު އާވާގެ ބޮލުންފެށިގެން ފަޔާއި ހަމަޔަށް ބަލާލައިފި އެވެ. އަޅައިގަންނަފަދަ ގޮތެއް ހުރި އަންހެންކުއްޖެކެވެ. ހާދަ ބޮޑުދެލޮލެވެ. އެ ލޮލުން ތީރުތައް އުކާފަދައެވެ.\n"އާވާ، ކަމެއްނެތި ތިހެން ނުހުރެ ހިއްކަން އަޅުވާފައި ހުރި ހެދުންތައް ނަގަން ދޭބަލަ......" މާހްޖަބީންގެ އަޑު ފަހަތުން އިވުނެވެ. އޭނަ އެހެން ބުނެލީ އާވާގެ ލޮލުން އެވަގުތު ފެނުނު ބިރުވެރިކަމެއްގެ ސަބަބުން ޔާކިންގެ ފަރާތުން ގޯނާއެއް ކުރިމަތިވީހެން ހީވެފައެވެ. އާވާ ސަލާމަތްކޮށްދިނުމުގެ ބޭނުމުގައެވެ. ރަފްހާންއަށް ކުރާ އިތުބާރު ޔާކިންއަށް ކުރުމަކީ މާހްޖަބީން އަކަށްވެސް ފަސޭހައެއް ނޫނެވެ. ޔާކިންގެ ހުންނަ މިޒާޖުގެ ސަބަބުން އޭނަގެ ފަރާތުން އަންހެންކުއްޖަކަށް ކޮންމެފަދަ ނޭއްގާނިކަމެއްވެސް ކުރިމަތިވެދާނެއެވެ. އާވާ ބާރުބާރަށް ނުކުމެގެން ދިޔުމުން ޔާކިން ހިނިއަންނަ ގޮތްވިއެވެ.\n"ހާދަ ޔަންގް މެއިޑެކޭ...." ޔާކިން ފްރިޖް ހުޅުވާލަމުން ކާއެއްޗެއް ފެނޭތޯ ހާވަންފެށިއެވެ. ކަމުދާކަހަލަ އެއްޗެއް ނުފެނުމުން ތަބީއަތު ޚަރާބުވާގޮތްވިއެވެ.\n"މެއިޑެއްނޫން، މަންމަގެ ދައްތަގެ ދަރިއެއް، ނަމަކީ އާވާ....." މާހްޖަބީން މޭޒުމަތި ސާފުކުރަންފެށިއެވެ.\n"ރިއަލީ؟" ޔާކިން ޝައުގުވެރިވި ކަހަލައެވެ. މާހްޖަބީންގެ ހިތުގައި ބިރުވެރިކަމުގެ ރާޅުބާންޏެއް ޖަހާލައިފި އެވެ. އަމީންގެ ދެ ދަރިންނަށް ވިޔަސް ރަފްހާން އާއި ޔާކިންގެ މިޒާޖު ހާސްބައި ތަފާތެވެ. މާހްޖަބީންވެސް އޭނަގެ ދަރިއަކާއި ޔާކިން ގުޅުވަން ގަބޫލެއް ނުވާނެއެވެ. މީހަކާއި އިނދެގެން އުޅެވޭނެފަދަ ހަރުދަނާ އެއްވެސް ސިފައެއް ޔާކިންގެ ނެތެވެ. ސާދަ ފަނަރަ އަހަރު ކުއްޖެއްގެ އުޅުމެވެ. ވީޑިއޯ ގޭމްކުޅެން އިށީންނަ މީހާ ހަތަރުދަން އެކަމަށް ހުސްކޮށްފާނެއެވެ. ކިޔަވަން އުޅުނުއިރު މުޅިން ހެދީ މަކަރެވެ. ދެދުވަހުން އެއްދުވަހު ބެލެނިވެރިޔާ ސްކޫލަށް ދަމަން ނުޖެހޭ ދުވަހެއް ނާދެއެވެ. ދޭތެރެއަކުން ހުންނާނީ ސަސްޕެންޑްކޮށްފައެވެ. މުދައްރިސުންނާއި ދިމާލަށް ހިތަށް އައިހާ އެއްޗެއް ކިޔާ ދުއްތުރާ ކުރާ ވަރުން އެމީހުންވެސް ތިބީ ޔާކިންގެ ފަރާތުން ސަލާމަތް ނުވެވިފައެވެ.\n"ދޮންބެ ގެ ކައިވެނި ހަމަޖެހިފައިވަނީ އާވާ އާ، ދޮންބެ ނުބުނޭތަ؟" މާހްޖަބީންގެ އެ ޖުމްލައާއި އެކު ޔާކިންގެ ނިތްކުރިއަށް ރޫތަކެއް އަރައިގެން ހިނގައްޖެއެވެ. އެއީ ހަގީގަތެއް ކަމަށް ގަބޫލުކުރަން ޔާކިންގެ ހިތްދެކޮޅުހެދިއެވެ.\nމާހްޖަބީން ޔާކިން ގާތު ހަގީގަތެއްނެތް ވާހަކައެއް ދައްކާފައި އަވަސްވެގަތީ ރަފްހާން ހުރިތަނެއް ހޯދާށެވެ. ޔާކިން ކުޑަކޮށް އާވާއަށް ގޯނާކުރަން އުޅުނީމަ ދޮންބެއާއި އިންނަން އުޅޭ ކުއްޖާކަމަށް ބުނެ ޔާކިންއަށް އޮޅުވާލިކަމަށް ދޮންމަންމަ ބުނުމުން ރަފްހާންއަށް މަޖާވިއެވެ. އެބުނާހެން ގެއަށް ގެނައި ގެންގުޅޭކުދިންނަށް ޔާކިންގެ ފަރާތުން ދުއްތުރާ ފޯރިކަން ރަފްހާން ދަނެއެވެ. އާވާފަދަ ކުއްޖަކު ޔާކިންގެ ފަރާތުން ސަލާމަތްކުރަން މަންމަ އެހެން ބުނެލިކަން އެންމެ ރަނގަޅެވެ. ދޮންބެ އިންނަން އުޅޭ ކުއްޖާއޭ ބުނުމުން ދުނިޔޭގެ ލަދަށް ދުރުން އުޅެފާނެކަން ނޭގެއެވެ.\nމާހްޖަބީން އާވާ އާއިވެސް ވާހަކަ ދެއްކިއެވެ. ޔާކިންގެ އުޅުން ހުންނަގޮތުން އާވާއަށް އުނދަގޫކޮށްފާނެތީ ޔާކިން ގާތު އެހެން ބުނީ މަސްލަހަތަށް ބަލާފަ ކަމަށާއި އާވާ ފަރުވާތެރިވެގެން އުޅެން މާހްޖަބީން އެންގިއެވެ. އެދުވަހު މާހްޖަބީން އާވާ ތިރީ ކޮޓަރިއަކަށް ބަދަލުކުރިއެވެ. އަންހެންދަރިންގެ އިއްފަތްތެރިކަމާއި ރައްކާތެރިކަމާއި މެދު އޭނަ ވިސްނަން ފަށާފައިވަނީ މީޑިއާތަކުން އެކަން ސަމާލުކަމަށް ގެންނަވަރުންނެވެ. އޭނަ ނާޔާ ބަލާ ބޮޑުކުރީ މީހެއްގެ ފަރާތުން އުދަގުލެއް ކުރިމަތިވިޔަ ނުދީއެވެ. އާވާގެ ދޮންމަންމައަކީ ރަނގަޅު އަންހެނެކެވެ. އާވާވެސް އެފަދަ ގޮތެއްގައި ބަލާބޮޑުކޮށްފައިވާނެ ކަމުގައި މާހްޖަބީން ޔަގީންކުރެއެވެ. ރަށުގެ ގަދަރުވެރި އާއިލާއެއްގެ މީހަކާއި އާވާގެ ބައްޕަ ކައިވެނި ކުރުމުން މާހްޖަބީންއަށް ލިބުނު އެންމެ ބޮޑު ހިތްހަމަޖެހުމަކީ އެއީއެވެ. ބުރުގާ އަޅާފައި ތިބި ރަނގަޅު އާއިލާއެއްގެ ބަޔަކަށްވީ ހިނދު އަންހެން ކުދިން ތަރުބިއްޔަތު ކުރަން އެނގޭނެއެވެ.\nކްރިމްސަންވިލާގެ ތިރީބައިގާ ހުންނަނީ ހަތަރުކޮޓަރިއެވެ. އެއްތަނަކީ އަމީން ކުރިން އޮފީހެއްގެ ގޮތުގައި ބޭނުންކުރި ބަޔެކެވެ. ތަންކޮޅެއް ބޮޑުކޮށް ހަދާފައި ހުންނަ މާސްޓަރ ބެޑްރޫމްގައި އުޅެނީ އަމީންގެ ދެމަފިރިންނެވެ. އަނެއް ކޮޓަރީގައި ނާޔާ އުޅޭއިރު އެންމެ ކުޑަކޮޓަރި ބޭނުންކުރީ ގުދަނެއްގެ ގޮތުގައެވެ. އެތަންކޮޅު ސާފު ކުރުވާފައި އާވާ ހުންނަން ހަމަޖައްސާދިންއިރުވެސް މާހްޖަބީންގެ ޚިޔާލުގައިވަނީ އޭނަ ގެއިން ދިޔުމުގެ ކުރިން އާވާގެ ކައިވެނި ކުރުވުމެވެ. އޭރުން އޭނަ އިތުރަށް ވިސްނަން ޖެހޭނެ އެއްވެސް ކަމެއް އޮވެގެން ނުވާނެއެވެ.\nހޫނުގަދަ ދުވަހަކަށް ވާތީ ދޮރުގެ ބިއްލޫރިތައް ފުރާނާލާފައި އިރުގެ ދޯދިތަކުން ކޮޓަރި އަލިކޮށްލާފައިވެއެވެ. ދޮރުތަކުގައި ފޮތި ދަމާފައި ނެތުމުން އާވާ ބޭނުން ވަރަކަށް ހިތްހަމަޖެހުމެއް ނުލިބެއެވެ. ބޭރުން މީހަކު އައިސް ބަލާލިޔަސް ކޮންމެވެސް ވަރަކަށް އެތެރެ ފެންނާނެކަން ނޭގެއެވެ. އެހެންނޫނަސް އެނދުގެ ތަންދޮށަށް ކޮށްޕާފައިވާ ފޮށިގަނޑުތަކުން ފެށިގެން އަލަމާރީގެ މައްޗަށް ބަރިބަރިއަށް ޖަހާފައިވާ ދަބަސްތަކާއި ފޮށިތައްވެސް ލޮލު ކުނިކޮޅަކަށްވެގެން އާވާއަށް އުދަގޫކުރިއެވެ. ކޮޓަރި ކިތަންމެ ރީތިކުރިޔަސް އެތަން ހީވަނީ ގޮނޑެއްހެނެވެ.\n"މިރޫމް ވަރަށް ފޫހި، މިވަރަށް ސާފުކޮށްލީމަވެސް ހީވަނީ ގުދަނެއްގައި އުޅެވޭހެން، އެކަމަކު ތިރިއަށް އައީމަ ރައްކާތެރިކަން އިހުސާސްކުރެވޭ، މަތީގައި ބޯއިސްއިންނާއިއެކު އުޅެން ޖެހުނުނަމަ އަހަންނަށް އެންމެ ރެއަކުވެސް ނިދާނުލެވޭނެކަން ޔަގީން، މިހާރުވެސް ރަގަޅަށް ނިދެނީއެއްނޫން، ކޮންމެގޮތެއްވިޔަސް މާތް ﷲ މިންވަރުކުރެއްވި ގޮތާއިމެދު ރުހެން ޖެހޭނެ، ރީތި ތަނެއް ނޫން މިވަގުތު މުހިއްމުވަނީ، ސަލާމަތުން ދުނިޔޭގައި ހުރުން........" އާވާ އެނދުގައި އޮށޯވެލައިގެން އޮތްއިރު އެތައް އެއްޗެއް ހިތަށް އަރާ ފޭބިއެވެ.\nރަފްހާން ކޮފީތަށި ހިފައިގެންގޮސް ޖޯލީގައި ޖައްސާލިއިރު ޔާކިން ބާސްކެޓް ބޯޅަ ދާގަނޑަށް އަމާޒުކުރުމަށް މަސައްކަތް ކުރަމުން ދިޔައެވެ. އެކި ވާހަކަދައްކަމުން ގޮސް ޔާކިން ފެށި މައުޟޫއަކުން ރަފްހާންގެ މޫޑު ގޯސްވާގޮތްވިއެވެ. ރަފްހާން އިންނަން އުޅޭ އަންހެންކުއްޖާ ގޭގައި ބެހެއްޓުމުގެ ހުއްދަ އޮތްއިރު އޭނަ އަންހެންކުދިން ގެއަށް ގެނައުމުން މައްސަލައަކަށްވާންވީ ސަބަބެއް އޮޅުން ފިލުވަން ޔާކިން ބޭނުންވީއެވެ. ރަފްހާން އިނީ ކިޔަންވީ އެއްޗެއް ނޭގިފައެވެ. ކޮއްކޮގެ އުޅުން ހުރިގޮތާއި މެދު ދެރަވެ ވިސްނާދޭން މަސައްކަތްކުރުމުން އޭނަ ގިނަފަހަރު ރުޅިއަންނަނީ ރަފްހާން ދެކެއެވެ.\n"ޔާން ސީރިޔަސްކޮށް މީހަކާ އިންނަންތަ ތިއުޅެނީ؟ "ރަފްހާން ކޮށްލީ ސުވާލެކެވެ.\n"ގާލްއެއް ގެއަށް ގެންނަން ކަމަށް މިއުޅެނީ، ކައިވެންޏާއި ހަމަޔަށް ދާނީ އޭގެ ފަހުން، ފުރަތަމަ އެކީގައި އުޅެ ދަސްކުރަން ވާނެއްނު، ނޫނީ މެރީ ކުރީމަ ވަގުތުން މައްސަލަޖެހެން ފަށާފާނެ، އެންމެ ކުރިން ބަލަން ޖެހެނީ ބެޑްރޫމްގައި ދެމީހުންގެ ގުޅުން އޮންނަގޮތް، އެބައި ރަގަޅު ނޫނިއްޔާ މެރީކުރުމުގެ މާނައެއްނެތް، ދޮންބެވެސް އެހެންވީމައެއްނު މިހުރިހާދުވަހު އެކުއްޖާ ގެނެސް އެކީގައި ނިދީ...." ޔާކިން ބޯޅަ އަތުތެރޭގައި އަނބުރާލަމުން އެއް ލޯމަރާލިއެވެ. ރަފްހާންގެ މޫނުމަތިން ރުޅިވެރިކަމުގެ އަސަރުތައް ފެނިލިއެވެ. އަބަދުވެސް ޔާކިންއާއި ވާހަކަ ދައްކަން ވެއްޖެއްޔާ ރަފްހާން ޖެހެނީ ކެތްތެރިވާށެވެ. ކޮންމެފަދަ އެއްޗެކޭ ކިޔަންވެސް ޔާކިން ފަހެއް ނުޖެހޭނެއެވެ.\n"ތިހެން ބުނީ ކާކުތަ؟ " ރަފްހާން ޔާކިންގެ މޫނަށް ބަލާލިއެވެ.\n"ނަންނި، އެހެންނޫނަސް އަހަންނަނީ ގަމާރެއްތަ؟ މިހުރިހާ ދުވަހު އާވާ އުޅުނީ މަތީ ރޫމެއްގައި، ދޮންމަންމަ އަހަންނަށް އޮޅުވާލަންވެގެން އާވާ ތިރިއަށް ބަދަލުކުރީ މިއަދު، އަހަރެންދެކެ ދޮންމަންމަވެސް ބިރުގަނޭތަ؟ އަޖައިބެއް، އެންމެ ހެއްވާ ތަންކޮޅަކީ މިހުރިހާ ދުވަހު ދޮންމަންމަ އެހެރީ ދޮންބެއަކީ ސެއިންޓަކަށް ހަދައިގެން ކަމަށް ވާތީ، ދޮންބެއާއިއެކު އާވާ ބެހެއްޓީ ދޮންމަންމައަށް ހާދަ ގެރެންޓީ އޮތީމައޭ، އަހަރެން އައީމަ ޕެނިކީ ވެގަތް ވަރު އެހެރީ....." ޔާކިން ހޭންފެށިއެވެ.\n"ނަންނި ބުނީ ރަގަޅަކަށް ނޫން، ދޮންބެއާއި އާވާގެ ތިބުނާފަދަ ގުޅުމެއް ނޯންނާނެ..." ރަފްހާންގެ ހިތަށް ނުބައި އަސަރުތަކެއް ކުރިއެވެ. ނާޔާ އެހާ ޅަކޮށް އުޅެމުން ޔާކިން ގާތު އެފަދަ ވާހަކައެއް ދައްކަފާނެކަން ގަބޫލުކުރަން ދަތިވިއެވެ. ނޫނީ ޔާކިން އަމިއްލައަށް ހަދައިގަތް ވާހަކައެއް ހެއްޔެވެ؟ ރަފްހާންގެ ކާރިން ހަގީގަތް ދެނެގަންނަން ވެގެން ކޮންމެފަދަ އެއްޗެކޭވެސް ޔާކިން ކިޔާފާނެއެވެ. މަންމައެއްގެ ތަރުބިއްޔަތު ނުލިބި ބޮޑުވުމުން ޔާކިން އެހެރީ މަގު ގެއްލި ހަލާކުވެފައެވެ. ބައްޕަވެސް ޔާކިންގެ ކަންތަކާ އެހާ ވިސްނައެވެ. ނަސޭހަތްދިނަސް އެކުއްޖާ ގަބޫލުކުރާގޮތެއްވެސް ނުވެއެވެ.\n"ދެން ޕްލީޒް ނުބުނާތި ޔޫ އާ ގޭއި އޭ، އަހަރެން ކޮންވިންސް ކުރުވަން ދޮންބެ ކިޔާފާނެވިއްޔަ ކޮންމެފަދަ އެއްޗެކޭވެސް........" ޔާކިން ހިނިގަނޑެއް ޖަހާލާފައި ތަންކޮޅެއް ދުރުގައި ހުރެފައި ދާގަނޑާއި ދިމާލަށް ބޯޅަ ފޮނުވާލިއެވެ. ދާގަނޑަށް ބޯޅަ އޮއްސުނުތަން ފެނިފައި ޔާކިން އެއްމިޔަކަނުން ހީލައިފިއެވެ.\nސްކޫލް ދަތުރެއްގައި ނާޔާ މޫދަށް ގެނބިގެން ލޮނު ބޮވިގެން ހޮސްޕިޓަލަށް ގެންދިޔަކަން އާވާއަށް އެނގުނީ އިރުއޮއްސުނު ފަހުންނެވެ. މަންމަ ގުޅާފައި ބުނީ ނާޔާގެ ހާލު ރަގަޅު ކަމަށާއި އެކަމަކު މިރޭ އެޑްމިޓް ކޮށްފައި ބާއްވަން ޑޮކްޓަރު އަންގާފައިވާ ކަމަށެވެ. އާވާ އެކަނި ގޭގައި ހުންނަން ޖެހުމުން މަންމަ ވިސްނާނުލަނީ ބާވައެވެ. އޭނަވެސް ބޭނުންވީ ހޮސްޕިޓަލަށް ދާށެވެ.\n"އާވާ ގޭގައި މަޑުން ހުރެބަލަ، ޔާކިންވެސް ވީ ފްރެންޑުންނާއިއެކު އޯވަރ ނައިޓަކަށް ގޮސްފައޭ، ރަފްހާންވެސް މިހާރު ގެއަށް އަންނަން އުޅޭނެ، ކޮންކަމަކާ އާވާ ހާސްތިވަނީ؟ " މާހްޖަބީން ހިތްހަމަނުޖެހިގެން ވާހަކަދައްކަން ފެށުމުން އާވާއަށް ރޮވޭގޮތްވިއެވެ. ނަމަވެސް ފަހުން ވިސްނާލާފައި ހަމަޔަކަށް އެޅުނެވެ. ޔާކިން ނާންނާނެކަން ޔަގީންވެފައި ކޮންމެވެސް ވަރެއްގެ ހިތްހަމަޖެހުމެއް ހިތަށް ލިބިއްޖެއެވެ.\nނާޔާ ގެއަށް ފޮނުވާލުމުން ވަރަށް މަޖާވެލާފައި އައިސް އާވާގެ ގާތުގައި އޭނައަށް ލޮނުބޮވުނުގޮތް ކިޔާދިނެވެ. މާ ރީތި ފިރިހެންކުއްޖެއް ލައްވާ އޭނަ ސަލާމަތް ކުރުވަންވެގެން ތަންކޮޅެއް ބޭރަށްދިޔައިމަ ރަގަޅަށްވެސް ލަނޑު ލިބުނީއެވެ. ނާޔާ އުއްމީދުކުރިގޮތަށް އެފިރިހެންކުއްޖާ ސަލާމަތްކޮށްދޭން އައެވެ.\n"އައި ލަވް ދެޓް ފީލިން، ސްޓްރޯންގް އާމްސް އެރައުންޑް މީ..." ނާޔާ ކޮފީފޮދެއް ބޯލަމުން ކުޑަކޮށް ހިނިތުންވެލިއެވެ.\n"އެއީ ރަގަޅުކަމެއް ނޫން ނަންނި، ތިއީ އަދި ކުޑަކުއްޖެއްނު، މީހަކު ކެއްސެއްދީފާނެ...." އާވާ ބުނެލީ ހިތްހަމަނުޖެހިފައިހުރެއެވެ.\n"އަވީ އަހަރެމެން މިތިބީ ބޮޑެތިވެފައި، މިއުމުރުގައި ދެން ވިސްނައިގެން އުޅުނީމަ ލަނޑެއް ނުލިބޭނެއްނު، ކޮންޓްރަސެޕްޝަން ހުންނަނީ ކޮންމެވެސް ބޭނުމެއްގައި..." ނާޔާގެ ވާހަކަތައް ހުރިގޮތުން އާވާ ހައިރާންވެ އަންތަރީސްވެގެން އިތުރަށް ކިޔާނެ އެއްޗެއް ނޭގިފައި ހިމޭންކަމާއިއެކު ބަލަން އިނެވެ. އާވާއަށް ވީގޮތް ފެނިފައި ނާޔާ ބާރަކަށް ހޭންފެށިއެވެ.\n"ހާސްނުވެބަލަ އަވީ، އެހެން ބުންޏަސް އެހެނެއް ނޫޅޭނަމޭ، މަންމައަށް ކިރިޔާވެސް ބަސްޓްވެއްޖެއްޔާ ޝީ ވިލް ކިލް މީ، އަހަރެންގެ ބޯއިފްރެންޑެއް ހުއްޓަސް އެހިސާބަކަށް ނުގެންދާނަން، އެހުންނަނީ މަނާކަންތައްކަން އަހަންނަށް އެނގޭ، ދީނުގައި ހުއްދަނޫން ކަންތައްތަކާ އަހަރެންވެސް ކާރިއެއް ނުވާނަން.........." ނާޔާ އިތުރު ކޮފީތަށްޓެއް ޖަގުން އެޅިއެވެ. ނާޔާއާއި އާވާގެ އެއްގޮތް އެއްކަމެއްވެއެވެ. އެއީ ކޮފީއަށް ދެވިހިފާފައި ވުމެވެ.\nހަފްތާއެއް ވާންދެން މޫސުން ރީތިކޮށް އޮވެފައި އަނެއްކާ ވިއްސާރަ ހަދާލައިފިއެވެ. މިވިއްސާރައިގައި ކްރިމްސަން ވިލާ ހުރި ހިސާބު ފެންނަނީ އެހެންދުވަހަށްވުރެ ވެސް އަނދިރިކޮށެވެ. ބޯމަތީގައި ނަގަމުންއައި ބޯ ވިލާތަކަށް ކެތްނުކުރެވިގެން ވާރޭ ވެހިގަތްއިރު ޔާކިންއާއި ނާޔާ ތިބީ އަނބުގަސް ކާރީގައެވެ. އާވާ ސިޓިންރޫމްގައި އިންއިރު ވެހޭ ވާރޭގެތެރެއިންވެސް އެދެބެންގެ ހުނުމުގެ އަޑު އިވިލައެވެ. އެންމެފަހުން އާވާގެ ގައިން ހީބިހި ނަގާލީ ނާޔާގެ ތޫނު ހަޅޭކުގެ އަޑު އިވިފައެވެ. ކޮންމެވެސް ގޯހެއް ވެއްޖެކަން ގައިމުވެފައި ތެޅިތެޅިވާ ހިތަކާއިއެކު އޭނަ ދޮރު ހުޅުވާލައިފިއެވެ. އެވަގުތު ގަސްތަކުގެ ތެރެއިން ފެނުނު މަންޒަރަކުން އާވާގެ ގައިގާ ހުޅުރޯވިހެން ހީވިއެވެ. ޔާކިން ނާޔާ އަތްދަނޑިމައްޗަށް އުފުލާލައިގެން ދިޔައިރު ނާޔާ ހެނީކަމެއް ރޮނީކަމެއް އާވާއަށް ޔަގީނެއްނުވިއެވެ. އާވާ ޚިޔާލުކުރީ އެންމެ ނުބައިކޮށެވެ. އޭނަ ދުއްވައިގަތް ބާރުމިނުގައި ގޮސް ޔާކިންގެ ކުރިމައްޗަށް އަރާ ޔާކިން ކޮށްޕާލައިފިއެވެ. އެފަދަ ހަމަލާއަކަށް ތައްޔާރުވެގެން ނެތް ޔާކިންގެ ގައިގާ އެގޮތަށް ޖެހިގަތުމުން ފަހަތަށް ވެއްޓިގެން ދިޔަގޮތަށް އަނބުގަހުގެ މޫގަނޑުމަތީގައި ބޯ ޖެހި ބުރާންތިވާގޮތްވިއެވެ. ނާޔާ ބިންމަތީގައި ޖެހުމާއިއެކު ފުންމައިގެން ތެދުވިގޮތަށް ކޮރުޖަހަމުން އާވާއާއި ދިމާލަށް އައެވެ.\n"މޮޔަވީތަ؟ " ނާޔާ އާވާ ކޮށްޕާލަން އުޅުނެވެ.\n"އޭނަ އުޅުނީ ކީއްކުރަންތަ؟ " އާވާ ސުވާލުކުރިއެވެ.\n"ބެހޭކަމެއްތަ؟ ބަލަ އެއީ މަގޭ ބޭބެއެކޭ، އެވަރު ނޭނގިގެންތަ އައިސް އަހަރެމެން ޖަހާ ސަކަރާތެއްގެ ތެރެއަށް ތިވަދެގަތީ؟ ނޫނީ ހަމަ ޖޭވީތަ؟ ތިމާ އަބަދު ހިތާމަކުރަން އިންނަމީހާ ވީމަ އެހެން ބަޔަކު އުފަލުން އުޅޭތަން ދެކެން ކެތްނުކުރެވުނީކަން ޔަގީނޭ......... " ނާޔާ ރުޅިއައިސްގެން އުކުޅުގައި އަތްވިދެލައިގެން ހުރިއިރު ވާރޭވެސް ހިނދެއް ހިނދެއް ބޯކުރަމުން ދިޔައެވެ. އޭރު ޔާކިންވެސް ތެދުވެގެންއައިސް ރައްކާތެރިކަންދޭފަދަ ގޮތަކަށް ނާޔާގެ ކޮނޑުގައި އަތްބާއްވާ ކާރިކޮށްލައިފިއެވެ. ނާޔާއާއި ޚިލާފަށް ޔާކިން ހުރީ މަޖާވެފައެވެ. ރުޅިއައުމުގެ ބަދަލުގައި އާވާގެ އެ އަމަލުން އޭނައަށް ލިބުނީ ހިތްހަމަޖެހުމެކެވެ. އޭނަ އެކަމުގެ ބަދަލުގައި ކޮންމެ ކަމެއްކުރިޔަސް އޭނަ ކުށްވެރިވާނީ ކޮންގޮތަކުން ހެއްޔެވެ؟ ފެށިމީހަކީ އާވާއެވެ. އާވާ ގެ އެ އަމަލަކީ ދިން ދަޢުވަތެއް ކަމުގައި އޭނަ ނިންމިއެވެ.\n"ބުނެބަލަ، ކީކޭ ހީކޮށްގެންތަ ޔާންއަށް އެޓޭކް ކުރީ؟ އަހަރެން ވެއްޓިފައި ފަޔަށް ތަދުވީމައޭ ޔާން އަހަރެން ނަގައިގެން ދިޔައީ، ޖެހޭތަ ކަމެއް ހިނގިގޮތެއް ނުބަލާ މީހުންގެ ގަޔަށް ބޮލަށް އަރައިގަންނަން، ޑާޓީ މައިންޑެޑް މީހެއްކަން އަދި ކިރިޔާ މިއެނގުނީ، މާ އިނޮސެންޓް ހެދިގެން ހުންނަ މީހާގެ ސިކުނޑީގައި ހުންނަ ނުބައިކަންތައް މިއޮތް ބޭޒާރުވީ، ބޭބެ ކޮއްކޮގެ ރިލޭޝަނެއް ފެނިފައި ނެތީތަ؟ މަންމަ ރާއްޖެ ތެރެއިން މިކުއްޖާ ގެނައިއިރު ހިތަކަށް ނާރާ މިހާ އަންސިވިލް ވެދާނެއޭ، ވިސްނައިގެން ހުންނާތި....." ނާޔާ ރުޅިވެރިކަމާއިއެކު އެއްޗެހި ގޮވާލިއެވެ. ބޭބެއާއި ކޮއްކޮކަން އެނގިހުރެ އާވާ އެހާ ނުބައިކޮށް ޚިޔާލުކުރީ ހާދަ ގޮތްކުޑަވީމައެވެ. އޭނަ އަބަދުވެސް ޔާކިންއާއި ސަކަރާތް ޖަހައެވެ. ދުއްވާލަން ދެއެވެ. ފަތަން މޫދަށްވެސް ދެއެވެ. މަންމަ ދުވަހަކު އެކަން މަނާކޮށްފައެއްނެތެވެ.\nއާވާ ހުރީ ޖެހި ބުދެއްފަދައިން ހިމޭންވެފައެވެ. އޭނަ ހަގީގަތުގައި އެކަން ކުރީ ނާޔާއަށް ރަގަޅަކަށެވެ. ޔާކިންއަށް އިތުބާރު ނުކުރެވޭތީއެވެ. ނާޔާ އެހެން ބުންޏަސް ނުލަފާ ބޭބެއިންވެސް އުޅެއެވެ. ނާޔާއަށް ނޭގެނީއެވެ. އިންސާނުންގެ ހުރި އަނދިރިފަރާތް އަދި ނުފެންނަނީއެވެ.\n"ސޮރީއޭވެސް ބުނާކަށް ނޭގިފަ ގަބުޅި ދެލޯ އެބަހުރޭ ބަލަން، ފިރިހެނެއްހެން ހީވަނީ...." ނާޔާ އިތުރު ހަމަލައެއް ފޮނުވާލީ ގަސްތުގައި އާވާގެ ހިތަށް ތަދުކުރުމަށެވެ.\n"އޯއެމްޖީ، ޔާންގެ ބޮލުން ލޭއޮހެރެނީއޭ، ހާޓްވި ވާހަކަ ނުވެސް ބުނެ ތިހިރީ ހާދަ ގަދަކޮށްލާފައޭ......" ނާޔާ ކުއްލިއަކަށް ޔާކިންގެ މޫނަށް ބަލާލާފައި އަނގަމަތީގައި އަތްއެޅިއެވެ. އޭރު ވާރެއާއިއެކު ބިމަށް އޮހެމުންދިޔަ ލޭތަކުގެ ސަބަބުން އެތާ އޮތް ކުދި ފެންގަނޑުގައި ރަތްކުލަ ޖެހެމުން ދިޔައެވެ. އާވާގެ ހިތަށް އަސަރުކުރިއެވެ. ދެރަވެ މާފަށް އެދެންވެސް ބޭނުންވިއެވެ. އެއީ އޭނަ ޔާކިންއަށް އަނިޔާއެއް ދޭންވެގެން ގަސްތުގައި ހިންގި ޖަރީމާއެއް ނޫނެވެ. ނާޔާ ކާރަކަށް ގުޅަން އުޅެގަތް އިރު ދެލޯ ކަރުނުން ފުރިއްޖެއެވެ. އޭނަގެ ލޯބިވާ ބޭބެ ޔާކިންއަށް މި ހާލު ޖެއްސިމީހަކަށް ދުވަހަކު ހިތްހެވެއް ނުކުރާނެއެވެ.\nޔާކިން އާވާއާއި ކާރިން ލާފައި ދަމުން އާވާގެ ގައިގާ ކުޑަކޮށް އިނގިލިތަކުން ބީއްސާލުމުން އާވާ ސިހުނެވެ. ހިތް ހީވީ ފުންމާލަފާނެހެންނެވެ. ބިރުވެރިކަން ހިތުތެރެއަށް ވަދެގެން ދިޔައީ ވަކިގޮތެއް ބަލާފައެއް ނޫނެވެ. ސަލާމަތަށް އަތް އުފުލާލެވުނުއިރު މާ ލަސްވެއްޖެއެވެ. ޔާކިން އެކުރިކަމަކުން ބިރާއި ރުޅި އަދި ހިތާމަފަދަ ޖަޒުބާތުތައް އެކުވެ އޭނަގެ ލޮލުން ކަރުނަ އޮހޮރުވާލައިފިއެވެ. އެކަމުން ޔަގީންވީ އެއްވެސް ތަނަކުން އާވާއަށް ރައްކާތެރިކަމެއް ނުލިބޭނެކަމެވެ.\nޔާކިން އާއި ނާޔާ ގެއަށް އައިއިރު ޔާކިންގެ ބޯ ބެންޑޭޖްކޮށްލާފައި ހުރުމުން މާހްޖަބީން ސުވާލުކުރިއެވެ. ޔާކިން ބުނީ ކައްސާލައިގެން ވެއްޓުނީކަމުގައެވެ. ނާޔާވެސް އިނީ ކޮންމެވެސް ސަބަބަކާއި ހެދި ހަގީގަތް ފޮރުވަން ނިންމައިގެންނެވެ. ނާޔާ އާވާދެކެ ރުޅިއައިސްފައިވާ މިންވަރު އެނގުނީ ލޯ އަޅާލި ގޮތަކުންނެވެ. ނަފްރަތުނޫން އެއްޗެއް އެ ލޮލަކު ނުވެއެވެ. ޔާކިންއާއި ނާޔާގެ ސަބަބުން އޭނަ އަށް މިގޭގައި ދިރިއުޅެވިދާނެ ކަމާއިމެދު ޝައްކުވެ އާވާ ބިރުގަންނަ ހިސާބަށް ހިނގައްޖެއެވެ. އެރޭ އާވާ އުޅެ އުޅެ އެއްގޮތަކަށްވެސް ނުނިދިގެން އެންމެފަހުން އޭނަ ކޮޓަރިން ނުކުމެން އައެވެ. ފިކުރުގެ ކަނޑެއްގައި ގެނބިފައި އެކަނިމާ އެކަނި ސިޓިންރޫމްގެ ފަޅުކަން ފިލުވާދޭން އިންއިރު އެލޮލުގައި ނިދީގެ އެއްވެސް އަސަރެއްނެތެވެ.\n"އާވާ ނިދަން ނުވަދެ ތި އިންނަނީ ކީއްކުރަންތަ؟ އެއޮތް އެގާރަ ޖަހަނީ......" މާހްޖަބީން ނުކުތްއިރު އޭނަ ހުރީ ހުދުކުލައިގެ ދިގު ނައިޓީއެއް ލައިގެންނެވެ. އިސްތަށިގަނޑު އޮމާންކޮށް އައްސާލާފައި އޮތްއިރު ނިކަން ރީއްޗެވެ.\n"ނުނިދިފައި މިއިނީ..." އާވާ ކުރު ޖަވާބެއްދިނެވެ.\n"އެނގޭ ބިރުންކަން ނުނިދަން ތިއިންނަނީ، އާވާ ތިއީ ކުޑަކުއްޖެއް ނޫނެއްނު، ނާޔާވެސް ނިދަނީ އެކަނި، މިގެއަށް މީހަކު އުނދަގޫކުރާކަށް ނުވަންނާނެ، އާވާ ކުޑައިރު މީހަކު ހަންޑިވާހަކަ ކިޔާ ކިޔާ ބިރުގަންނަވާލާފައި ވަނީތަ؟ ރާއްޖެތެރޭގެ މީހުން ނިކަން ފާޑެއްވާނެ، އަހަރެން ކުޑައިރު މޫސަބެ ކިޔާ މީހަކު ފެންނައިރަށް އެނދު ތަންދޮށަށް ވަންނަން ޖެހުނީ، ބިރުން ފިތްކަނޑައިގެންދާ ވަރުވޭ، އުމުރުން ވަކި ހިސާބަކަށް ދިޔައީމަ ރޭކާ ލީ އެއީ މަންމަމެން އަހަރެމެން ބިރުގަންނަވަން ވެގެން މީހުންގެ ކެރެކްޓަރ ބިރުވެރިގޮތްގޮތަށް ގެނައީކަން، އެއީވެސް އިންސާނުން، އަހަރެމެންފަދަ އެހެން މީހުންދެކެ ބިރުގަންނަންޖެހޭތަ؟ އެމީހުންނަކީވެސް ކުދިން ކާލާ ބަޔެއް ނޫންކަން އެނގުނީ ފަހުން، އާވާ ނިކަން ބޮޑު މީހަކަށް ވެގެން އުޅެން ދަސްކޮށްބަލަ، ނޫނީ ނަފްސާނީ މީހަކަށް ދައްކަންވީތަ؟ " މާހްޖަބީން ހަށަން ބަނދެލައިގެން ހުރިއިރު މޫނުމަތިން އާވާއަށް މިރޭ ފެނުނީ ތަފާތު އަސަރުތަކެވެ.\n"އާވާ ބުނެބަލަ، ދޮންމަންމަގެ ގާތުގައި އުޅުނުއިރު އޭނަ ކަންތައްކުރީ ރަގަޅަށްތަ؟ ދޮންމަންމަ ހެޔޮތަ؟" މާހްޖަބީން ފުރަތަމަ ފަހަރަށް އާވާގެ މާޒީއާއި ބެހޭގޮތުން އެއްޗެއް އެނގެން ބޭނުންވިއެވެ.


ޔާމީންގެ އިސްތިއުނާފު ޝަރީއަތް މި މަހުގެ 28 ގައި – Dhen.mv\nކުރީގެ ރައީސް އަބްދުﷲ ޔާމީންގެ މައްޗަށް ކްރިމިނަލް ކޯޓުން އިއްވާފައިވާ ހުކުމްގެ އިސްތިއުނާފު ޝަރީއަތް މި މަހުގެ 28 ވަނަ ދުވަހު ބާއްވާ ގޮތަށް ހައި ކޯޓުގައި ތާވަލުކޮށްފި އެވެ.\nރައީސް ޔާމީންގެ ގާނޫނީ ވަކީލުންގެ ޓީމުން ވަނީ އެމަނިކުފާނުގެ އިސްތިއުނާފު ޝަރީއަތް މި މަހުގެ 28 ވަނަ ދުވަހު ބާއްވާން ހަމަޖެހިފައިވާ ކަން ހައި ކޯޓުން އަންގާފައިވާ ކަމަށް ކަށަވަރުކޮށްދީފަ އެވެ.\nކްރިމިނަލް ކޯޓުން ރައީސް ޔާމީންގެ މައްޗަށް ފަސް އަހަރު ދުވަހަށް ޖަލަށް ލުމަށާއި ހަ މަސް ދުވަހުގެ ތެރޭގައި ފަސް މިލިއަން ޑޮލަަރުގެ ޖޫރިމަނާއެއް މީރާއަށް ދެއްކުމަށް ހުކުމް ކުރީ މިދިޔަ ނޮވެމްބަރު މަހުގެ 28 ވަނަ ދުވަހުގަ އެވެ. ފަސް ފަނޑިޔާރުންގެ ބެންޗަކުން އެ ހުކުމް އިއްވީ ދައުލަތުން ޔާމީންގެ މައްޗަށް ކޮށްފައިވާ މަނީ ލޯންޑަރިންގެ ދައުވާގެ މައްސަލާގަ އެވެ.\nކްރިމިނަލް ކޯޓުން ކުރި ހުކުމް ރައީސް ޔާމީންގެ ފަރާތްޕުޅުން ހައި ކޯޓުގެ އިސްތިއުނާފު ކުރި އެވެ. އެ މައްސަލާގެ ޝަރީއަތް މި މަހުގެ 28 ވަނަ ދުވަހު ފަށާއިރު، އިސްތިއުނާފު މައްސަލާގައި ކޯޓުން ގޮތެއް ނިންމަން ދެން ކަފާލާތުގެ ދަށުން ރައީސް ޔާމީން ދޫކޮށްދިނުމަށް އެދި އެމަނިކުފާނުގެ ފަރާތްޕުޅުން ވަނީ ހުށަހަޅާފަ އެވެ. އެކަމަކު މިހާތަނަށް ކާފާލާތުގެ ފުރުސަތު ދިނުމުގައި ހައި ކޯޓުން ގޮތެއް ނުނިންމަ އެވެ.\nރައީސް ޔާމީންގެ މައްޗަށް މަނީ ލޯންޑަރިންގެ ދައުވާ ދައުލަތުން އުފުލީ އެމަނިކުފާނުގެ ވެރިކަމުގައި ހިނގި އެމްއެމްޕީއާރުސީގެ ކޮރަޕްޝަންގެ ފައިސާ ވަން ކަމަށް ތުހުމަތު ކުރެވޭ އެސްއޯއެފް ކުންފުނީގެ އެކައުންޓަކުން ދެ ޗެކަކަކުން އިސްލާމިކް ބޭންކްގައި އޮންނަ އެމަނިކުފާނުގެ ސޭވިން އެކައުންޓަށް އެއް މިލިއަން ޑޮލަރު ޖަމާކުރި މައްސަލައެއްގަ އެވެ.


SunOnline: Hong Kong ge British consulate ge muvazzafaku China ah dhiya fahun gellijje\nހޮންކޮންގެ ބްރިޓިޝް ކޮންސިއުލޭޓުގެ މުުވައްޒަފަކު ޗައިނާއަށް ދިޔަ ފަހުން ގެއްލިއްޖެ\nރުގިއްޔާ މުހައްމަދު މޫސާ 20 Aug 2019, 16:30\nހޮންކޮންގެ ނޫހަކުން ވަނީ ސައިމަން ޗެންގް ގެއްލިފައިވާ ކަމަށް ބުނެފަ -- ފޮޓޯ: ފޭސްބުކް\nހޮންކޮންގް (އޮގަސްޓު 20): ހޮންކޮންގުގައި ހުންނަ އިނގިރޭސިވިލާތުގެ ކޮންސިއުލޭޓުގެ މުވައްޒަފަކު ޗައިނާއަށް ދިޔަ ފަހުން ގެއްލިފައިވާ ކަމަށް ރިޕޯޓުކޮށްފައިވާތީ އިނގިރޭސިވިލާތުގެ ފޮރިން އޮފީހުން ކަންބޮޑުވުން ފާޅުކޮށްފި އެވެ.\nހޮންކޮންގުގެ ނޫހެއް ކަމަށްވާ އެޗްކޭ01އިން ބުނި ގޮތުގައި އިނގިރޭސި ކޮންސިއުލޭޓުގައި މަސައްކަތް ކުރާ ސައިމަން ޗެންގް ގެއްލުނު ކަމަށް ބެލެވެނީ މިމަހުގެ އަށެއްގައި ޗައިނާގެ ޝެންޒެންއަށް ދިޔަ ފަހުންނެވެ. ހޮންކޮންގަށް ނިސްބަތްވާ ކަމަށް ބެލެވޭ ޗެންގް ކޮންސިއުލޭޓުގައި މަސައްކަތް ކުރީ ސްކޮޓިޝް ޑެވެލޮޕްމެންޓް އިންޓަނޭޝަނަލް ސެކްޝަންގެ އިންވެސްޓްމެންޓް އޮފިސަރެއްގެ ގޮތުގަ އެވެ.\nއިނގިރޭސި ފޮރިން އޮފީހުން ބުނި ގޮތުގައި އެގައުމުން ދަނީ އެރިޕޯޓުތަކާ ބެހޭ އިތުރު މައުލޫމާތު ޗައިނާ އާއި ހޮންކޮންގުން ލިބޭތޯ މަސައްކަތް ކުރަމުންނެވެ.\nއެރިޕޯޓާ ބެހޭ ގޮތުން ޗައިނާއިން އަދި ވަކި އެއްޗެކޭ ބުނެފައި ނުވެ އެވެ. ނަމަވެސް ހޮންކޮންގެ ފުލުހުން ވަނީ ބްރިޓިޝް ފޮރިން އޮފީހުގެ މުވައްޒަފެއް ގެއްލުނު ކަމުގެ ރިޕޯޓު މިމަހުގެ ނުވައެއްގައި ލިބިފައިވާ ކަމަށް ބުނެފަ އެވެ. އަދި އެމައްސަލަ މިހާރު ބަލަމުންދާ ކަމަށް ބުނެފަ އެވެ.\nހޮންކޮންގެ މީޑިއާތަކުން ޗެންގް ގެއްލިފައިވާ ކަމަށް ރިޕޯޓުކޮށްފައި ވަނީ އެސަރަހައްދުގައި ބޮޑެތި ސިލްސިލާ މުޒާހަރާތައް ކުރިއަށްގެންދާ ދަނޑިވަޅެއްގަ އެވެ. އެމުޒާހަރާތައް ފެށުނީ ހޮންކޮންގެ ސަރުކާރުން ގާނޫނު ހަދާ މަޖިލީހަށް ހުށަހެޅި "ކުށްވެރިން ބަދަލު ކުރުމާ ބެހޭ ބިލާ" ގުޅިގެންނެވެ.\nހޮންކޮންގެ ސަރުކާރުން ކުށްވެރިން ބަދަލު ކުރުމާ ބެހޭ ބިލެއް ގާނޫނު ހަދާ މަޖިލީހަށް ހުށަހެޅީ، ޓައިވާނުގައި ހުރި ހޮންކޮންގެ މީހަކު އޭނާގެ ލޯބިވެރިޔާ މަރާލި މައްސަލައާ ގުޅިގެންނެވެ. އެމީހާ ވަނީ ފަހުން ހޮންކޮންގަށް އައިސްފަ އެވެ. އަދި ޓައިވާނާއި ހޮންކޮންގާ ދެމެދު ކުށްވެރިން ބަދަލު ކުރުމާ ބެހޭ ގޮތުން ރަސްމީ އެއްބަސްވުމެއް ހަދާފައި ނުވުމުން، އެމީހާ ޓައިވާނާ ހަވާލު ކުރެވޭ ގޮތް ވަނީ ނުވެފަ އެވެ.\nއެހެންކަމުން ހޮންކޮންގްއިން ވަނީ އެސިޓީން ކުށްވެރިން ބަދަލު ކުރުމާ ބެހޭ ގޮތުން އެއްބަސްވުމެއް ހަދާފައި ނުވާ ގައުމުތަކާ އެކު ކުށްވެރިން ބަދަލު ކުރުމަށް ފުރުސަތު ދޭނެ ބިލެއް މިދިޔަ ފެބްރުއަރީ މަހު ހުށަހަޅައިފަ އެވެ. އެބިލު ފާސްކޮށްފި ނަމަ ހޮންކޮންގައި ތިބޭ ކުށުގެ ތުހުމަތު ކުރެވޭ މީހުން ޗައިނާއާ ވެސް ހަވާލު ކުރެވޭނެ އެވެ.\nނަމަވެސް ގިނަ އަދަދެއްގެ މީހުން ވަނީ އޭގެ ސަބަބުން ހޮންކޮންގައި ޗައިނާގެ ނުފޫޒު އިތުރުވާނެ ކަމަށާއި އެގައުމުގެ ޝަރުއީ ނިޒާމަށް އިތުބާރު ނުކުރެވޭ ކަމަށް ބުނެފަ އެވެ. އަދި އޭޕްރިލް މަހު އެބިލާ ދެކޮޅަށް ފެށި މުޒާހަރާތަކުގެ ސަބަބުން ލީޑަރު ކެރީ ލާމް ވަނީ ބިލް ފާސް ކުރުން ފަސްކޮށްފަ އެވެ.


ވެކްސިންގެ ދެ ޑޯޒަށްފަހު ބޮޑެތި ލުއިތަކެއް! | Sangu News\nވެކްސިންގެ ދެ ޑޯޒަށްފަހު ބޮޑެތި ލުއިތަކެއް!\n7 ޖުލައި 2021 - 14:52\nމާލެއިން ދަތުރުކޮށް ހޯމް ކަރަންޓީނަށް ދެވޭނީ ވަކި ޝަރުތުތަކެއް ހަމަވާ މީހުނަށް އެކަނިކަންހާމަކުރުން/ ފޮޓޯ: ޕީއެސްއެމް\nކޮވީޑް-19 އިން ރައްކާތެރިވުމަށް ޖަހާ ވެކްސިން ފުރިހަމަކޮށްފައިވާ ފަރާތްތަކަށް ކަރަންޓީން ނުވެ ރަށަށް ދެވޭގޮތް ހަދައިފިއެވެ.\nކޮވިޑް-19އާ ގުޅިގެން އަޅާފައިވާ ފިޔަވަޅުތަކަށް ލުއި ދިނުމާ ގުޅޭ ގޮތުން މިހާރު ކުރިއަށްދާ ނޫސްވެރިންގެ ބައްދަލުވުމުގައި ރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ ވެކްސިން ފުރިހަމަކޮށްފައިވާ މީހުނަށް ކަރަންޓީނާ ނުލައި ރަށަށް ދެވޭ ގޮތަށް އުސޫލުތަކަށް ބަދަލު ގެނެސްފައިވާ ކަމަށެވެ.\nމަބްރޫކް ވިދާޅުވީ ވެކްސިން ފުރިހަމަކޮށްފައިވާ މީހުންނަށް ކަރަންޓީންނުވެ ރަށަށް ދެވޭނީ ވެކްސިން ފުރިހަމަކޮށް 14 ދުވަސް ވެފައިވާ ފަރާތްތަކަށް ކަމަށާއި ދަތުރުކުރެވޭނީ މޮނިޓަރިންގައި ނެތް ރަށްރަށަށް ޕީސީއާރު ނެގެޓިވް ނަތީޖާއަކާ އެކު ކަމަަށެވެ.\nމާދަމާ އިން ފެށިގެން އެ އުސޫލަށް އަމަލުކުރާ ގޮތަށް ނިންމާފައިވާއިރު ޕީސީއާރް ނެގެޓިވް ނަތީޖާއެއްގެ ގޮތުގައި ރެންޑަމްކޮށް ނަގައި ސާމްޕަލް ވެސް ބަލައިގަންނާނެ އެވެ.\nމާލެ ސަރަޙައްދުގައި ދީފައިވާ އިތުރު ލުއިތަކުގެ ތެރޭގައި ސިނަމާތަކާއި، ޓިއުޝަން ކްލާސްތަކާއި ގުރުއާން ކްލާސްތައް ހުޅުވުމުގެ ހުއްދަ ވަނީ ދީފައެވެ. އަދި ރައްކާތެރިކަމުގެ ފިޔަވަޅުތަކާއެކު 30 މީހުންނަށް ވުރެ ގިނަ މީހުންނަށް ހަފްލާތައް ބޭއްވުމުގެ ހުއްދަވެސް ސަރުކާރުން ވަނީ ދޭން ނިންމާފައެވެ.\nއެންމެ ފަހުން ދިން ލުއިތަކުގެ ތެރޭގައި ކޮވިޑް ޖެހި ރަނގަޅުވިތާ 60 ދުވަސް ނުވާ މީހުން ރަށްރަށަށް ގޮސް ކަރަންޓީނުވާން ނުޖެހޭ ގޮތް ވަނީ ހަދައިފަ އެވެ.\n18 އަހަރުން މަތީގެ މީހުންނަށް ބޫސްޓާ ޑޯޒް ޖަހަން ހުޅުވާލައިފި\nރާއްޖެއިން ކޮވިޑުގެ އިތުރު 536 ކޭސް ފެނިއްޖެ\nކޮވިޑް ޖެހޭ މީހުންގެ ކަރަންޓީން މުއްދަތު 10 ދުވަހަށް ކުޑަކުރަނީ\nދެ ރަށަކުން އޮމިކްރޮން ވޭރިއަންޓްގެ ކޭސްތަކެއް ފެނިއްޖެ


Varun-Natasha ge engagement falhaa aruvaalee Kareena\nވަރުން-ނަތާޝާ އެންގޭޖްމަންޓް ފަޅާއަރުވާލީ ކަރީނާ\nވަރުން ދަވަން އާއި ލޯބިވެރިޔާ ނަތާޝާ\nވަރުން ދަވަން އާއި އޭނާގެ ޒަމާންވީ ލޯބިވެރިޔާ އެންގޭޖްވެފައިވާކަން ފަޅާ އަރައިފި އެވެ. މިކަން ފަޅާ އެރީ ކަރީނާއަށް އޮޅުމަކުން ނަތާޝާ އަށް ވަރުންގެ ފިއޯންސޭ (އެންގޭޖްވެފައިވާ މީހާ) އޭ ކިޔާ މުހާތަބު ކުރެވުމުންނެވެ. ކަރީނާގެ ރޭޑިއޯ ޝޯ "ވަޓް ވިމެން ވޯންޓްސް" ގައި ދާދިފަހުން ވަރުން ބައިވެރިވެ ކައިވެންޏާ ބެހޭ ގޮތުން ވެސް ވާހަކަ ދައްކާފައި ވެއެވެ. ވަރުން އާއި ނަތާޝާ އަކީ ސްކޫލް ދައުރުއްސުރެ ރައްޓެހިވެގެން އުޅޭ ދެ މީހުންނެވެ.\n"މީހަކާ ލޯބިވެގެން އެހާ ގިނަ ދުވަހު އުޅުނީމަ ދެން އޮންނާނީ ކައިވެނިތާ. އަހަރެން ކައިވެނިކުރަން ބޭނުންވީ އަހަރެންގެ ބޭބެ އާއި ފަހަރި އުޅޭގޮތް ފެނިފައި. އަދި އަހަރެންނަށް ބޮޑުބޭބެ ކިޔާ ކުޑަކުޑަ ނިއާރާ ފެނިފައި އަހަރެން ހިތަށް އެރި މީ ރަނގަޅު ކަމެކޭ ހަމަ،" ވަރުން ކިޔައިދިނެވެ.\nވަރުން ބުނި ގޮތުގައި އޭނާ އާއި ނަތާޝާ އެކުގައި އެއް ގެއެއްގައި ދިރިއުޅެން ބޭނުމެވެ. ނަމަވެސް ވަރުންގެ އާއިލާއިން ބޭނުންވަނީ ލިވް-އިން ރިލޭޝަންޝިޕް އަކަށް ނުގޮސް ކައިވެނި ކުރާށެވެ.\n"ނަތާޝާގެ މައިންބަފައިން މިކަމުގައި ވަރަށް ފުޅާ ވިސްނުމެއް ގެންގުޅެނީ. އެމީހުންނަށް މައްސަލައެއް ނެތް އެކުގައި އެއް ގެއެއްގައި އުޅުނަސް. ނަމަވެސް އަހަރެންގެ މައިންބަފައިން ބޭނުމީ ކައިވެނި ކޮށްގެން އެއް ގެއެއްގައި ދިރިއުޅެން ފަށަން. އަހަރެންގެ އަމިއްލަ ގެއެއް އެބަހުރި. ވީމާ އެކުގައި ދިރިއުޅުމަކީ އުނދަގޫ ކަމެއް ނޫން،" ވަރުން ބުންޏެވެ.\nވަރުން އާއި ނަތާޝާ މިއަހަރު ކައިވެނިކުރާ ގޮތަށް އޮތީ ހަމަޖެހިފަ އެވެ. ނަމަވެސް ކޮވިޑާ ހެދި ކައިވެނި ކެންސަލް ކުރަން މަޖްބޫރުވީ އެވެ. އެމީހުން ރާވާފައި އޮތީ ތައިލެންޑްގެ ރީތި ރަށެއްގައި ކައިވެނީގެ ކަންތައްތައް ފުރިހަމަ ކުރާށެވެ.\nމިހާރު ވަރުން ތައްޔާރުވަމު ންދަނީ ބައްޕަ ޑޭވިޑް ދަވަން ޑައިރެކްޓްކުރި "ކޫލީ ނަންބަރު 1" ޑީޖިޓަލް ޕްލެޓްފޯމްގައި ރިލީޒް ކުރުމަށެވެ. މި ފިލްމު ސްޓްރީމްކުރަން ފަށާނީ އެމެޒޮން ޕްރައިމް ވީޑިއޯ އިން މި މަހުގެ 25 ވަނަ ދުވަހު އެވެ.\nވަރުން ބުނި ގޮތުގައި "ކޫލީ ނަންބަރު 1"ގެ އޮރިޖިނަލް ފިލްމުގެ ސްކްރީން ޕްލޭ އާއި ޕަފޯމަންސް އޭނާއަށް ބަދުވެސް ވަރަށް ކަމުދެ އެވެ. މި ފިލްމު އޭނާއަށް އެހާ ޚާއްސަވީ ސަބަބަކީ މިއެވެ.\nކަރީނާ ކަޕޫރު ވަރުން ދަވަން


ނޮވެންބަރު 2020ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nނޮވެންބަރު 2020ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nPosted on 18/12/2020 27/01/2021\nނޮވެންބަރު 2020 ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 263 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 151 މައްސަލަ ނޮވެންބަރު މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުވުމުގެ މައްސަލަތަކެވެ. އެ ގޮތުން މި ބާވަތުގެ 56 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިންސީ ހާނިއްކައިގެ 43 މައްސަލަ، ޖިސްމާނީ ހާނިއްކައިގެ 32 މައްސަލަ، ނަފްސާނީ ހާނިއްކައިގެ5މައްސަލަ، ނަހަމަގޮތުގައި ބޭނުންކުރުމުގެ 1 މައްސަލަ، އެހެން ކުދިންގެ ފަރާތުން އިންޓަރނެޓް މެދުވެރިކޮށް ގަނާ ލިބުމުގެ2މައްސަލަ، އެހެންކުދިންގެ ފަރާތުން ގަނާލިބުމުގެ އަދި ފުރައްސާރައިގެ ޝިކާރައަކަށްވުމުގެ 1 މައްސަލަ އަދި ގެވެށި އަނިޔާގެ އަމަލެއް ކުރާތަން ކުއްޖަކަށް ދެއްކުން ނުވަތަ ފެނުމުގެ 10 މައްސަލަ ހިމެނެއެވެ.\nކުޑަކުދިންގެ އަޚުލާޤާ ގުޅުން ހުރި 11 މައްސަލަ ނޮވެމްބަރު މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ސްކޫލަށް ދާން ބޭނުންނުވުމުގެ3މައްސަލަ އަދި ގެއިން ނުކުމެގެން ދިޔުމުގެ3މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 18 މައްސަލަ ނޮވެމްބަރު މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ9މައްސަލައާއި ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ9މައްސަލައެވެ.\nޙައްޤުތަކުން ކުޑަކުދިން މަޙްރޫމުކުރުމުގެ7މައްސަލަ ނޮވެމްބަރު މަހު ވަނީ ރިޕޯޓުކޮށްފައެވެ.\nމިފަދަ މައްސަލަތަކުގެ ތެރޭގައި ތަޢުލީމަށް ހުރަސްއެޅުމުގެ 1 މައްސަލަ، އުފަންވުން ރަޖިސްޓްރީ ނުކުރުމާ ބެހޭ4މައްސަލަ އަދި ޞިއްޙީ ފަރުވާއަށް ހުރަސްއެޅުމުގެ2މައްސަލަ ހިމެނެއެވެ.\nއެކި ބާވަތުގެ ކުށްކުރާ ކުޑަކުދިންގެ9މައްސަލަ ނޮވެންބަރު މަހު ވަނީ ހުށަހަޅައިފައެވެ. އޭގެތެރޭގައި މާރާމާރީ ހިންގުމުގެ 1 މައްސަލަ އަދި ވައްކަންކުރުމާ ގުޅޭ 1 މައްސަލަ ހިމެނެއެވެ.\nޢާއިލީ 19 މައްސަލަ ނޮވެންބަރު މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ކުދިން ބެލުމުގައި ޖެހޭ6މައްސަލަ، ޙަޟާނާތު ނުވަތަ ކުދިންނާ ބައްދަލުނުކުރެވޭ9މައްސަލަ، އަދި ދަރިންނަށް ޚަރަދު ދިނުމުގައި ދިމާވާ4މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 34 މައްސަލަ ނޮވެންބަރު މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިސްމާނީ އަނިޔާކުރުމުގެ 15 މައްސަލައެވެ.\nމީގެ އިތުރުން ރޭޕްކުރުމުގެ3މައްސަލަ، ބިރުދެއްކުމުގެ ގޮތުން ކުރެވޭ ކަންކަމާ ގުޅޭ 34 މައްސަލަ، ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 10 މައްސަލަ އަދި އިހުމާލުވުމުގެ2މައްސަލަ ހިމެނެއެވެ.\nއަމިއްލަ ނަފުސަށް ގެއްލުންދިނުމާ ގުޅޭ 8 މައްސަލަ ނޮވެންބަރު މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nނޮވެންބަރު މަހު ދަޢުލަތުގެ ބެލުމުގެ ދަށަށް 04 ކުދިން ނެގިފައިވެއެވެ.\nދަޢުލަތުގެ ބެލުމުގެ ދަށުގައި ތިބި ކުދިންގެ ޖުމްލަ އަދަދަކީ 210 އެވެ.\n3 ޖުމާދަލްއައްވަލް 1442\nކުޑަކުދިން ރައްކާތެރި ކުރުމުގެ ނިޒާމް ނުވަތަ ޗައިލްޑް ޕްރޮޓެކްޝަން ސިސްޓަމް ކިޔަނީ ކޮންކަމަކަށް؟ →\n← ކުޑަކުދިންގެ ހިޔާއާއި ފިޔަވަތީގައި ދިރިއުޅެމުންދިޔަ 11 ކުއްޖަކާއެކު މިނިސްޓަރ ޢާއިޝަތު މުޙައްމަދު ދީދީ ފުވައްމުލައް ސިޓީއަށް ވަޑައިގެންފި


އުނގޫފާރު ރައްޔިތުންގެ އިންޖީނުގެއަށް ޖަނަރޭޓަރެއް ގަތުމަށް އިއުލާނުކޮށްފި – Ungoofaaru\nބަނޑޭރިގަނޑު/ޙަބަރު/އުނގޫފާރު ރައްޔިތުންގެ އިންޖީނުގެއަށް ޖަނަރޭޓަރެއް ގަތުމަށް އިއުލާނުކޮށްފި\nއުނގޫފާރު ކައުންސިލުން ހިންގަމުންދާ އުނގޫފާރު ރައްޔިތުންގެ އިންޖީންގެއަށް 500 ކިލޯވޮޓް ވޯލްވޯ ނުވަތަ 500 ކިލޯ ވޮޓްގެ ޔޫކޭ ކަމިންސް ޖަނަރޭޓަރެއް ގެނެސްދޭނެ ފަރާތެއް ހޯދުމަށް އިއުލާނުކޮށްފިއެވެ. މިކަމަށްއެދި އުނގޫފާރު ކައުންސިލުން ކޮށްފައިވާ އިއުލާނު ތިރީގައި މިވަނީއެވެ.\nއުނގޫފާރު، ދިވެހިރާއްޖެ ނަންބަރު: IUL)303-AS/2018/20)\nމިކައުންސިލުން ހިންގަމުންދާ އުނގޫފާރު ރައްޔިތުންގެ އިންޖީންގެއަށް 500 ކިލޯވޮޓްވޯލްވޯ ނުވަތަ 500 ކިލޯ ވޮޓްގެޔޫކޭ ކަމިންސް ޖަނަރޭޓަރެއް ގަތުމަށް ބޭނުންވެއްޖެއެވެ.\nމިކައުންސިލުން 03 އޭޕްރީލް 2018 ގައި ކޮށްފައިވާ ނަމްބަރ: IUL)303-AS/2018/19) އިއުލާންގައި ބައެއްމަޢުލޫމާތު ހިމެނިފައި ނުވާތީ އެއިއުލާން ބާތިލްކޮށް އަލުން ފުރުޝަތު ހުޅުވާލަމެވެ.\nމިކައުންސިލުން ހިންގަމުންދާ ރައްޔިތުންގެ އިންޖީންގެއަށް 500 ކިލޯ ވޮޓް ވޯލްވޯ ނުވަތަ 500 ކިލޯ ވޮޓްގެ ޔޫކޭ ކަމިންސް ޖަނަރޭޓަރެއް ގަތުމަށް ބޭނުންވެއްޖެއެވެ. ޖަނަރޭޓަރ ގެނެސް ދިނުމަށް ސައުގުވެރިވެލައްވާ ފަރާތްތަކަށް މަޢުލޫމާތު ދިނުމަށް ހަމަޖެހިފައިވަނީ 09 އޭޕްރީލް 2018 ވާ ހޯމަ ދުވަހުގެ 11:30ގައި މިއިދާރާގައެވެ. 500 ކިލޯ ވޮޓް ވޯލްވޯ ޖަނަރޭޓަރ ނުވަތަ 500 ކިލޯ ވޮޓްގެ ޔޫކޭ ކަމިންސް ޖަނަރޭޓަރެއް ގެނެސް ދިނުމަށް އެދި ހުށަހަޅާ ބިޑްތައް ބަލައިގަތުމަށް ހަމަޖެހިފައިވަނީ 12 އޭޕްރީލް 2018 ވާ ބުރާސްފަތި ދުވަހުގެ 10:30 ގައި މިއިދާރާގައެވެ. މިކައުންސިލުން ހިންގަމުންދާ އިންޖީންގެއަށް ގެނެވޭ ވޯލްވޯ ނުވަތަ ޔޫކޭ ކަމިންސް ޖަނަރޭޓަރ އިންސްޓޯލް ކުރުމަކީ ޖަރޭޓަރ ވިއްކާ ފަރާތުން ކުރަންޖެހޭ ކަމެކެވެ. ޖަނަރޭޓަރ ގެނެސް ދިނުމަށް ޝައުގުވެރިވާ ފަރާތްތަކުގެ ތެރެއިން އެއްވެސް ބޭފުޅަކަށް މިމަސައްކަތުގެ މަޢުލޫމާތު ސާފުކުރެއްވުމަށް ވަޑައިގެންނެވެން ނެތްފަދަ ޙާލަތެއް ދިމާވެއްޖެނަމަ ބަދަލުގައި ބޭފުޅަކު ފޮނުއްވާނަމަ ބަދަލުގައި ފޮނުއްވިކަން އެނގޭ ސިޓީއެއް ، އަދި ކުންފުންޏަކުން ފޮނުއްވާނަމަ އެއީ ކޮންކުންފުންޏެއް ތަމްސީލު ކުރުމަށްކަން އެނގޭނެ ކުންފުނީގެ ލެޓަރހެޑުގައި ލިޔެފައިވާ ސިޓީއެއް ހިއްޕަވައިގެން ވަޑައިގެން ދެއްވުން އެދި ދަންނަވަމެވެ. އަދި ހުށަހަޅާ ފަރާތަކީ ކުންފުންޏެއް ނުވަތަ ޕާރޓްނާޝިޕެއް ނުވަތަ އަމިއްލަފަރުދުންގެ ވިޔަފާރި އަކުންނަމަ އެތަނެއްގެ ރަޖިސްޓްރީގެ ކޮޕީ ހުށަހަޅަންވާނެއެވެ. މިމަސައްކަތަށް އެދި ހުށައަޅާ އަންދާސީ ހިސާބް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. މި މަސައްކަތަށް އެދި ހުށައަޅުއްވާ ސިޓީއުރައިގެ ބޭރުގައި ” އުނގޫފާރު ކައުންސިލުން ހިންގާ ރައްޔިތުންގެ އިންޖީންގެއަށް ބޭނުންވާ 500 ކިލޯ ވޮޓް ޖަނަރޭޓަރ ވިއްކުމަށް އެދި ” މިހެންލިޔެފައި އޮންނަންވާނެއެވެ.\nއަދި މީގެ އިތުރުން އަންދާސީ ހިސާބް ހުށައަޅާ ފަރާތުގެ ނަމާއި ، އެޑުރެސް އަދި ފޯން ނަމްބަރ ސިޓީއުރާގެ ބޭރުގައި\nއޮންނަން ވާނެއެވެ. އިތުރު މަޢުލޫމާތު ސާފުކުރެއްވުމަށް ރަސްމީގަޑީގައި މިއިދާރާގެ 6580118 ނަންބަރު ފޯނާއި ނުވަތަ\nކައުންސިލްގެ ރައީސް އަބްދުންނާޞިރު ޢަލީގެ ނަމްބަރ 9755327 ގުޅުއްވުން އެދެމެވެ.\nތިރީގައި އެވަނީ 500 ކިލޯ ވޮޓް ވޯލްވޯ ނުވަތަ 500 ކިލޯ ވޮޓްގެ ޔޫކޭ ކަމިންސް ޖަނަރޭޓަރ ގެނެސްދިނުމަށް ސައުގުވެރިވެލައްވާ ފަރާތްތަކަށް މާކުސް ދިނުމަށް ހަމަޖެހިފައިވާގޮތެވެ.\n17 ރަޖަބް 1439


މާދަމާއިން ފެށިގެން ގްރީން ޓެކްސް ނަގާނެ\nދިވެހިރާއްޖޭގެ ޓޫރިޒަމާބެހޭ ޤާނޫނަށް ގެނެވުނު6ވަނަ އިސްލާހުގެ ދަށުން އަލަށް ތައާރަފު ކުރެވޭ ގްރީން ޓެކްސް، މިރޭގެ 00:00 އިން ފެށިގެން ނަގާނެއެވެ. 17 ޑިސެންބަރު 2014 ގައި ތަސްދީޤް ކުރެވުނު މި އިސްލާހަށް އަމަލުކުރަން ފަށާ ތާރީހަކީ 1 ނޮވެންބަރު 2015 އެވެ.\nގްރީން ޓެކްސް ނެގުމަށް ހަމަޖެހިފައި ވަނީ ޓޫރިސްޓް ރިޒޯޓްތަކާއި ޓޫރިސްޓް ހޮޓާތަކާއި ޓޫރިސްޓް އުޅަނދުތަކުގައި ތިބޭ ޓޫރިސްޓުންގެ އަތުން، ދުވާލަކަށް6އެމެރިކާ ޑޮލަރުގެ ރޭޓުންނެވެ. މީރާއަށް ގްރީން ޓެކްސް ބަޔާނާއެކު އިންފޮމޭޝަން ޝީޓް ހުށަހަޅައި ފައިސާ ދައްކަންޖެހެނީ ކޮންމެ ކަލަންޑަރު މަހެއް ނިމުމުން ޖެހިގެން އަންނަ މަހުގެ 28 ގެ ކުރިންނެވެ.\nގްރީން ޓެކްސް ނަގަންޖެހޭ ފަރާތްތައް އަހުލުވެރިކުރުވުމުގެ ގޮތުން މީރާއިން ވަނީ ޚާއްސަ ހަރަކާތްތަކެއް ހިންގާފައެވެ. މިގޮތުން އެ ފަރާތްތަކަށް ޚާއްސަކުރެވިގެން 13 އޮކްޓޫބަރު ގައި ސެމިނާއެއް ހިންގުމުގެ އިތުރުން މައުލޫމާތު ދިނުމުގެ ސެޝަންތައް ކޮންމެ ދުވަހަކު ވެސް ހިންގަމުންދާކަމަށް އެ އޮތޯރިޓީއިން މައުލޫމާތު ދެއްވައެވެ. މީގެ އިތުރުން މީރާގެ ވެބްސައިޓް www.mira.gov.mv އާއި ޓީވީ އަދި ރޭޑިއޯ ޕްރޮގްރާމްތައް މެދުވެރިކޮށް ވެސް ގްރީން ޓެކުހާ ގުޅޭ މައުލޫމާތު ފޯރުވައިދެމުން ދެއެވެ. އަދި މިކަމާއި ގުޅޭ އިތުރު މައުލޫމާތު ބޭނުންވާ ފަރާތްތަކުން މީރާގެ ރަސްމީ ގަޑީގައި 1415 އަށް ގުޅުމުން މައުލޫމާތު ލިބޭނެއެވެ.\n1. ގްރީން ޓެކްސް ގައިޑް:


"Muslim aailaa ah dhinee terrorist hamalaa eh"\n"މުސްލިމް އާއިލާއަށް ދިނީ ޓެރަރިސްޓް ހަމަލާއެއް"\nކެނެޑާގެ ބޮޑުވަޒީރު ޖަސްޓިން ޓްރޫޑޯ: ހިތާމަކުރައްވާ ކަމަށް ވިދާޅުވި\nކެނެޑާގެ ބޮޑުވަޒީރު ޖަސްޓިން ޓްރޫޑޯ: ޓެރަރިސްޓުންނަށް ދޫނުއްވާނެ ކަމަށް ވިދާޅުވި\nކެނެޑާގައި މުސްލިމް އާއިލާއަކަށް ގަސްދުގައި ދިން ހަމަލާއެއްގައި ހަތަރު މެންބަރު ވަނީ މަރާލާފަ އެވެ. މިކަމާ ގުޅިގެން އެ ގައުމުގެ ބޮޑުވަޒީރު ޖަސްޓިން ޓްރޫޑޯ ވިދާޅުވީ މުސްލިމް އާއިލާއަށް ދިނީ ޓެރަރިސްޓް ހަމަލާއެއް ކަމަށެވެ.\nމި ހާދިސާ ހިންގާފައި ވަނީ ކެނެޑާގެ އޮންޓާރިއޯ ޕްރޮވިންސްގައި އޮންނަ ލަންޑަން ސިޓީގަ އެވެ. އަންގާރަ ދުވަހު މަގު ހިނގާލަން ނުކުމެ އުޅުނު މުސްލިމް އާއިލާއެއް މަގު ހުރަސް ކުރަން މަޑުކޮށްލައިގެން ތިއްބައި ހާލަތާ ނުބައްދަލު ބާރު ދުވެލީގައި ދިއަ ލޮރީއަކުން އެމީހުންގެ ގައިގައި ޖައްސައި ހަތަރު މެމްބަރުން މަރާލީ އެވެ.\nބޮޑުވަޒީރު ޓްރޫޑޯ ޕާލަމެންޓްގައި ވާހަކަފުޅު ދައްކަވަމުން ވިދާޅުވީ ޝޮކްޖެހިވަޑައިގެންފައި ހުންނެވި ކަމަށެވެ. އެއީ ރުޅިވެރިކަމާއި ނަފުރަތުގެ އަމަލެއް ކަމަށް ވިދާޅުވެ ބޮޑުވަޒީރު ވިދާޅުވީ މިނިވަންކަމާ ނުލައި ދީނީ ޝިއާރު ފާޅު ނުކުރެވޭނެ ކަމަށެވެ. އޭނާ އަދި ވިދާޅުވީ ޓެރަރިސްޓުންނަށް ލުއި ނުދެއްވާނެ ކަމަށާއި ގާނޫނުގައި ކަނޑައަޅާފައި އޮތް އެންމެ ބޮޑު އަދަބު ދެއްވާނެ ކަމަށެވެ.\nމުސްލިމް އާއިލާގެ މެމްބަރުން ހިތާމަ ކުރަނީ: މުސްލިމުންނަށް ހަމަލާދެނީ މުސްލިމުންނަށް ނަފުރަތުކުރާތީ\nމުސްލިމް އާއިލާގެ މެމްބަރުން ހިތާމަކުރަނީ: މުސްލިމުންނަށް ހަމަލާދެނީ މުސްލިމުންނަށް ނަފުރަތުކުރާތީ\nކެނެޑާގައި ކޮވިޑަށް ދިން ލުޔާ ގުޅިގެން އާންމުން މަގުތަކަށް ނިކުމެ ވައިޖައްސާލަން ތިބެ އެވެ. ޓްރޫޑޯ ވިދާޅުވީ މުސްލިމުން މާމަ ދަރިން ގޮވައިގެން ބޭރަށް ނުކުމު އުޅުނީ ކެނެޑާގެ އެހެން ރައްޔިތުން ފަދައިން ވައިޖައްސާލައި ފިނިކޮށްލަން ކަމަށެވެ.\nއިދާރާތަކުން ބުނާ ގޮތުން މުސްލިމް އާއިލާއަށް ހަމަލާދިނީ އެއީ މުސްލިމުންނަށް ވާތީ ގަސްދުގަ އެވެ. އެެއް އާއިލާއަކަށް ނިސްބަތްވާ ފަސް މެމްބަރުން އެކުއެކީގައި ތިއްބައި ދިން ހަމަމާގައި ބޮޑެތި ޒަހަމަތަކެއް ލިބުނު ނަމަވެސް ކުޑަކުއްޖަކު ވަނީ ސަލާމަތްވެފަ އެވެ.\nމަރުވި މީހުންގެ ތެރޭގައި ހިމެނެނީ 74 އަހަރުގެ އަންހެނަކާއި 46 އަހަރުގެ ފިރިހެނެއް އަދި 44 އަންހެނަކާއި 15 އަހަރުގެ ޒުވާނެކެވެ. އެމީހުންގެ ތެރެއިން ސަލާމަތްވީ ނުވަ އަހަރުގެ ފިރިހެން ކުއްޖެކެވެ.\nފުލުހުން ބުނީ ލޮރީ ޑްރައިވަރު ހައްޔަރު ކޮށްފައިވާ ކަމަށެވެ. އޭނާގެ މައްޗަށް ދެތިން ދައުވާއެއް އުފުލާނެ ކަމަށް ވެސް ބުނެ އެވެ. އެއީ ގަސްދުގައި ބަޔަކު މެރުމާއި، ބަޔަކު މަރަން ނިޔަތް އޮތުމާއި އާންމު މަސްލަހަތު ނަގާލައި ބިރުވެރިކަން އުފެއްދުމެވެ. ފުލުހުން ބުނީ ޑްރައިވަރު އިނީ އެކްސިޑެންޓް ހިންގަން ތައްޔާރަށް އަދި އޭނާއަށް އަނިޔާއެއް ނުލިބޭ ކަހަލަ ސޭފްޓީ ހެދުމެއް ލައިގެން ކަމަށެވެ.\nކެނެޑާ ޓެރަރިޒަމް ޖަސްޓިން ޓްރޯޑޯ + ޓެރަރިސްޓް ހަމަލާ\nކެނެޑާގައި މުސްލިމެއް ގަޔަށް ވަޅި ހަރައިފި


Covid-19: Case thah ithuruvanee kanboduvaa varah, Maabdoah lasnuvanees fiyavalhu alhaa: Maumoon | Mihaaru\nކޮވިޑް:19- ކޭސްތައް އިތުރުވަނީ ކަންބޮޑުވާ ވަރަށް، މާ ބޮޑަށް ލަސްނުވަނީސް ފިޔަވަޅު އަޅާ: މައުމޫން\nކުރީގެ ރައީސް މައުމޫން އަބްދުލް ގައްޔޫމް: ކޮވިޑް-19 އާ ގުޅިގެން އަލުން ފިޔަވަޅުތައް އަޅަން ގޮވާލެއްވި---ފޮޓޯ: ނިޝާން އަލީ/މިހާރު\n02 އެޕްރީލް 2021 - 18:55\nރާއްޖޭގައި ކޮވިޑް-19 ޖެހޭ މީހުންގެ އަދަދު އަނެއްކާވެސް މައްޗަށް ދަނީ ކަންބޮޑުވާން ޖެހޭ ދަރަޖަ އަށް ކަމަށް ވިދާޅުވެ، ލަސްނުވަނީސް ހަރުކަށި ފިޔަވަޅުތައް އަޅަން ކުރީގެ ރައީސް މައުމޫން އަބްދުލްގައްޔޫމް މިއަދު މިއަދު ގޮވާލައްވައިފި އެވެ.\nއެ މަނިކުފާނު އެހެން ވިދާޅުވިއިރު، ކޮވިޑުން ރައްކާތެރިވުމުގެ ފިޔަވަޅުތަކުގެ ތެރެއިން މާލެ ސަރަހައްދަށް ޚާއްސަކުރި ބައެއް ފިޔަވަޅުތަކަށް އެޗްޕީއޭ އިން އިއްޔެ ވަނީ ލުއިތަކެއް ދީފަ އެވެ. އޭގެ ތެރޭގައި ކޮންމެ ރެއެއްގެ 11 އިން ފަތިސް ވަންދެން އިއުލާން ކޮށްފައި އޮންނަ ކާފިއު އުވައިލުމާއި ކެފޭ/ރެސްޓޯރަންޓުތައް އާންމު އުސޫލުން ހުޅުވައިލުމާއި ސިނަމާތަކާއި ތިއޭޓަރުތަކާއި ދުވާ ޓްރެކާއި ޑޭކެއާ ސެންޓަރުތައް ޖިމް ކްލާސްތައް ހުޅުވުން ހިމެނެ އެވެ. މީގެ އިތުރުން ހުރިހާ ގްރޭޑްތަކެއްގެ ކުދިން ސްކޫލަށް ހާޒިރުވެގެން ކިޔެވުމާއި ގައިދުރުކަމެއް ނެތި މިސްކިތްތަކުގައި ނަމާދުކުރުން ވެސް މިހާރު ވަނީ ހުއްދަ ކޮށްފަ އެވެ.\nނަމަވެސް ރާއްޖޭގައި ކޮވިޑް ފެތުރޭ މިންވަރު ދަނީ ކުރިއަށް ވުރެ ބޮޑަށް އިތުރުވަމުންނެވެ. އެގޮތުން މިދިޔަ ބުދަ ދުވަހުގެ ހަވީރު6އިން އިއްޔެގެ ހަވީރު6އަށް އެކަނިވެސް 300 މީހުން ކޮވިޑަށް ޕޮޒިޓިވްވި އެވެ. މިއީ ރެކޯޑް އަދަދެކެވެ. މިދިޔަ ބުދަ ދުވަހު ވެސް ކޮވިޑް ކޭސްތައް ހުރީ 250 އިން މަތީގަ އެވެ.\nމާލެ ސަރަހައްދަށް ވުރެ ބޮޑަށް ކޮވިޑް ކޭސްތައް މިހާރު ގިނަވަމުން ދަނީ އެހެން ރަށްރަށުގަ އެވެ.\nއެޗްޕީއޭ ޓެގް ކުރައްވައި، މައުމޫން މިއަދު ކުރެއްވި ޓުވީޓެއްގައި ވަނީ އެކަންކަން ސަމާލު ކަމަށް ގެންނަވައިފަ އެވެ. އެ މަނިކުފާނު ވިދާޅުވި ގޮތުގައި ކޮވިޑް ކޭސްތައް އިތުރު ވަނީ ކަންބޮޑުވާ މިންވަރަކަށެެވެ. އަދި މާ ލަސްވުމުގެ ކުރިން ހަރުކަށި ފިޔަވަޅުތައް އެޅުމަށް އެމަނިކުފާނު ގޮވާލެއްވި އެވެ.\nމައުމޫން ވަނީ މީގެ ކުރިން ވެސް އެކި ފަހަރުމަތިން އެ ކަންކަން ސަރުކާރުގެ ސަމާލުކަމަށް ގެންނަވައިފަ އެވެ. ކޮވިޑުން ރައްކާތެރިވުމުގެ ފިޔަވަޅުތައް ލުއިކުރާ ކޮންމެ ފަހަރަކު ކަހަލަ ގޮތަކަށް މައުމޫންގެ ކަންބޮޑުވުންތައް ސޯޝަލް މީޑިއާގައި ހާމަކުރައްވަ އެވެ.\nއެޗްޕީއޭ އިން ލުއިދިން ކަންކަން:\n- ސިނަމާތަކާއި ތިއޭޓަރުތައް ހުޅުވައިލުން.\n- ކާބޯތަކެތީގެ ޚިދުމަތް ދޭ ތަންތަން ހުޅުވައިލުން.\n- ދުވާ ޓްރެކްތައް ހުޅުވައިލުން.\n- ޔުނިވާސިޓީތަކާއި ކޮލެޖްތައް ހުޅުވައިލުން.\n- ޖިމްތަކާއި ކަސްރަތު ކުލާސްތައް ހުޅުވައިލުން.\n- ޑޭކެއާގެ ހިދުމަތް ހުޅުވައިލުން.\n- ޕްރީ ސްކޫލުތަކާއި ނާސަރީ ކުލާސްތައް ހުޅުވައިލުން.\n- މާލޭ ސަރަހައްދުގައި އޮތް ކާފިއު އުވައިލުން.\nރައްކާތެރިކަމުގެ ބައެއް ފިޔަވަޅުތައް އުވާލި ނަމަވެސް ރަށްރަށަށް ދަތުރުކުރުމުގައި އޮތް އުސޫލާއި ކައިވެނި ޕާޓީތަކާއި ހަފުލާތައް ބޭއްވުމާއި އެއްތަނަކަށް ފަސް މީހުންނަށް ވުރެ ގިނަ މީހުން އެއްވެ އުޅުމާއި ކަރަންޓީން ވުމުގައި އޮތް އުސޫލު އަދިވެސް ވަނީ ދަމަހައްޓައިފަ އެވެ.\nމީގެ އިތުރުން ޒަރޫރީ ބޭނުންތަކުގައި ދަތުރުކުރުމުގައި 72 ގަޑިއިރުގެ ނެގެޓިވް ޕީސީއާރު ޓެސްޓް އޮތުމާއި ޓޫރިސްޓުން ފިޔަވައި ރާއްޖެ އިން ބޭރުން އަންނަ މީހުން 10 ދުވަހަށް ކަރަންޓީން ވާން އަދިވެސް ޖެހޭނެ އެވެ.\nރައީސް މައުމޫން އަބްދުލްގައްޔޫމް ހެލްތު ޕްރޮޓެކްޝަން އެޖެންސީ ސިއްހަތު ބަލިތައް\n32 ކޮމެންޓް, 28 ރިއެކްޝަންސް\nބުރަދަނެއް ނެތަސް އާދަކާދައިގެ މަތިން އަދިވެސް އިރުޝާދު ދިނުމުގަ. ދެން ކުރިޔަށް އޮތީ ހަނދާ ބެހޭ ގޮތުން ރައުޔުނެރުން.\nއަމިއްލަ ގޭގައި އޮތް ވެރިކަމެއް އެއްލާލީ. އެވެސް އަދި އެންމެ އިނދިކޮޅު މީހުންނަށް ވެދުން ކުރީ.\nކޮންމެމަހަކު ބަރާބަރަށް ޗެކުއަންނަ ބޭފުޅުން ހާސްވާކަށްނުޖެހޭނެ.\nކޮއި ފުޅާ މުޅި ޢުމުރު ހާދަ މަސަކަތް ތަކެއް ބުރަކޮށް ކޮށްގެން ތިބުނާ ޗެކް އަންނަނީ ދަމާ ކަޑައިގެނެއްނުން.\nބުރޯ ހާސްކަނޑާލާ އިންތިޚާބުފަހުގަ އަޅާނެ.. މި އިންތިޚާބީ ސްޓަންޓެއް\nމައުމޫނު އެއްޗެއްބުނާއިރަށް ނޫސްތކުން ކެކިގައްނަނީ މައުމޫނު އެދެން ކާކުވެގެން!\nމައުމޫންއަކީ ވަރުގަދަ ބޭފުޅެއް މިގައުމުގަ ކިތަންމެ ނުރުހުނަސް\nމީނާއަށް ރައްޔިތުންގެ ލާރިން މަހަކަ ލައްކަ ދެލައްކަ ލިބޭތީ އެހެން މީހުން ވީ ދެން އަނަގަޔާ އަތާ ދިމާނުވެ ގޭގެ ބަންދުވެގެން ތިބެން.\nޒައީމް ހިތުން މޮޅު ވާހަކައެއް ވިދާޅުވެއްޖެ.\nޢުމުރުން 40 އަހަރުން ދަށުގެ ޒުވާނުންނަކަށް ޒަޢީމު ގެނައި ތަރައްގީއެއް ނުފެންނާނެ. ޒައީމު ވެރިކަމާ ހަވާލުވިއިރު ރާއްޖެތޭރޭ އެއްވެސް ރަށެއްގަ މިސްކިތެއް ރަށު އޮފީހެއް ކޯޓެއް ނެތް. ހުންނަނީ ދަނޑިފަނުން ހުންނަ މިހާރުގެ ގެއެއްގެ ކުޑަ ކޮޓަރިއެއްވަރު އޮފީހެއް. އެތާ އެއްކޮޅުގަ ކޯޓް ގޭ ފުރާޅުގަ ފަންގި، މަގުމަތީގަ އޮށިފުޅައް. ލިޔެކިޔަން އެނގެނީ މަދު ބަޔަކަށް. މިހާރު ތިފެންނަ ފުރާޅުގަ ޓިނު ޖާހާ މަގު ފާރު ރާނާ ބުރިބުރިއަށް ނަގާފަ ހުރި ގެތަކާ އޮފީސް ބިލްޑިންގުތަކާ މިސްކިތްތަކަކީ ޒަޢީމުގެ ތަރައްގީ. އެންމެ ބޮޑު ތަރައްގީ މުޅި ޤައުމަށް ލިޔެކިޔަން ދަސްކޮށްދިންކަން އަދިވެސް އަދިވެސް ލިޔެ ކޮޅުންނުލާނެ!!!\nޒަޢީމު ވެރިކަމަށް އެރި ދުވަސްވަރު ސިންގަޕޫރު އޮތީ ކިހިނެއްތޯ ތާރީޚް ބަލާލަބަލަ؟ ދެންވެސް ގިނަ ޤަޢުމުތައް ހުރީ ތިބުނާ ނިކަމެތި ހާލުގަ. އެކަމު ތިރީސްއަހަރު ވެރިކަން ކޮށްފަ ދިޔައިރު މިޤައުމުވަނީ އިޖުތިމާޢީ ފޭރާން ވީދި މުއްސަނދިންނާ ނިކަމެތިންގެ ފަރަޤުބޮޑުވެ ޑުރަގައް ދެވިހިފާ ޒުވާންޖީލު ހަލާކުވެ ގިނަ ބަޔަކު ދިރިއުޅޭނެ ބޯހިޔާވަހިކަމެއްނެތި އެއްވެސް ޕްލޭނެއް ނެތުމުގެ ސަބަބުން މައިންބަފައިންގެ ފަރާތުން ވާރުތަވީ ގޯތިތައްވެސް ފޮތިކުރަންޖެހި ނިކަމެތިވެފަ!\nމައުމޫނުގެ ޒަމާން ގޮސްސި. ތިކަމާ ދެން ނޫޅޭ!\nމަނިކުފާނުފަދަ އިންޓަރލެކްޗްއަލް ޖަޔަންޓެއް ތިކަހަލަ އާރުނުލާ ވާހަކަ ދެއްކެވީމަ ހައިރާންވޭ. ކޮވިޑްގަ ގްލޯބަލް ޝޮލިއުޝަނެއްނެތް ވެކްސިން ނޫން. ސައިންޓިފިކް މެތަޑޮލޮޖީ (ބޭސްޑް އޮން ޑޭޓާ / އެނަލައިސިސް، އޮބްޒަވޭޝަން) ވިސްނައިފިނަމަ މިބަލީގަ އެކި ޤަޢުމުތަކުގެ މީހުންނަށް އަސަރުކުރާވަރު ތަފާތުކަން ފާހަގަކިރެވޭ. އެހެންވީމަ ބަލީގެ އަސަރު ނިސްބަތުން ބޮޑުނުވާ ޤަޢުމުތަކުގަ ގޯސްވާ ޤަޢުމިތަކުގަ އަޅާ ހަރުކަށި ފިޔަވަޅުތައް އެޅުމުގެ ބޭނުމެއްނެތް.


ހޮނިހިރު ދުވަހު 1000އަށްވުރެ ގިނަ މީހުން ވެކްސިން ފުރިހަމަކޮށްފި ހޮނިހިރު ދުވަހު 1000އަށްވުރެ ގިނަ މީހުން ވެކްސިން ފުރިހަމަކޮށްފި\nސޯޝަލް ސެންޓަރުގައި ވެކްސިން ޖެހުން ކުރިއަށްދަނީ ފޮޓޯ: މުޙައްމަދު ވަޙީދު / ޕީ.އެސް.އެމް ނިއުސް\nކޯވިޑުން ދިފާޢުވުމަށް ރާއްޖޭގައި ކުރިއަށްގެންދާ ޤައުމީ ވެކްސިން ޕްރޮގްރާމުގެ ތެރެއިން އިތުރު 1000 އަށްވުރެ ގިނަ މީހުން ވެކްސިން ފުރިހަމަކޮށްފިއެވެ.\nހެލްތު ޕްރޮޓެކްޝަން އެޖެންސީ، (އެޗްޕީއޭ)ގެ ތަފާސް ހިސާބުތައް ދައްކާގޮތުން ރާއްޖޭގައި ކޯވިޑް ވެކްސިން ފުރިހަމަކުރި މީހުންގެ ޢަދަދު މިހާރު ވަނީ 331400އަށް އަރާފައެވެ.\nއެޗްޕީއޭއިން އެންމެފަހުން ޢާންމުކޮށްފައިވާ ތަފާސް ހިސާބުތައް ދައްކާގޮތުން ހޮނިހިރު ދުވަހު 1099 މީހުންވަނީ ކޯވިޑް ވެކްސިންގެ ދެވަނަ ޑޯޒް ޖަހާފައެވެ. މީގެ ތެރޭގައި ހިމެނެނީ މާލެ ސަރަޙައްދުން ވެކްސިންގެ ދެވަނަ ޑޯޒް ޖެހި 113 މީހުންނާއި އަތޮޅުތަކުން ވެކްސިން ފުރިހަމަކުރި 986 މީހުންނެވެ. މިއާއެކު ރާއްޖެއިން ކޯވިޑް ވެކްސިން ފުރިހަމަކުރި މީހުންގެ ޖުމްލަ ޢަދަދު ވަނީ 331،405 އަށް އަރާފައެވެ.\nކޯވިޑުން ދިފާޢުވުމަށް ދޭ ވެކްސިންގެ ފުރަތަމަ ޑޯޒް ހޮނިހިރު ދުވަހު 293 މީހުން ޖަހާފައިވެއެވެ. އެއީ މާލެ ސަރަޙައްދުން ފުރަތަމަ ޑޯޒް ޖެހި 54 މީހުންނާއި އަތޮޅުތަކުން ވެކްސިން ޖެހި 239 މީހުންނެވެ. މިއާއެކު ވެކްސިންގެ ފުރަތަމަ ޑޯޒް ޖެހި މީހުންގެ ޖުމްލަ ޢަދަދުވަނީ 390،965އަށް އަރާފައެވެ.\nމާލެއާއި ވިލިމާލެ އަދި ހުޅުމާލެ ހިމެނޭހެން6ސެންޓަރެއްގައި ވެކްސިން ދިނުން ކުރިއަށްދެއެވެ. އަދި ގޭގެއަށް ގޮސްގެން ވެކްސިން ދިނުމަށް3މޮބައިލް ޓީމް ޙަރަކާތްތެރިވެއެވެ.


ސައްޔިދު އިސްހާގްގެ ލައިބްރަރީ އަނދައިފި | MV NOOS\nފޮޓޯގައި މިހިރީ ސައްޔިދު އިސްހާގްއެވެ. 2011 އިން ފެށިގެން މައިސޯރގެ ފަގީރު ހިސާބެއްގައި އޭނާ ދިޔައީ އަމިއްލަ ޚަރަދުގައި ލައިބްރަރީއެއް ހިންގަމުންނެވެ. އޭނާގެ ލައިބްރަރީގައި ތަފާތު އެކި ފަންނުތަކުގެ 11 ހާސް ފޮތް ހުއްޓެވެ.\nލައިބްރަރީއާއެކު މި ހުރިހައި ފޮތެއް ވަނީ މިމަހު9ވަނަ ދުވަހު އަނދައިގެން ގޮސްފައެވެ.\nބިޑިއެއް ރޯ ކުރުމަށްފަހު އަލިފާން ދަނޑިއެއް އެއްލި ޒުވާނަކު ފުލުހުން ވަނީ މިމައްސަލާގައި ހައްޔަރުކޮށްފައެވެ.\nއިސްހާގްގެ ލައިބްރަރީއަކީ އޭނާގެ އަމިއްލަ ފައިސާއިން ބިނާ ކުރި ލައިބްރަރީއެކެވެ. އޭނާ އުޅުނީ ދުވާލު މަސައްކަތު އުޖޫރަ ލިބޭ ގޮތަށެވެ. މި ލައިބްރަރީގެ ގޯތީގައި ނޫސްކިޔަން ބޭނުންވާ މީހުންނަށް އެކި ބަސްބަހުން ކިޔާލަން 22 ނޫސް، އިޝްތިރކް ދައްކައިގެން އޭނާ ގެނެއެވެ.\nއުމުރުން 63 އަހަރުގެ އިސްހާގްގެ ލައިބްރަރީ އަނދައިގެން ދިއުމާއެކު އޭނާ އުންމީދު ކަނޑައެއް ނުލައެވެ. މި ލައިބްރަރީ އެދިކަން އެނގި އިންޓަރނެޓްގައި އެ ވާހަކަ ފެތުރިގެން ދިޔަތާ 48 ގަޑި އިރު ތެރޭ އަމިއްލަ ފަރާތްތަކުން ވަނީ ލައިބްރަރީ ބިނާ ކުރުމަށް 20 ލައްކަ ރުޕީސް އެއްކޮށްފައެވެ. އަދި މައިސޯރ ސަރުކާރުން ބުނެފައިވަނީ އެނދި ލައިބްރަރީ ހުރިތާނގައި އަލުން ލައިބްރަރީއެއް ބިނާކޮށްދޭނެ ކަމަށެވެ.


Apple Ge Fanunnah Ufaaveri Habareh, April Gai Aa Airpod Eh Nerenee - Vaguthu\nކޮވިޑް-19: ފައްސި މަދު، ޓެސްޓް ވެސް މަދު - 19 މިނެޓް ކުރިން\nއެޕަލްގެ ފޭނުންނަށް އުފާވެރި ހަބަރެއް، އޭޕްރިލްގައި އާ އެއާޕޮޑެއް ނެރެނީ!\nއެޕަލްގެ ފޭނުން އަބަދުވެސް ތިބެނީ އެ ކުންފުނިން އައު ޕްރޮޑަކްޓެއް ނެރޭނެ ދުވަހެއްގެ އިންތިޒާރުގައެވެ. މި ފަރާތްތަކަށް މިވަނީ އުފާވެރި ހަބަރެއް ލިބިގެސް ގޮސްފައެވެ.\nރިޕޯޓުތައް ބުނާގޮތުން މި އަހަރުގެ އޭޕްރިލް މަހު އެޕަލް ކުންފުނިން ދެވަނަ ޖެނެރޭޝަންގެ އެއާޕޮޑެއް ނެރޭނެއެވެ. މިގޮތުން އެޕަލް އިން މިހާރުވެސް އެއާޕޮޑް ޕްރޯ ލައިޓް އަކާއި އެއާޕޮޑްސް3ނެރުމަށް މަސައްކަތްތައްވެސް އަންނަނީ ކުރަމުންކަން ފާހަގަކޮށްލެވެއެވެ.\nއެޕަލް އިން އޭޕްރިލް މަހު އެއާޕޮޑްގެ ތިންވަނަ ޖެނެރޭޝަންގެ އިތުރުން އައިފޯން އެސްްއީގެ ތިންވަނަ ޖެނެރޭޝަންގެ ފޯނެއްވެސް ނެރޭނެއެވެ. މިކަމާއި ބެހޭ ގޮތުން މާ ގިނަ މައުލޫމާތުތަކެއް ލިބިފައި ނުވި ނަމަވެސް، އެއާޕޮޑުގެ ޗާޖިން ކޭސް މިހާރަށް ވުރެން ސައިޒުން ކުޑަވާނެކަމަށް ރިޕޯޓުތައް ބުނެއެވެ.\nއެޕަލްގެ ޕްރޮޑަކްޓުތައް އާންމުކޮށް އަތުރަނީ ޗައިނާގައި ކަމުގައިވާއިރު، އެ ގައުމުގައި އެޕަލް ޕްރޮޑަކްޓުތައް ފުޅާ ދާއިރާ އެއްގައި ވިއްކަމުން އަންނަ ފިހާރަ ޗޭނަކުން ބުނެފައި ވަނީ މި ދެ ޕްރޮޑަކްޓުގެ އިތުރުން އެޕަލް އައިޕެޑުގެ މިނީ ވާޝަނެއްވެސް މި އަހަރުގެ ތެރޭގައި ނެރޭނެ ކަމަށެވެ.\nހުސްވި އަހަރު ރިލީސްކުރި އައިފޯނު 12 އަށް ބޮޑު ތަރުހީބެއް ލިބެމުން އަންނައިރު މި އަހަރުގެ ކުރީކޮޅު ރިލީސްކުރާ މި ޕްރޮޑަކްޓުތަކަށްވެސް ބޮޑު ތަރުހީބެއް ލިބޭނެކަމަށް ބެލެވެއެވެ.


1.އާމިނާމަގު ސަރަޙައްދުގައި ހަޓެއް ޢިމާރާތް ކުރުމާއި، އެ ސަރަޙައްދުގައި މަގުބައްތި ޖެހުމާއި، އަދި ކޭބަލް އެޅުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއެވެ. ވީމާ މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\n2. ބީލަމުގައި ބައިވެރވުމަށް އެދޭ ފަރާތްތަކުން "ބިޑް ރެޖިސްޓްރޭޝަން ފޯމް" ފުރިހަމަ ކުރެއްވުމަށްފަހު އިދާރާއަށް ހުށަހެޅުއްވުމުން، ބީލަމުގައި ރަޖިސްޓަރީވިކަމުގެ ސްލިޕް ރަޖިސްޓަރީ ނަމްބަރާއިއެކު 24 ގަޑިއިރުގެ ތެރޭގައި ފޮނުވޭނެއެވެ. ބީލަމުގައި ރަޖިސްޓަރީވިކަމަށް ޔަގީންކުރަންވާނީ ރަޖިސްޓަރީ ނަންބަރު ލިބުމުންނެވެ.\n3. ބީލަމުގައި ރަޖިސްޓަރީވެވޭ އެންމެ ފަހު ވަގުތަކީ 11 މާރިޗް 2019 (ހޯމަ) ދުވަހުގެ 13:00 އެވެ. ބީލަމަށް ރަޖިސްޓަރީކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n4. ޕްރީ ބިޑް މީޓިންގ އޮންނާނީ ތިރީގައި ބަޔާންކޮށްފައިވާ ވަގުތާއި ތާރީޚުގައި މި އިދާރާގެ މީޓިންގ ރޫމްގައެވެ.\nތާރީޚް: 13 މާރިޗް 2019 (ބުދަ) ދުވަހުގެ ހެނދުނު 10:30 އެވެ.\n5. ބީލަން ހުޅުވުން އޮންނާނީ 19 މާރިޗް 2019 (އަންގާރަ) ދުވަހުގެ 13:00 ގައި މިއިދަރާގެ މީޓިންގ ރޫމްގައެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތަރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n6. ބިޑް ހުޅުވުމަށް އޮންނަ ބައްދަލުވުމުގައި ބައިވެރިވެވޭނީ ކަނޑައެޅިފައިވާ މުއްދަތުގައި ބީލަމަށް ރަޖިސްޓަރީވުމަށް އެދި ފޯރމް ހުށަހަޅާ ބީލަމުގައި ރަޖިސްޓަރީ ކުރެވިފައިވާކަމުގެ ސްލިޕް ފޯރުކޮށްދެވިފައިވާ ފަރާތްތަކަށް އެކަނި ކަމުގައި ދަންނަވަމެވެ.\n7. މި ޕްރޮޖެކްޓާއިގުޅޭ އެންމެހާ މަޢުލޫމާތު ބީލަމުގައި ރަޖިސްޓަރީ ކުރެވިފައިވާ ސްލިޕް ފޯރުކޮށްދޭއިރު، ލިބިވަޑައިގަންނަވާނެއެވެ.\n8. ޕްރޮޖެކްޓާއިގުޅޭ އެއްވެސް ސުވާލެއްވާނަމަ، އެކަމެއް ސާފުކުރައްވާނީ ޕްރީބިޑް މީޓިންގް ގައެވެ.\n9. އިތުރު މަޢުލޫމާތު ތިރީގައިވާ އެޑްރެހުން ލިބިވައިޑައި ގަންނަވާނެއެވެ.\nޕަބްލިޝްކުރި ތާރީޚު: 05 މާރިޗު 2019


Venice Ge Kurin Male' Adiyah Gos Dhaane Kamah Bunefi - Vaguthu\nވެނިސްގެ ކުރިން މާލެ އަޑިޔަށް ގޮސްދާނެ ކަމަށް ބުނެފި\n6 މަސް ކުރިން ( ޑިސެމްބަރު 22, 2019 )\nއިޓަލީގެ މަޝްހޫރު ސިޓީއެއް ކަމަށް ވެނިސްގެ ކުރިން ރާއްޖޭގެ ވެރިކަން ކުރާ މާލެ އަޑިއަށް ހިނގައިދާނެ ކަމަށް ނަން މަޝްހޫރު ސައިޓަކުން ބުނެފިއެވެ.\nމަޝްހޫރު ވެބްސައިޓް ކަމަށްވާ "ދަޓްރެވެލްސް" ސައިޓުގައި، ވެނިސްގެ ކުރިން އަޑިއަށްދާނެ ކަމަށް ލަފާ ކޮށް ނަން ހާމަ ކޮށްފަައިވަނީ 20 ސިޓީ އެކެވެ. ރާއްޖެ ހިމެނިފައިވަނީ އެ ލިސްޓުގެ4ވަނާގައެވެ.\nވެނިސް އަކީ މީގެ ކުރިންވެސް ފެންބޮޑުވުމުގެ އެކި ކަހަލަ ހާދިސާތައް ދިމާވެފައިވާ ސިޓީއެކެވެ. އެގޮތުން ފެންބޮޑުވުމާއި ކުރިމަތި ވުމުން އެ ސިޓީގެ ބައެއް ވިޔަފާރިތައްވެސް ވަނީ މެދު ކަނޑާފައެވެ. އާއްމު ގޮތެއްގައި ވެނިސް އަށް ދިމާވަނީ މޫސުމީ ވިއްސާރައިގެ ގެއްލުންތަކެވެ.\nއެ ސައިޓުގެ4ވަނައިގައި އަޅުގަނޑުމެންގެ މި ކުޑަ ރާއްޖޭގެ ވެރިކަން ކުރާ މާލެ ހިމެނިފައިވާ އިރު މިހާރު ގިނަ ބައެއްގެ ނަޒަރު ވަނީ މިކަމަށް ހުއްޓިފައެވެ. އެ ސައިޓުގައި ބުނެފައިވަނީ ކަނޑުގެ ލޮނުގަނޑު އުފުލިއްޖެނަމަ ރާއްޖެ ކަހަލަ ކުޑަ ތަނަކަށް ބޮޑު ގެއްލުމެއް ވެ އަޑިއަށްވެސް ހިނގައިދާނެ ކަމަށެވެ.\n"ކަނޑުގެ ލޮނުގަނޑު އުފުލަން ފަށައިފިނަމަ، ރާއްޖެ ކަހަލަ ކުދި ޖަޒީރާ ގައުމުތައް އެންމެ އަވަހަށް އަޑިއަށް ދިއުމުގެ ފުރުސަތު ބޮޑު" އެ ވެބްސައިޓްގައި ބުނެފައިވެއެވެ.\nއެ ސައިޓުގެ އެއްވަނައިގައި އޮތީ އެމެރިކާގެ ނިއު އޯލިންސްއެވެ. އޭގެ ފަހުން އޮތީ ނައިޖީރިއާގެ ލަގޮސްއެވެ.\nވެނިސް އަކީ ދުނިޔޭގެ އެކި ގައުމުތަކުގެ ފަތުރުވެރިން ހަނީ މޫން އަށް ޒިޔާރަތް ކުރާ ހިތްގައިމު މަންޒަރުތައް ފެނިގެންދާ ރީތި ކަން ލިބިފައިވާ ސިޓީއެކެވެ. ރާއްޖޭގައިވެސް ގިނަ ބަޔަކު އަންނަނީ ވެނިސް އަށް ދިއުމުގެ އުއްމީދުތައް ގެންގުޅެމުންނެވެ.\nޑިސެމްބަރު 22, 2019 14:49\nކަނޑުގެ ލޮނުގަނޑު އުފުލިއްޖެނަމަ، ކަނޑުގެ ލޮނުގަނޑަށްވުރެ އަޑީގައި ވާ ގައުމުތައް އަޑިއަށް ދާނެ ކަމަށްވެސް ބެލެވޭ.\nޑިސެމްބަރު 22, 2019 15:37\nކަނޑުގެ ލޮނުގަޑަކުން މާލެއަށް ގެއްލުމެއްނެތް ، ގެއްލުންވަނީ ވާރޭވެހި ފެންބޮޑުވެގެން ، މިއީ ސަރުކާރުން ޞެނުންނަމަ ދުފާފައި ކުޅެއްޖަހާލާހާ ފަސޭހައިން ހައްލުކުރެވިދާނެކަމެއް ، ފެންބޮޑުވާ ހުރިހާ މަގެއްވެސް ނިމެނީ މޫދަށް ، ވީމާ މޫދަށް ފެންހިންދާ ހޮޅި އެޅީމާ އެހައްލުވީ\nޑިސެމްބަރު 22, 2019 15:56\nކެނެރޫންގެ ރޭވުމަކާ ހާދަ ވައްތަރޭ! މީގެ ކުރިންވެސް އޭނާވަނީ އެހަކަލަ ވާހަކައެއް ދައްކާފައި އަދި ގައުމު ދޫކޮށް އެހެން ގައުމުތަކަށް ހިޖްރަ ކުރަން ނަސޭހަތްދީފައި. އަދި އޭނާވެސް އެހެން ގައުމަކުން ތިން ލައްކަ ދިވެހީން އުޅޭނެ ބިމެއްވެސް ހޯދަން މަސައްކަތްވެސް ކުރާނެކަމަށް ބުނި. މިއީ ރޭވުމަކުން ގައުމު އެހެން ބަޔަކަށް ދޭން ވިސްނި ވިސްނުމެއް. އަނެއްކާވެސް ހަމަ އޭތި އިއާދަވާން އުޅޭހެން ހީވޭއެބަ. އަޑިޔަށް ދާނެ ދުވަހެއް އެބައޮތް ހަމަކަށަވަރުންވެސް. ތިހެން ދައްކާ ވާހަކައަކަށް ބިރުގަތުމަށްވުރެ އެދުވަހަށް ތައްޔާރުވެ ތިބޭ މީހުންނަކީ ތާ އަބަދަށް ހިކިފަސްތަނުގައި އުޅޭނެ ނަސީބުވެރިން.\nޑިސެމްބަރު 22, 2019 16:04\nﷲ ގެ ރަހުމަތްފުަލު ހަދާންނެތޭ މީހުން ތިޔާފަދަ ލަވަ ކިޔާނެ.\nޑިސެމްބަރު 22, 2019 16:11\nޙަސްބިޔަﷲ ވަ ނިޢުމަލް ވަކީލް !\nޑިސެމްބަރު 22, 2019 16:31\nޣަރަަަޤުވުމާއި ގުޅިފައިވަނީ މީސްތަކުންގެ ޢަމަލުތައް.\nފެބުރުއަރީ 17, 2020 20:17\nކަލޯމެން ގޮވޫ 2012 ވަނަ އަހަރު ޑިސެމްބަރުގައި ދުނިޔެ ޤިޔާމަތްވާނެއޭވެސް! ތިހާ ހަމްދަރުދީވަންޏާ ވެނިސްއިން އަހަރެމެންނަށް ގެވަޅުދޭންވީނު!


ރައީސުލްޖުމްހޫރިއްޔާގެ ނައިބު ވެލާނާ އިންޓަރނޭޝަނަލް އެއާޕޯޓަށް ޒިޔާރަތްކުރައްވައި އެތަނުގައި ޚިދުމަތްދޭ މުވައްސަސާތަކުގެ މަސައްކަތްތައް ބައްލަވާލައްވައިފި - The President's Office\n26 ސެޕްޓެންބަރު 2021، ރިފަރެންސް: 2021-400\nރައީސުލްޖުމްހޫރިއްޔާގެ ނައިބު ފައިޞަލް ނަސީމް ވެލާނާ އިންޓަރނޭޝަނަލް އެއާޕޯޓަށް ޒިޔާރަތްކުރައްވައި އެތަނުގައި ޚިދުމަތްދޭ އެކި މުވައްސަސާތަކުގެ މަސައްކަތްތައް ބައްލަވާލައްވައިފިއެވެ.\nމިއަދު ހަވީރު ވެލާނާ އިންޓަރނޭޝަނަލް އެއާޕޯޓަށް ކުރެއްވި ޒިޔާރަތުގައި އެމަނިކުފާނު ވަނީ އެތަނުގައި ޚިދުމަތްދޭ އެކި މުވައްސަސާތަކުގެ މުވައްޒަފުންނާއި ބައްދަލުކުރައްވާފައެވެ. އަދި އެބޭފުޅުންގެ މަސައްކަތްތަކާއި އެބޭފުޅުންގެ މަސައްކަތްތައް ކުރިއަށްގެންދިއުމުގައި ކުރިމަތިވާ ގޮންޖެހުންތަކާއި ގުޅޭގޮތުން މަޢުލޫމާތު ހޯއްދެވިއެވެ.\nމި ޒިޔާރަތްކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ މޯލްޑިވްސް އިމިގްރޭޝަންއާއި، މޯލްޑިވްސް ކަސްޓަމްސް ސަރވިސްއާއި އެމް.އޭ.ސީ.އެލްގެ އިސް ބޭފުޅުންނާއި ބައްދަލުކުރައްވާފައެވެ. މި ބައްދަލުކުރެއްވުމުގައި އެބޭފުޅުން ވަނީ އެ މުވައްސަސާތައް ހިންގުމުގައި ކުރިމަތިވާ ގޮންޖެހުންތައް ޙިއްޞާކުރައްވާފައެވެ. އަދި މިހާރު ފަތުރުވެރިން އަންނަލެއް އިތުރުވާކަން ފާހަގަކުރައްވާ މިބައްދަލުކުރެއްވުމުގައި އެމުވައްސަސާތަކުގެ އިސް ބޭފުޅުން ވަނީ އެބޭފުޅުން ދެއްވާ ޚިދުމަތްތައް އިތުރަށް ފުރިހަމަކުރުމަށް ކުރެވެންހުރި ކަންތައްތަކާއި ގުޅޭގޮތުން މަޝްވަރާކުރައްވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާގެ ނައިބު ވަނީ ކޮވިޑް-19 އާއި ގުޅިގެން އަޅާފައިވާ ފިޔަވަޅުތަކަށް ސަމާލުކަންދެއްވައި އެކަންކަން އެޗް.ޕީ.އޭގެ ޤަވާއިދާ އެއްގޮތަށް ކުރެއްވުމަށް އިލްތިމާސްކުރައްވާފައެވެ. އަދި އެމެޖެންސީ ހާލަތްތަކުގައި އެހާލަތަށް އިސްކަންދެއްވައިގެން ކުރަން ހުންނަ ކަންކަން އެންމެ ފުރިހަމައަށް ކުރެއްވުމަށް ވިދާޅުވިއެވެ. މީގެ އިތުރުން ހުރިހާ މުވައްސަސާތަކުންވެސް ގުޅިގެން މަސައްކަތްކުރުމަށް އެމަނިކުފާނު ވަނީ މި ބައްދަލުކުރެއްވުމުގައި އެދިލައްވާފައެވެ.\nރައީސުލްޖުމްހޫރިއްޔާގެ ނައިބުގެ މި ޒިޔާރަތްކުރެއްވުމުގައި އެމަނިކުފާނު ވަނީ ޑޮމެސްޓިކް ޓަރމިނަލްއަށް ޒިޔާރަތްކުރައްވައި އެތަނުގެ މަސައްކަތްތައްވެސް ބައްލަވާލައްވާފައެވެ. އަދި އެވަގުތު ވީ.އައި.އޭ އަދި ޑޮމެސްޓިކް ޓަރމިނަލްގައި ތިބި ބައެއް ފަސިންޖަރުންނާވެސް އެމަނިކުފާނު ވަނީ ވާހަކަފުޅު ދައްކަވާފައެވެ. މީގެ އިތުރުން އެއާޕޯޓުގައި އަލަށް ތަރައްޤީ ކުރަމުންދާ ވީ.އައި.ޕީ އަދި ސީ.އައި.ޕީ ޓާމިނަލްވެސް އެމަނިކުފާނުވަނީ ބައްލަވާލައްވާފައެވެ.


27 resort eh gai covid jehifaivaa 200 meehun\nބޯޑަރު ހުޅުވުމާއެކު ފުރަތަމަ ޖެއްސި ގަތަރު އެއާވޭސްގެ ފްލައިޓުން އައި ފަތުރުވެރިއެއް -- ފޮޓޯ: އާއިމް ޒަމީރު | އަވަސް\nކޮވިޑް-19 އިގެ ބަލި މީހުން 13 ރަށެއްގައި އަދި 27 ރިސޯޓެއްގައި މި ވަގުތު އެބަތިބި ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭއިން މިރޭ ބުނީ މިވަގުތު ކޮވިޑްގެ ބަލި މީހުން 27 ރިސޯޓެއްގައި އެބަތިބި ކަމަށެވެ. އަދި އެ ރިސޯޓްތަކުގައި 200 މީހުންނަށް ކޮވިޑް ޖެހިފައިވާ ކަމަށެވެ. އޭގެ ތެރޭގައި ހިމެނެނީ 42 ފަތުރުވެރިންނާއި 158 މުވައްޒިފުންނެވެ. ނަމަވެސް އެ ރިސޯޓްތަކުގެ މައުލޫމާތު ހާމަ ކޮށްފައެއް ނުވެއެވެ.\nމީގެ އިތުރުން 13 ރަށެއްގައި ކޮވިޑްގެ ބަލި މީހުން އެބަ ތިއްބެވެ. އެ ރަށްރަށުގައި 17 މީހުން އެބަތިއްބެވެ. އެއީ ފަސް ދިވެހިންނާއި 12 ބިދޭސީންނެވެ.\nކޮވިޑްގެ ބަލި މީހުން ތިބީ ހދ. ކުޅުދުއްފުށި އެ އަތޮޅު ނޭކުރެންދޫ އާއި ކުމުންދޫ އަދި ށ. ޅައިމަގު، ކޮމަންޑޫ، ފޭދޫގެ އިތުރުން ބ. އަތޮޅު ގޮއިދޫ، ކެންދޫ، ފުޅަދޫ ގައެވެ. އަދި ކ އަތޮޅުން ހުރާ، މާފުށީގެ އިތުރުން ގއ. ނިލަންދޫ އާއި ގދ. ނަޑެއްލާ ގައެވެ.\nރާއްޖޭގެ އެކި ސަރަހައްދުތަކުގައި ގާއިމުކޮށްފައިވާ ކޮވިޑް މެނޭޖްމަންޓް ފެސިލިޓީތަކުގެ ތެރެއިން ލ. ގަން ފެސިލިޓީގައި ދެ މީހަކަށް ދަނީ އެޑްމިޓްކޮށްގެން ފަރުވާ ދެމުންނެވެ. އެ ދެ މީހުންނަކީ އުމުރުން ދުވަސްވީ ކޮވިޑްގެ ހައިރިސްކު މީހުންނެވެ. އަނެއް ހަ ފެސިލިޓީ ހުރީ ހުސްކޮށެވެ.\nރަށްފަޅު ހުރާއިން ޕޮޒިޓިވްވީ އަދަދު 47 އަށް\nސިނަމަން ވެލިފުށި ރިސޯޓުން ދެ މީހަކު ޕޮޒިޓިވްވެއްޖެ